
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΜΑΡΤΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

112 


Αριθ. 6574/Ζ2/2226 

Έγκριση τροποποίησης και συμπλήρωσης Γενικού Κανονισμού Προ¬ 
σωπικού ΕΡΤ-1. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
’ Εχοντας υπόψη: 

1. Τις διατάξεις: α) του Ν.Δ. 216/74 «περί συστάσεως Υπουργείου 
Προεδρίας Κυβερνήσεως», β) του Π.Δ. 381/77 «περί Οργανισμού της 
παρά τω Υπουργείω Προεδρίας Κυβερνήσεως Γενικής Γραμματείας 
Τύπου και Πληροφοριών», γ) του Ν. 230/75 «περί ιδρύσεως της υπό 
την επωνυμίαν «Ελληνική Ραδιοφωνία - Τηλεόραση « Ανωνύμου Εται¬ 
ρείας» και δ) του άρθρου 77 του Γενικού Κανονισμού Προσωπικού της 
ΕΡΤ-1. 

2. Τη 11315/Ε/104/4.4.77 (ΦΕΚ 352/77 τεύχ. Β’) απόφαση 
του Υφυπουργού Προεδρίας Κυβερνήσεως, με την οποία εγκρίθηκε ο 
Γενικός Κανονισμός Προσωπικού της ΕΡΤ-1 και όπως τροποποιήθηκε 
μεταγενέστερα. 

3. Τη 299/27.1.1987 (θέμα 1.1) Απόφαση του Διοικητικού Συμ¬ 
βουλίου της ΕΡΤ-1. 

4. Το 65/28.1.87 έγγραφο της ΕΡΤ-1. 

5. Τη Γ.Υ. 656/11.2.87 Κοινή Απόφαση των Πρωθυπουργού και 
Υπουργού Προεδρίας της Κυβέρνησης «ανάθεση αρμοδιοτήτων του 
Υπουργού Προεδρίας της Κυβέρνησης στον Υφυπουργό Προεδρίας της 
Κυβέρνησης I. Καψή», αποφασίζουμε: 

Εγκρίνουμε την τροποποίηση και συμπλήρωση των άρθρων του 
Γενικού Κανονισμού Προσωπικού της ΕΡΤ-1 ως ακολούθως: 

ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ ΕΡΤ (Γ.Κ.Π.) 
ΠΕΡΙΕΧΟΜΕΝΑ 
ΚΕΦΑΛΑΙΟ Α' 

■ ΓΕΝΙΚΕΣ ΔΙΑΤΑΞΕΙΣ 

Άρθρο 1. Αντικείμενό του Γ.Κ.Π. 

» 2 . Σχέση εργασίας και διάκριση του Προσωπικού. 

» 3, Εξωτερικοί Συνεργάτες. 

ΚΕΦΑΛΑΙΟ Β' 

ΥΠΗΡΕΣΙΑΚΗ ΚΑΙ ΜΙΣΘΟΛΟΓΙΚΗ 
•,ΚΑΤΑΣΤΑΣΗ ΠΡΟΣΩΠΙΚΟΥ 
4. Πρόσληψη Τακτικού Προσωπικού. 

5.,, Διαδικασίες πρόσληψης Τακτικού Προσωπικού. 

» 6. Έκτακτο Προσωπικό (Ειδικοί Σύμβουλοι - 

Προσωπικό Ειδικών Θέσεων - Δημοσιογράφοι). 

» 7.! Οργανικές θέσεις. 

» 8.ί Κατανομή θέσεων. 

» 91 Συνολικός Χρόνος υπηρεσίας - Προϋπηρεσία. 

» 10: Ατομικοί Φάκελοι - επετηρίδα. 

» 11; Μισθολογική εξέλιξη Τακτικού Προσωπικού. 

» 12ε Βασικά Επιδόματα και προσαυξήσεις. 

» 13. Ειδικά επιδόματα. 


» 

14. 

Επαγγελματική ενημέρωση και επιμόρφωση. 


15. 

Αξιολόγηση προσωπικού. 

» 

16. 

Ηθικές - χρηματικές αμοιβές. 

» 

17. 

Βαθμοί - Προϊστάμενοι - Εξέλιξη. 

» 

18. 

Ιεραρχία. 

» 

19. 

Υπηρεσιακά Συμβούλια. 


20. 

Μετατάξεις. 

» 

21. 

Τοποθετήσεις - Μεταθέσεις - Μετακινήσεις. 

» 

22. 

Αποσπάσεις - Μεταβάσεις εκτός έδρας. 

» 

23. 

Χρόνος εργασίας. 

» 

24. 

Κανονικές άδειες. 

» 

25. 

Άδειες ασθένειας. 


26. 

Ειδικές άδειες. 

» 

27. 

Άδειες μετεκπαίδευσης. 

» 

28. 

Άδειες χωρίς αποδοχές. 

» 

29. 

Γενικές Διατάξεις για τις άδειες. 

» 

30. 

Υποχρεωτική αποχώρηση από την Υπηρεσία - 
Απόλυση. 


31. 

Επαναπρόσληψη. 

» 

32. 

Έκτακτη στράτευση. 

» 

33. 

Κοινωνική Πρόνοια. 

» 

34. 

Παραίτηση. 


35. 

Συμπεριφορά του Προσωπικού. 

» 

36. 

Υποχρεώσεις - Δικαιώματα - Απαγορεύσεις. 


Άρθρο 

37. 

ΚΕΦΑΛΑΙΟ Γ’ 

Πειθαρχικές Διατάξεις. 

Πειθαρχικά αδικήματα. 

» 

38. 

Πειθαρχικές ποινές - Βαρύτητα Πειθαρχικών 

» 

39. 

αδικημάτων 

Άσκηση Πειθαρχικής Δίωξης. 

» 

40. 

Όργανα άσκησης Πειθαρχικής εξουσίας - διαδι¬ 


41. 

κασία Πειθαρχικής δίκης. 

Ανάκριση. 

» 

42. 

Γενικές διατάξεις της Πειθαρχικής δίκης. 

» 

43. 

Ένδικα μέσα κατά των πρωτοβάθμιων Πειθαρ¬ 

» 

44. 

χικών αποφάσεων. 

Δευτεροβάθμια Πειθαρχικά Συμβούλια - Διαδι¬ 

» 

45. 

κασία. 

Σχέση Πειθαρχικής προς ποινική δίκη. 

» 

46. 

Παραγραφή Πειθαρχικών αδικημάτων και Πει¬ 

» 

47. 

θαρχικών Ποινών. 

Εκτέλεση Πειθαρχικών αποφάσεων. 

» 

48. 

Αργία. 

» 

49. 

Πειθαρχικό Μητρώο - Διαγραφή Πειθαρχικών 

» 

50. 

Ποινών. 

Καταλογισμός ζημιάς. 


' Αρθρο 

» 

ΚΕΦΑΛΑΙΟ Δ - 


Αρθρο 

51. 

Νομικός Σύμβουλος - Δικηγόροι 

ΚΕΦΑΛΑΙΟ Ε' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 

52. 

Γενικές Διατάξεις. 

» 

53. 

Ένταξη Τακτικού και Έκτακτου Προσωπικού 
σε ειδικότητες. 

» 

54. 

Κατάταξη προσωπικού σε βαθμούς. 

» 

55. 

Κατάταξη και Επανακατάταξη του Προσωπι¬ 
κού στα Μισθολογικά Κλιμάκια. 

» 

56. 

Συνταξιοδοτική ρύθμιση του πρώην μόνιμου 
Προσωπικού του ΕΙΡΤ. 

» 

57. 

Διατάξεις Διαχρονικού Δίκαιου. 

»> 

58. 

Ισχύς του Παρόντος Γ.Κ.Π. 


ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ ΕΡΤ (Γ.Κ.Π. - ΕΡΤ) 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Αντικείμενο του Γενικού Κανονισμού Προσωπικού. 

1. Ο παρών Γενικός Κανονισμός Προσωπικού της ΕΡΤ καθορίζει 
τους όρους και τις συνθήκες εργασίας του προσωπικού, την υπηρεσιακή 
γενικά κατάστασή του, τα δικαιώματα και τις υποχρεώσεις του στα 
εργασιακά θέματα και στα θέματα λειτουργίας και παραγωγής, τις 
διαδικασίες καθορισμού αμοιβής της εργασίας, καθώς και τις εν γένει 
σχέσεις του προσωπικού με την εταιρεία, όπως προσδιορίζονται από 
τις σχετικές διατάξεις του παρόντος. 

2. Ο παρών Κανονισμός τροποποιείται ή συμπληρώνεται με από¬ 
φαση του Διοικητικού Συμβουλίου της ΕΡΤ μετά από γνώμη της 
πολυπληθέστερης δευτεροβάθμιας συνδικαλιστικής οργάνωσης της 
εταιρείας. 

Η γνώμη της συνδικαλιστικής οργάνωσης παρέχεται μέσα σε προθε¬ 
σμία που θέτει η Διοίκηση της ΕΡΤ με έγγραφό της και η οποία δεν 
μπορεί να είναι μικρότερη των 15 ημερών. 

Μετά την πάροδο της προθεσμίας, η απόφαση εκδίδεται και χωρίς 
τη γνώμη της. 

3. Κάθε τροποποίηση ή συμπλήρωση εγκρίνεται από τον αρμόδιο 
για τη Ραδιοφωνία - Τηλεόραση Υπουργό και δημοσιεύεται στην Εφη¬ 
μερίδα της Κυβερνήσεως. 

Άρθρο 2 

Σχέση εργασίας και διάκριση του Προσωπικού. 

1. Το Προσωπικό της ΕΡΤ συνδέεται μ’ αυτήν με σχέση εργασίας 
Ιδιωτικού Δικαίου και διακρίνεται σε Τακτικό και Έκτακτο. 

2. Τακτικό Προσωπικό, που υπάγεται στις διατάξεις του παρόντος 
είναι μόνο εκείνοι που προσλαμβάνονται κατά τα αναφερόμενα στα 
άρθρα του 4 και 5 και καλύπτουν αντίστοιχες τακτικές οργανικές 
θέσεις που προβλέπονται στον Υπηρεσιακό Οργανισμό. 

3. Έκτακτο Προσωπικό είναι μόνο εκείνοι που προσλαμβάνονται 
με σύμβαση εξαρτημένης εργασίας ορισμένου ή αόριστου χρόνου όπως 
ορίζεται στις διατάξεις του άρθρου 6 του παρόντος Κανονισμού και 
του Υπηρεσιακού Οργανισμού της ΕΡΤ σε οργανικές θέσεις για την 
κάλυψη ειδικών αναγκών, αποκλειστικά ως: 

- Ειδικοί Σύμβουλοι 

- Προσωπικό Ειδικών θέσεων και 

- Δημοσιογράφοι 

Το Έκτακτο Προσωπικό υπάγεται στον παρόντα Κανονισμό μόνο 
κατά τις διατάξεις που αναφέρονται ρητά σ’ αυτό. 

Άρθρο 3 

Εξωτερικοί συνεργάτες. 

1. Δεν αποτελούν προσωπικό της ΕΡΤ και δεν υπάγονται στον 
παρόντα Κανονισμό εκείνοι στους οποίους ανατίθεται, με έγγραφη 
σύμβαση έργου που υπογράφεται από το Γενικό Διευθυντή, σύμφωνα 
με όρους που καθορίζονται από το Διοικητικό Συμβούλιο, η εκτέλεση 
ορισμένου και συγκεκριμένου έργου (εξωτερικοί συνεργάτες). 

Στην περίπτωση αυτή η αμοιβή (εργολαβικό αντάλλαγμα) καθορίζε¬ 
ται και καταβάλλεται για το συγκεκριμένο έργο, ανεξάρτητα από το 
χρόνο που απαιτείται ή αναλώθηκε για την εκτέλεσή του. 


Οι σχέσεις των εξωτερικών συνεργατών με την ΕΡΤ διέπονται απο¬ 
κλειστικά από τη συγκεκριμένη έγγραφη ατομική σύμβαση έργου και 
τις οικείες διατάξεις του νόμου (άρθρο 681 επ. ΑΚ). 

2. Η ανάθεση της εκτέλεσης συγκεκριμένου έργου στους εξωτερικούς 
συνεργάτες επιτρέπεται μόνο εφόσον για την εκτέλεση του έργου αυτού 
δεν υπηρετεί στην ΕΡΤ προσωπικό που κατέχει την κατάλληλη ειδικό¬ 
τητα ή τις απαιτούμενες αυξημένες ή εξειδικευμένες γνώσεις. 

Η προϋπόθεση αυτή βεβαιώνεται υποχρεωτικά εγγράφως από τον 
προϊστάμενο της υπηρεσίας που είναι αρμόδια για την παραγωγή του 
συγκεκριμένου έργου. 

3. Η ανάθεση και εκτέλεση του έργου γίνεται αποκλειστικά και μόνο 
κατά τις διατάξεις του άρθρου αυτού και αποκλείεται η μετατροπή, 
με οποιονδήποτε τρόπο της σύμβασης έργου σε σύμβαση εργασίας. 

4. Για την αμοιβή των εξωτερικών συνεργατών εκδίδονται τα προ- 
βλεπόμενα στον Κ.Φ.Σ. στοιχεία. 

5. Απασχόληση εξωτερικού συνεργάτη σε έργο διαφορετικό από 
εκείνο που αναφέρεται στη σύμβαση απαγορεύεται, με ευθύνη των 
αρμοδίων προϊσταμένων. 

6. Ανά 2μηνο, ο Γενικός Διευθυντής υποβάλει πίνακα εξωτερικών 
Συνεργατών που απασχολήθηκαν, στο Διοικητικό Συμβούλιο για ενη¬ 
μέρωση και έλεγχο. 

7. Για την απασχόληση εξωτερικών συνεργατών με σύμβαση έργου 
ισχύουν οι διαδικασίες του αρ. 22 παρ. 2 του Ν. Τ288/82, όπως 
ισχύει κάθε φορά. 

ΚΕΦΑΛΑΙΟ Β’ 

ΥΠΗΡΕΣΙΑΚΗ ΚΑΙ ΜΙΣΘΟΛΟΓΙΚΗ ΚΑΤΑΣΤΑΣΗ 
ΠΡΟΣΩΠΙΚΟΥ 
' Αρθρο 4 

Πρόσληψη τακτικού προσωπικού. 

1. Για την πρόσληψη σε οργανική θέση τακτικού προσωπικού πρέπει 
απαραίτητα: 

α. Να υπάρχει αντίστοιχη κενή θέση 

β. Να εισηγηθεί το Κεντρικό Υπηρεσιακό Συμβούλιο και να αποφασί¬ 
σει το Διοικητικό Συμβούλιο της ΕΡΤ και 

γ. Να τηρηθεί η διαδικασία πρόσληψης που προβλέπεται από την 
ισχύουσα Νομοθεσία ή τις διατάξεις του άρθρου 5 του παρόντος όταν 
πρόκειται για περιπτώσεις που εξαιρούνται από τις ρυθμίσεις της νομο¬ 
θεσίας που ισχύει κάθε φορά για προσλήψεις στο δημόσιο τομέα. 

2. Ο υποψήφιος για πρόσληψη σε θέση τακτικού προσωπικού πρέπει 
να έχει τις εξής προϋποθέσεις. 

α. Ελληνική ιθαγένεια και εγγραφή σε δήμο ή κοινότητα της χώρας, 
β. Ηλικία που ορίζεται στη σχετική προκήρυξη και η οποία δεν 
μπορεί να είναι μικρότερη των 21 ετών και μεγαλύτερη των 35 ετών. 

Το Διοικητικό Συμβούλιο μετά από εισήγηση του Κεντρικού Υπηρε¬ 
σιακού Συμβουλίου μπορεί, με αιτιολογημένη απόφασή του να αυξήσει 
το ανώτατο όριο ηλικίας των υποψηφίων, που σε καμιά περίπτωση 
δεν μπορεί να υπερβεί το 45ον έτος. 

γ. Να κρίνεται υγιής για την εργασία για την οποία προσλαμβάνεται 
από την αρμόδια Υγειονομική Επιτροπή της ΕΡΤ. 

δ. Να μην είναι υπόδικος για κακούργημα ή να μην έχει καταδικα- - 
στεί τελεσίδικα σε οποιαδήποτε ποινή για τέλεση κακουργήματος ή 
πλημμελήματος: κλοπής, υπεξαίρεσης, απάτης, εκβιασμού, απιστίας, 
δωροδοκίας, λιποταξίας, για έγκλημα περί το νόμισμα, ληστείας σωμα¬ 
τεμπορίας, πλαστογραφίας και παράνομης εμπορία!; ναρκωτικών φαρ¬ 
μάκων. Η παραγραφή του αδικήματος ή η χάρη χωρίς άρση των 
συνεπειών δεν καταργούν τις απαγορεύσεις αυτές.. 

ε. Να έχει εκπληρώσει τις στρατιωτικές του υποχρεώσεις ή να έχει 
νόμιμη απαλλαγή. 

στ. Να μην έχει στερηθεί τελεσίδικα από τα πολιτικά του δικαιώματα 
ως συνέπεια καταδίκης για διάπραξη ποινικού αδικήματος. 

ζ. Να μην κατέχει έμμισθη θέση ή απασχόλησή στο δημόσιο τομέα 
και 

η. Να κατέχει τα προβλεπόμενα στον Υπηρεσιακό Οργανισμό της 
ΕΡΤ ή τα κατά την παρ. 7 του παρόντος άρθρου οριζόμενα πρόσθετα 
και ειδικά προσόντα. 

3. Καταδικαστικές αποφάσεις για πολιτικά εγκλήματα, εκτός από 
τα σύνθετα, που διαπράχθηκαν για την υποστήριξή του δημοκρατικού 
πολιτεύματος και την αποτροπή της βίαιης κατάλυσής του·, όπως και 

οποιεσδήποτε καταδικαστικές αποφάσεις έκτακτων δικαστηρίων ή δι¬ 
καστικών επιτροπών, δεν αποτελούν κώλυμα για πρόσληψη στην ΕΡΤ. 

4. Τα προσόντα αποδεικνύονται και οι τίτλοι πιστοποιούνται όπως 
ορίζεται κάθε φορά από τη Διεύθυνση Διοικητικού. 

5. Ο υποψήφιος πρέπει να έχει τα προσόντα και τις Προϋποθέσεις 
τόσο κατά το χρόνο της προκήρυξης όσο και κατά το χρόνο της 
πρόσληψής του, με εξαίρεση την ηλικία, για την οποία αρκεί να μην 
έχει συμπληρωθεί το ανώτερο όριό της ή να,συμπληρώνεται το κατώ¬ 
τερο όριό της κατά την ημερομηνία διενέργειας του διαγωνισμού κλπ. 

6. Για να συμμετάσχει ο υποψήφιος στο διαγωνισμό κλπ. αρκεί να 
υποβάλει υπεύθυνη δήλωση ότι έχει τις προϋποθέσεις της προκήρυξης 
και ότι σε περίπτωση επιτυχίας αναλαμβάνει την υποχρέωση να προ¬ 
σκομίσει τα απαραίτητα δικαιολογητικά. 

7. Μετά από εισήγηση του Κεντρικού Υπηρεσιακού Συμβουλίου και 
με απόφαση του Διοικητικού Συμβουλίου της ΕΡΤ είναι δυνατό στις 
προκηρύξεις να ορίζονται ειδικότερα προσόντα, πέρα από αυτά που 
προβλέπονται στον Υπηρεσιακό Οργανισμό της ΕΡΤ. 

8. Ο νεοπροσλαμβανόμενος εντάσσεται στο εισαγωγικό μισθολογικό 
κλιμάκιο της ειδικότητάς του, σύμφωνα με όσα ορίζονται στο άρθρο 
11 του παρόντος Κανονισμού. 

Άρθρο 5 

Διαδικασίες πρόσληψης Τακτικού Προσωπικού. 

1. Με εξαίρεση τις περιπτώσεις που υπάγονται στις διαδικασίες της 
νομοθεσίας που ισχύει για προσλήψεις στο δημόσιο τομέα, για τις 
οποίες ισχύουν οι οικείες διατάξεις, το τακτικό προσωπικό προσλαμβά¬ 
νεται μόνο μετά από διαγωνισμό, ειδική δοκιμασία, επιλογή ή συνέ¬ 
ντευξη. 

Οι περιπτώσεις για τις οποίες απαιτείται διαγωνισμός, ειδική δοκι¬ 
μασία, επιλογή ή συνέντευξη, όπως και οι όροι και οι διαδικασίες τους, 
καθορίζονται μετά από σχετική εισήγηση του Κεντρικού Υπηρεσιακού 
Συμβουλίου της ΕΡΤ, από το Διοικητικό Συμβούλιό της. 

2. Τις διαδικασίες σύνταξης και έκδοσης των προκηρύξεων, διενέρ¬ 
γειας των διαγωνισμών, σύνταξης του πίνακα επιτυχόντων και επιλα- 
χόντων κ.λπ. κινεί η Διεύθυνση Διοικητικού. 

3. Τα αποτελέσματα των διαγωνισμών ανακοινώνονται με ανάρτηση 
των σχετικών πινάκων στα κατά τόπους κεντρικά καταστήματα της 
ΕΡΤ μέσα σε προθεσμία 60 ημερών από τη λήξη του διαγωνισμού. 
Ο πίνακας αυτός περιλαμβάνει επιτυχόντες και επιλαχόντες και ισχύει 
για διάστημα 12 μηνών από την ημερομηνία ανακοίνωσης των αποτε¬ 
λεσμάτων. Από τον πίνακα καλύπτεται ο αριθμός των θέσεων της 
προκύρηξης, καθώς και τα κενά που θα προκύπτουν στο διάστημα που 
θα ισχύει ο πίνακας από τυχόν αποχώρηση προσωπικού, μη προσέλευση 
επιτυχόντων ή ακύρωση για οποιοδήποτε λόγο της πρόσληψής τους. 

Η σειρά κατάταξης στους πίνακες επιτυχόντων και επιλαχόντων 
γνωστοποιείται στους ενδιαφερομένους με έγγραφο της Δ/νσης Διοικη¬ 
τικού, το αργότερο μέσα σε δύο μήνες από την ανακοίνωση του πίνακα 
επιτυχόντων - επιλαχόντων. 

4. 0 επιτυχών πρέπει να δηλώσει εγγράφως ότι δέχεται να προσφέρει 
την εργασία του στην ΕΡΤ σύμφωνα με τους όρους του παρόντος 
Κανονισμού, των ειδικών συλλογικών συμβάσεων εργασίας και των 
διαιτητικών αποφάσεων που ισχύουν και να αναλάβει υπηρεσία μέσα 
σε 30 ημέρες από τη γνωστοποίηση, σύμφωνα με την παραπάνω 
παράγραφο, του εγγράφου της σειράς κατάταξής του, προσκομίζοντας 
συγχρόνως τα απαραίτητα δικαιολογητικά. Εάν δεν συμμορφωθεί προς 
τις υποχρεώσεις του αυτές, θεωρείται ότι παραιτείται από την πρόσ- 
ληψη. 

5. Οι προσλήψεις του προσωπικού διενεργούνται με διαπιστωτική 
πράξη του Γενικού Διευθυντή, βάσει της σειράς κατάταξης στον πίνακα 
επιτυχόντων - επιλαχόντων. 

6. Ως ημερομηνία πρόσληψης θεωρείται η ημέρα που αναλαμβάνει 
υπηρεσία ο προσλαμβανόμενος. 

7. Στην περίπτωση που οποτεδήποτε, μετά την πρόσληψη, διαπιστω¬ 
θεί ότι από υπαίτια ενέργεια του εργαζόμενου δεν συντρέχουν οι προϋπο¬ 
θέσεις που ορίζονται στη σχετική προκήρυξη ή ότι ο εργαζόμενος 
συμμετείχε στο διαγωνισμό πρόσληψης με αυξημένα τυπικά προσόντα 
από τα ζητούμενα ως προς τους βασικούς τίτλους σπουδών, η πρόσ¬ 
ληψη ακυρώνεται αυτοδίκαια και ο εργαζόμενος απολύεται χωρίς κα¬ 
μιά αποζημίωση. Τη σχετική διαπιστωτική πράξη εκδίδει και κοινο¬ 
ποιεί στον ενδιαφερόμενο η Διεύθυνση Διοικητικού. 

8. Στις επιτροπές πρόσληψης με διαγωνισμό, κ.λπ. μετέχει ως 
ισότιμο μέλος ένας εκπρόσωπος των εργαζομένων της ίδιας με την 


προκηρυχθείσα ειδικότητα, που υποδεικνύεται από την πολυπληθέστερη 
δευτεροβάθμια συνδικαλιστική οργάνωση. 

9. Η απόκτηση μετά την πρόσληψη τυπικών προσόντων ανώτερων 
από αυτά που απαιτούνται για την ειδικότητα πρόσληψης, δεν παρέχει 
στον προσλαμβανόμενο κανένα άλλο δικαίωμα, εκτός από τη δυνατό¬ 
τητα μετάταξης, σύμφωνα με όσα ορίζονται στο άρθρο 20 του Κανονι¬ 
σμού αυτού. 

10. Σε περίπτωση θανάτου εργαζόμενου στην ΕΡΤ ο οποίος δεν 
έχει συμπληρώσει τις προϋποθέσεις κύριας σύνταξης, παρέχεται η δυνα¬ 
τότητα να προσληφθεί με απόφαση του Διοικητικού Συμβουλίου ο 
σύζυγος ή η σύζυγος ή τέκνο αυτού, που κατέχει τα προσόντα μιας 
από τις ειδικότητες που αναφέρονται στον Υπηρεσιακό Οργανισμό της 
ΕΡΤ, έστω και αν δεν υπάρχει αντίστοιχη κενή οργανική θέση ή έχει 
συμπληρώσει το ανώτερο όριο της ηλικίας. Κατά τα λοιπά ισχύουν 
και στην περίπτωση αυτή οι προϋποθέσεις της παρ. 2 του άρθρου 4 
του παρόντος. 

Άρθρο 6 

Έκτακτο Προσωπικό. 

Ειδικοί Σύμβουλοι - Προσωπικό Ειδικών Θέσεων - Δημοσιογράφοι. 

1. Ειδικοί Σύμβουλοι - Προσωπικό Ειδικών Θέσεων. 

α. Οι Ειδικοί Σύμβουλοι και το Προσωπικό Ειδικών Θέσεων προσ¬ 
λαμβάνονται με σύμβαση εργασίας ορισμένου ή αόριστου χρόνου με 
απόφαση του Διοικητικού Συμβουλίου της ΕΡΤ μετά από εισήγηση 
του Γενικού Διευθυντή, σύμφωνα με τις διατάξεις του αρ. 2 παρ. 3 
του παρόντος Κανονισμού. 

β. Το προσωπικό αυτό διέπεται αποκλειστικά από την ατομική 
σύμβαση εργασίας, τις διατάξεις του παρόντος Κανονισμού και τις 
διατάξεις της κείμενης νομοθεσίας που ισχύουν κάθε φορά για το 
προσωπικό με σύμβαση εργασίας ορισμένου ή αόριστου χρόνου. Ο 
χρόνος διάρκειας της σύμβασης ορισμένου χρόνου δεν επιτρέπεται να 
είναι μεγαλύτερος από δύο χρόνια. 

γ. Ο αριθμός των θέσεων των Ειδικών Συμβούλων και του Προσωπι¬ 
κού Ειδικών θέσεων, όπως και τα απαιτούμενα για την πρόσληψή τους 
προσόντα, καθορίζονται από τις διατάξεις του Υπηρεσιακού Οργανισμού 
της ΕΡΤ. 

δ. Οι Ειδικοί Σύμβουλοι παρέχουν υπηρεσίες στα όργανα διοίκησης 
της ΕΡΤ και έχουν αντικείμενο απασχόλησης μόνο τη γνωμοδότηση 
ή την εκπόνηση μελετών. Οι Ειδικοί Σύμβουλοι δεν ασκούν αποφασιστι¬ 
κές αρμοδιότητες οποιασδήποτε μορφής και δεν παρεμβάλλονται στην 
οργανωτική και ιεραρχική κλίμακα της ΕΡΤ. 

ε. Στο προσωπικό ειδικών θέσεων ανατίθενται με απόφαση του 
Διοικητικού Συμβουλίου της ΕΡΤ μετά σχετική εισήγηση του Γενικού 
Διευθυντή, καθήκοντα προϊσταμένων σε ορισμένες υπηρεσιακές μονάδες 
της, οι οποίες προσδιορίζονται στον Υπηρεσιακό Οργανισμό της. Στο 
προσωπικό αυτό εφαρμόζονται αναλογικά οι διατάξεις των άρθρων 
10, 15, 18, 19, 22 παρ. 5, 23, 25, 33, 34, 35 - 50 του Κανονισμού 
αυτού. 

2. Δημοσιογράφοι. 

α. Οι δημοσιογράφοι προσλαμβάνονται με σύμβαση εργασίας ορισμέ¬ 
νου ή αόριστου χρόνου, με απόφαση του Διοικητικού Συμβουλίου της 
ΕΡΤ, μετά σχετική εισήγηση του Γενικού Διευθυντή. 

β. Στο προσωπικό αυτό είναι δυνατή η ανάθεση καθηκόντων προϊ¬ 
σταμένου υπηρεσιακής μονάδας, σύμφωνα με τα οριζόμενα από τις 
διατάξεις της παρ. 10 του άρθρου 17 του παρόντος Κανονισμού. 

γ. Στο προσωπικό αυτό εφαρμόζονται αναλογικά οι διατάξεις των 
άρθρων 4 παράγραφος 2 πλην του εδαφίου β, παράγραφοι 3-5, 5 
παράγραφοι 6, 7 και 10, 9 παράγραφοι 1, 2, 3, 6, 8, 9 και 10, 10, 
11 παράγραφοι 7, 8 και 10-13, 15, 16, 18, 19, 21, 22, 23, 24-29, 
30 παράγραφοι 2-10, 32, 33, 34 παράγραφοι 3-7, 35-50. Κατά τα 
λοιπά, οι όροι οι συνθήκες και η αμοιβή της εργασίας των δημοσιογρά¬ 
φων, καθορίζονται με ατομικές ή συλλογικές συμβάσεις εργασίας ή 
διαιτητικές αποφάσεις. 

δ. Ο αριθμός των θέσεων των δημοσιογράφων όπως και τα απαιτού- 
μενα για την πρόσληψή τους προσόντα, καθορίζονται από τις διατάξεις 
του Υπηρεσιακού Οργανισμού της ΕΡΤ. 

Άρθρο 7 
Οργανικές θέσεις. 

1. Κανείς δεν μπορεί να υπηρετεί στην ΕΡΤ ως τακτικός ή έκτακτος 
κατά τις διατάξεις του παρόντος Κανονισμού υπάλληλος, αν δεν υπάρχει 

αντίστοιχη οργανική θέση, με εξαίρεση τις περιπτώσεις της παρ. 10 
του άρθρου 5 του παρόντος Κανονισμού. 

2. Ο αριθμός των οργανικών θέσεων, η κατανομή τους στις υπηρε¬ 
σιακές μονάδες και ο καθορισμός κατά ειδικότητα των τυπικών προσό¬ 
ντων προβλέπονται στον Υπηρεσιακό Οργανισμό της ΕΡΤ. 

3. Σε περίπτωση κατάργησης οργανικής θέσης τακτικού προσωπι¬ 
κού, το πλεονάζον προσωπικό παραμένει ως υπεράριθμο τακτικό προ¬ 
σωπικό και απασχολείται σε ανάλογη ή παρεμφερή με την ειδικότητά 
του εργασία. Στο υπεράριθμο προσωπικό κατατάσσονται καταρχήν οι 
εργαζόμενοι με το μικρότερο χρόνο πραγματικής υπηρεσίας και μεταξύ 
ίσου χρόνου υπηρεσίας των εργαζομένων, εκείνοι που κατέχουν τις 
χαμηλότερες θέσεις στους πίνακες επιτυχόντων. 

Το υπεράριθμο προσωπικό διατηρεί πλήρως όλα τα δικαιώματα του 
τακτικού προσωπικού. 

4. Η κατάργηση οργανικών θέσεων και ο καθορισμός των υπεραρίθ¬ 
μων αποφασίζονται από το Διοικητικό Συμβούλιο της ΕΡΤ μετά από 
εισήγηση του Γενικού Διευθυντή και γνώμη της πολυπληθέστερης 
δευτεροβάθμιας συνδικαλιστικής οργάνωσης που παρέχεται σύμφωνα 
με τα οριζόμενα στις διατάξεις της παρ. 2 του άρθρου 1 του παρόντος 
Κανονισμού. Από τα ίδια όργανα και με την· ίδια διαδικασία γίνεται 
επανασύσταση των οργανικών θέσεων που καταργήθηκαν. 

5. Σε περίπτωση κένωσης ή επανασύστασης οργανικής θέσης της 
ίδιας ή παρεμφερούς ειδικότητας, η θέση καταλαμβάνεται από το 
υπεράριθμο προσωπικό με βάση το συνολικό χρόνο υπηρεσίας ή τη 
σειρά στους πίνακες επιτυχόντων. 

Η πλήρωση των θέσεων που επανασυστήθηκαν ή κενώθηκαν γίνεται 
με απόφαση του Διοικητικού Συμβουλίου μετά από εισήγηση του Γενι¬ 
κού Διευθυντή. 

Άρθρο 8 

Κατανομή Θέσεων. 

1. Οι θέσεις του Τακτικού Προσωπικού κατανέμονται σε Τομείς, 
Κλάδους και Ειδικότητες, ανάλογα με το υπηρεσιακό έργο που παρέχει 
ο Κάτοχός τους και τα τυπικά προσόντα που απαιτούνται για την πρόσ¬ 
ληψη. 

2. Με βάση το γενικό υπηρεσιακό έργο οι θέσεις κατανέμονται στους 
τομείς: 

- Διοίκησης - Διαχείρισης (Δ) 

- Προγράμματος (Π) 

- Τεχνικό (Τ) 

3. Με κριτήριο την εκπαιδευτική βαθμίδα του τίτλου πρόσληψης, 
οι θέσεις κατανέμονται σε κλάδους που ανταποκρίνονται στην: 

- Τριτοβάθμια Εκπαίδευση (Τ.Ε) 

- Δευτεροβάθμια Εκπαίδευση (Δ.Ε) και 

- Υποχρεωτική Εκπαίδευση (Υ.Ε.) 

4. Θέσεις Κλάδων Τριτοβάθμιας Πανεπιστημιακής Εκπαίδευσης 
(Τ.Π.) είναι εκείνες για τις οποίες ως τυπικό προσόν πρόσληψης ορίζεται 
το πτυχίο ή δίπλωμα τμήματος ή σχολής Α.Ε.Ι. της ημεδαπής ή 
ισότιμο της αλλοδαπής. 

Θέσεις Κλάδων Τριτοβάθμιας Τεχνολογικής Εκπαίδευσης (Τ.Τ.) 
είναι εκείνες για τις οποίες ως τυπικό προσόν πρόσληψης ορίζεται το 
πτυχίο ή δίπλωμα σχολής Τ.Ε.Ι. ή πρώην Ανώτερων Σχολών ή ισότι¬ 
μος τίτλος σχολών της ημεδαπής ή αλλοδαπής. 

Θέσεις Κλάδων Τριτοβάθμιας Καλλιτεχνικής Εκπαίδευσης (Τ.Κ.) 
είναι εκείνες για τις οποίες ως τυπικό προσόν πρόσληψης ορίζεται το 
πτυχίο ή δίπλωμα Κινηματογραφικής Σχολής τουλάχιστον τριετούς 
μεταλυκειακής φοίτησης ή Ωδείου ή Ακαδημίας Μουσικών Σπουδών 
ή ισότιμος τίτλος σχολών της ημεδαπής ή οιλλοδαπής. 

5. Θέσεις κατηγορίας ΔΕ είναι εκείνες για τις οποίες ως τυπικό 
προσόν πρόσληψης ορίζεται το απολυτήριο λυκείου ή εξαταξίου γυμνα¬ 
σίου ή ισότιμος τίτλος σχολών της ημεδαπής ή αλλοδαπής ή τεχνικής 
επαγγελματικής σχολής Δευτεροβάθμιας Εκπαίδευσης ή άλλης ισότι¬ 
μης σχολής. 

6. Θέσεις κατηγορίας ΥΕ είναι εκείνες για τις οποίες ως τυπικό 
προσόν πρόσληψης ορίζεται ο απολυτήριος τίτλος υποχρεωτικής εκπαί¬ 
δευσης ή κατώτερης Τεχνικής σχολής του Ν.Δ. 580/1970 ή δημοτι¬ 
κού σχολείου για όσους έχουν αποφοιτήσει μέχρι και το έτος 1980. 

7. Η κατανομή των θέσεων σε Τομείς, κλάδους και ειδικότητες και 
ο καθορισμός των ειδικών τυπικών προσόντων πρόσληψης γίνονται με 
τον Υπηρεσιακό Οργανισμό της ΕΡΤ. 


Άρθρο 9 

Συνολικός χρόνος υπηρεσίας - Προϋπηρεσία. 

1. Ο συνολικός χρόνος υπηρεσίας του προσωπικού καθορίζεται από 
το χρόνο πραγματικής υπηρεσίας του στην ΕΡΤ που υπολογίζεται από 
την ημέρα της πρώτης πρόσληψης, όπως προσδιορίζεται στο άρθρο 5 
του παρόντος Κανονισμού. 

2. Από το συνολικό χρόνο υπηρεσίας αφαιρείται και δεν υπολογίζεται 
ο χρόνος: 

α) Της αδικαιολόγητης απουσίας από την υπηρεσία, 

β) Της προσωρινής απόλυσης, 

γ) Της αργίας στην οποία τίθεται ο εργαζόμενος, σύμφωνα με όσα 
ορίζονται στο άρθρο 48 του παρόντος Κανονισμού, εφόσον στις τρεις 
πιο πάνω περιπτώσεις υπάρχει τελεσίδικη απόφαση του αρμόδιου πει¬ 
θαρχικού συμβουλίου και 

δ) Της άδειας χωρίς αποδοχές για ιδιωτικούς λόγους πάνω από 
30 ημέρες κάθε ημερολογιακό χρόνο. 

3. Δεν προσμετράται στο συνολικό χρόνο υπηρεσίας ο χρόνος της 
υπερωριακής απασχόλησης ή της απασχόλησης πάνω από το συμβα¬ 
τικό ή νόμιμο εβδομαδιαίο ωράριο εργασίας. 

4. Ο συνολικός χρόνος υπηρεσίας αποτελεί το μοναδικό μέτρο και 
προϋπόθεση για την κατάταξη και εξέλιξη του προσωπικού στα μισθο- 
λογικά κλιμάκια. 

5. Στο προσωπικό αναγνωρίζεται προϋπηρεσία που έχει διανυθεί με 
κύρια ασφάλιση, μέχρι 10 χρόνια για τη χορήγηση χρονοεπιδόμα- 
τος: 

α) από την άσκηση αυτοτελούς επαγγέλματος ή την παροχή εξαρτη¬ 
μένης εργασίας σε οποιονδήποτε εργοδότη (φυσικό ή νομικό πρόσωπο 
δημοσίου ή ιδιωτικού δικαίου) με ειδικότητα όμοια ή παρεμφερή με 
την κύρια ή βοηθητική της ειδικότητας πρόσληψης. 

β) από τη συμμετοχή, με ειδικότητα όμοια ή παρεμφερή με την 
κύρια ή βοηθητική της ειδικότητας πρόσληψης σε ταινίες, για την 
οποία αναγνωρίζεται ένα έτος προϋπηρεσίας για κάθε δύο (2) ταινίες 
μεγάλου μήκους ή για κάθε έξι (6) ταινίες μικρού μήκους. 

Προϋπηρεσία στην αλλοδαπή αναγνωρίζεται, κατά τα προαναφερό- 
μένα, εφόσον ο χρόνος εργασίας καλύπτεται με ασφάλιση από Ελληνικό 
οργανισμό κύριας ασφάλισης. Ως προϋπηρεσία για τη χορήγηση χρονο- 
επιδόματος αναγνωρίζεται και ο χρόνος της στρατιωτικής θητείας 
εφόσον διανύθηκε πριν από την πρόσληψη. 

6. Υπηρεσία ή προϋπηρεσία η οποία έχει υπολογισθεί για τη χορή¬ 
γηση σύνταξης δεν υπολογίζεται για τον καθορισμό μισθολογικών κλι¬ 
μακίων και χρονοεπιδόματος. 

7. Στο προσωπικό ειδικοτήτων για τις οποίες από τον Υπηρεσιακό 
Οργανισμό ορίζεται ως προϋπόθεση πρόσληψης και ορισμένη εμπειρία, 
εφόσον έχει αποκτηθεί με κύρια ασφάλιση, αναγνωρίζεται ως προϋπηρε¬ 
σία που προσμετράται στο συνολικό χρόνο υπηρεσίας, μέχρι 2 χρόνια 
κατ’ ανώτατο όριο, αν ο υπάλληλος έχει 4 τουλάχιστον χρόνια προϋπη¬ 
ρεσία, ενώ αν η προϋπηρεσία του είναι μικρότερη από 4 χρόνια, ανα¬ 
γνωρίζεται το μισό διάστημα. 

8. Η προϋ πηρεσία αναγνωρίζεται με αίτηση του ενδιαφερομένου 
και η παραγωγή των δικαιωμάτων που απορρέουν απ’ αυτήν αρχίζουν 
από την πρώτη του επόμενου της υποβολής των δικαιολογητικών μήνα. 

Η συμμετοχή σε λιγότερες ταινίες απ’ όσες αναφέρονται στην παρ. 
5 περιπτ. β του άρθρου αυτού γεννά δικαίωμα αναγνώρισης προϋπηρε¬ 
σίας σε κλάσμα έτους, ανάλογο με τον αριθμό των συμμετοχών, κατά 
τις διακρίσεις της ίδιας παραγράφου. 

Ταινία μεγάλου μήκους θεωρείται εκείνη που έχει διάρκειακ άνω 
των 57 ’ λεπτών. 

Ταινία μικρού μήκους θεωρείται εκείνη που έχει διάρκεια κάτω των 
57' λεπτών. 

9. Αρμόδιο όργανο για τα θέματα αναγνώρισης προϋπηρεσίας και 
τον προσδιορισμό των απαιτούμενων δικαιολογητικών είναι ο Γ ενικός 
Διευθυντής, ο οποίος αποφασίζει μετά από σχετική εισήγηση της 
Δ/νσης Διοικητικού. 

10. Σε περίπτωση μετάταξης ή εξέλιξης κατά τις διατάξεις του 
άρθρου 20, η αναγνωρισμένη προϋπηρεσία εξακολουθεί να γεννά πλή¬ 
ρως τα προαναφερόμενα δικαιώματα και στη νέα ειδικότητα, ως προς 
τη χορήγηση του χρονοεπιδόματος. 

Άρθρο 10 

Ατομικοί φάκελοι - Επετηρίδα. 

1. Για το Τακτικό και Έκτακτο προσωπικό τηρείται στη Διεύθυνση 
Διοικητικού ατομικός φάκελος που περιέχει απαραίτητα τα στοιχεία 
της υπηρεσιακής και οικογενειακής κατάστασής του, καθώς και τα 

περιουσιακά στοιχεία του ίδιου, του ή της συζύγου και των παιδιών. 
Κάθε μεταγενέστερη μεταβολή των περιουσιακών στοιχείων δηλώνεται 
υποχρεωτικά από τον υπάλληλο. 

2. Στην ΕΡΤ τηρείται επετηρίδα του προσωπικού στην οποία ανα¬ 
γράφεται με αλφαβητική σειρά το προσωπικό κατά τομέα, κλάδο, 
ειδικότητα και βαθμό. 

Στην επετηρίδα που ενημερώνεται υποχρεωτικά κάθε χρόνο, ανα¬ 
γράφονται το επώνυμο, όνομα, πατρώνυμο, ο συνολικός χρόνος υπηρε¬ 
σίας, τα βασικά τυπικά, πρόσθετα ή ειδικά προσόντα, σύμφωνα με τα 
οριζόμενα στον παρόντα Κανονισμό, οι ηθικές αμοιβές και οι εγκριμένες 
επιστημονικές εργασίες και μελέτες του προσωπικού. 

3. Με ευθύνη του εργαζομένου κάθε μεταβολή των στοιχείων της 
ατομικής και οικογενειακής του κατάστασης που διαφοροποιεί τη μι- 
σθολογική του κατάσταση γνωστοποιείται με έγγραφό του στη Διεύ¬ 
θυνση Διοικητικού της ΕΡΤ μέσα σε 30 ημέρες από τη μεταβολή τους. 
Σε περίπτωση παρέλευσης των 30 ημερών το ευεργητικό δικαίωμα 
που παράγεται από αυτήν, ενεργεί από την ημέρα γνωστοποίησής της. 

4. Οι αρμόδιες υπηρεσίες της ΕΡΤ είναι υποχρεωμένες να παρέχουν 
στον κάθε εργαζόμενο, οποτεδήποτε ζητηθεί με έγγραφη αίτησή του, 
κυρωμένα αντίγραφα όλων των στοιχείων του ατομικού του φακέλου 
και αντίγραφα των σελίδων της επετηρίδας που περιέχει τους εργαζόμε¬ 
νους στον ίδιο με τον ενδιαφερόμενο βαθμό, του ίδιου κλάδου και ειδικό¬ 
τητας. 

5. Με απόφαση του Γενικού Διευθυντή και μετά από σχετική εισή¬ 
γηση της Διεύθυνσης Διοικητικού επιτρέπεται η καταστροφή των στοι¬ 
χείων που τηρούνται και τα οποία κρίνονται μη χρήσιμα για την 
Εταιρεία, εφόσον συμφωνούν οι ενδιαφερόμενοι ή κληθούν να τα παρα¬ 
λάβουν σε τακτική προθεσμία και δεν φροντίσουν για την έγκαιρη 
παραλαβή τους. 

Άρθρο 11 

Μισθολογική εξέλιξη του Τακτικού 
προσωπικού. 

1. Το Τακτικό Προσωπικό κατατάσσεται σε μισθολογικά κλιμάκια 
(Μ.Κ.) και εξελίσσεται από το κατεχόμενο στο αμέσως ανώτερο μισθο- 
λογκό Κλιμάκιο μετά τη συμπλήρωση ενός έτους υπηρεσίας ανεξάρτητα 
από το βαθμό που κάθε φορά κατέχει. 

2. Τα Μισθολογικά Κλιμάκια όλων των κλάδων ορίζονται σε 40, 
με αρχικό το 40ο και τελικό το Ιο και σ’ αυτά κατατάσσονται και 
εξελίσσονται οι υπάλληλοι ως εξής: 

α. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης το απολυτήριο 
Δημοτικού Σχολείου, εξελίσσονται σε 25 μισθολογικά κλιμάκια, με 
εισαγωγικό το 40ο και καταληκτικό το 16ο μισθολογικά κλιμάκιο. 

β. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης το απολυτήριο 
Δημοτικού Σχολείου και ενδεικτικό σχολής μονοετούς φοίτησης μαθη¬ 
τείας ΟΑΕΔ η ορισμένη ειδίκευση, εξελίσσονται σε 25 μισθολογικά 
κλιμάκια, με εισαγωγικό το 39ο και καταληκτικό το 15ο μισθολογικά 
κλιμάκιο. 

γ. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης ενδεικτικό Β' 
τάξης Γυμνασίου και πτυχίο μονοετούς φοίτησης σχολής Τουριστικών 
Επαγγελμάτων ή ισότιμος τίτλος σπουδών ή απολυτήριο τριτάξιου 
γυμνασίου, εξελίσσονται σε 27 μισθολογικά κλιμάκια, με εισαγωγικό 
το 37ο και καταληκτικό το 11ο μισθολογικά κλιμάκιο. 

δ. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης ενδεικτικό Β' 
τάξης Γυμνασίου και πτυχίο τριετούς φοίτησης σχολών μαθητείας 
ΟΑΕΔ ή ενδεικτικό Β' τάξης γυμνασίου και πτυχίο κατώτερης τεχνι¬ 
κής σχολής ή ισότμος τίτλος σπουδών ή απολυτήριο τριτάξιου γυμνα¬ 
σίου και πτυχίο σχολής τουριστικών επαγγελμάτων 2ετούς φοίτησης 
ή τεχνικών επαγγελματικών σχολών νέου τύπου ή ισότιμος τίτλος 
σπουδών, εξελίσσονται σε 29 μισθολογικά κλιμάκια, με εισαγωγικό 
το 35ο και καταληκτικό το 7ο μισθολογικά κλιμάκιο. 

ε. Υπάλληλοι ειδικοτήτων για τις οποίες στον Υπηρεσιακά Οργανι¬ 
σμό της ΕΡΤ ορίζεται ως τυπικά προσόν πρόσληψης απολυτήριο λυκείου 
ή εξαταξίου γυμνασίου ή ισότιμος τίτλος σπουδών και πτυχίο ή δί¬ 
πλωμα Ωδείου, εξελίσσονται σε 28 μισθολογικά κλιμάκια, με εισαγω¬ 
γικό το 33ο και καταληκτικό το 6ο μισθολογικά κλιμάκιο. 

στ. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης απολυτήριο λυκείου 


ή εξαταξίου γυμνασίου ή πτυχίο μέσων τεχνικών σχολών ή ισότιμος 
τίτλος απουδών, εξελίσσονται σε 29 μισθολογικά κλιμάκια, με εισαγω¬ 
γικό το 34ο και καταληκτικό το 6ο μισθολογικά κλιμάκιο. 

ζ. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης πτυχίο ή δίπλωμα 
ανώτερης Σχολής διετούς μεταλυκειακής φοίτησης ή ισότιμος τίτλος 
απουδών ή υπάλληλοι ειδικοτήτων, «Μουσικοί κορυφαίοι Β’ » ή «Χορω¬ 
δοί Β'», εξελίσσονται σε 29 μισθολογικά κλιμάκια, με εισαγωγικό το 
32ο και καταληκτικό το 4ο μισθολογικά κλιμάκιο. 

η. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης πτυχίο ή δίπλωμα 
Τ.Ε.1. ή πρώην ανώτερων σχολών τριετούς μεταλυκειακής φοίτησης 
ή ισότιμος τίτλος απουδών ή Κινηματογραφικών σχολών αναγνωρισμέ¬ 
νων από το κράτος τριετούς φοίτησης μετά την απόκτηση απολυτηρίου 
ή διπλώματος εξαταξίου γυμνασίου ή λυκείου ή άλλης ισότιμης μέσης 
τεχνικής σχολής, ή υπάλληλοι ειδικοτήτων «Μουσικοί παραγωγοί», 
«Μουσικοί ρυθμιστές ήχου, Ορχήστρας ή συνόλων», «Χορωδοί Α' » και 
μουσικοί «Κορυφαίοι Α’», εξελίσσονται σε 29 μισθολογικά κλιμάκια, 
με εισαγωγικό το 31 ο και καταληκτικό το 3ο μισθολογικά κλιμάκιο. 

θ. Υπάλληλοι ειδικοτήτων για τις οποίες στον Υπηρεσιακό Οργανι¬ 
σμό της ΕΡΤ ορίζεται ως τυπικό προσόν πρόσληψης πτυχίο ή δίπλωμα 
Τ.Ε.Ι. ή πρώην ανώτερων σχολών 4ετούς φοίτησης ή ισότιμος τίτλος 
απουδών ή υπάλληλοι ειδικοτήτων «Συνθέτες», «Αρχιμουσικοί», «Διευ¬ 
θυντές ορχήστρας, «Εξάρχοντες», εξελίσσονται σε 29 μισθολογικά κλι¬ 
μάκια, με εισαγωγικό το 30ο και καταληκτικό το 2ο μισθολογικά κλι¬ 
μάκιο. 

ι. Υπάλληλοι ειδικοτήτων για τις οποίες στον Υπηρεσιακό Οργανισμό 
της ΕΡΤ ορίζεται ως τυπικό προσόν πρόσληψης πτυχίο ή δίπλωμα 
Α.Ε.Ι. ή ισότιμος τίτλος σπουδών, εξελίσσονται σε 29 μισθολογικά 
κλιμάκια, με εισαγωγικό το 29ο και καταληκτικό το Ιο μισθολογικά 
κλιμάκιο. 

Η κατάταξη του προσωπικού στα μισθολογικά κλιμάκια αποτελεί 
διαβάθμιση μισθολογική και δεν παρέχει κανένα άλλο δικαίωμα. 

Στις περιπτώσεις ειδικοτήτων για τις οποίες ορίζονται ως πρόσθετο 
προσόν πρόσληψης πέρα από τα τυπικά και άλλα προσόντα (ειδίκευση, 
διπλώματα κ.λπ.), δεν διαφοροποιούνται τα εισαγωγικά μισθολογικά 
κλιμάκια που προσδιορίζονται στο άρθρο αυτό. 

4. Ο βασικός μισθός κάθε μισθολογικού κλιμακίου καθορίζεται με 
ειδική συλλογική σύμβαση εργασίας που συνάπτεται μεταξύ της πολυ- 
πληθέστερης Δευτεροβάθμιας Συνδικαλιστικής Οργάνωσης και της 
ΕΡΤ ή με σχετική απόφαση των αρμόδιων Διαιτητικών Δικαστηρίων 
και είναι ενιαίος για όλους τους τομείς, κλάδους και ειδικότητες του 
προσωπικού που κατέχουν το ίδιο μισθολογικά κλιμάκιο. 

5. Η καταβολή του βασικού μισθού με τις προσαυξήσεις του αρχίζει 
από την ημερομηνία κατά την οποία ο μισθωτός συμπληρώνει τον 
απαιτούμενο για την εξέλιξή του χρόνο και γίνεται την 1η και 16η 
κάθε μήνα. 

6. Η μισθολογική εξέλιξη διακόπτεται στις περιπτώσεις που ο μισθω¬ 
τός κριθεί τελεσίδικα στάσιμος. 

Η διακοπή γνωστοποιείται στην αρμόδια υπηρεσία με μέριμνα της 
Διεύθυνσης Διοικητικού και ισχύει από την πρώτη του επόμενου της 
γνωστοποίησης μήνα. Η διακοπή διαρκεί ένα μόνο χρόνο, με τη λήξη 
του οποίου παύει αυτόματα να ισχύει. 

Η διακοπή συνεχίζεται και ισχύει για άλλα δύο χρόνια στις περιπτώ¬ 
σεις που ο μισθωτός για δεύτερη συνεχή χρονιά κρίθηκε στάσιμος. 

7. Αποδοχές που καταβάλλονται αχρεωστήτως, από παραδρομή ή 
λογιστικά σφάλματα, παρακρατούνται από αποδοχές μεταγενεστέρων 
μηνών. 

Η παρακράτηση ενεργείται σε μηνιαίες δόσεις κάθε μία από τις 
οποίες δεν μπορεί να ξεπερνά το 1/10 των μηνιαίων αποδοχών. 

8. Η πλήρης καταβολή των χρηματικών ποσών που αντιστοιχούν 
σε αυξήσεις των αποδοχών από οποιαδήποτε αιτία, πρέπει να πραγμα¬ 
τοποιείται μέσα σε δύο μήνες το αργότερο από την ημερομηνία που 
κατέστησαν απαιτητές. 

Διαφορές αποδοχών που αναγνωρίζονται ως οφειλόμενες για παρελ¬ 
θόν χρονικό διάστημα καταβάλλονται στο δικαιούχο μέσα σε 6 μήνες 
το αργότερο από την έκδοση της σχετικής απόφασης ή πράξης αναγνώ- 
ρισης. 

9. Οι αρμόδιες οικονομικές υπηρεσίες της ΕΡΤ, θα παρακρατούν 
τις συνδικαλιστικές εισφορές των μελών των σωματείων που ανήκουν 
στη δύναμη της Π.Ο.Σ.Π./Ε.Ρ.Τ. και θα τις αποδίδουν, μέσα σε δύο 

το πολύ μήνες από την είσπραξή τους, προς το αρμόδιο όργανο της 
δικαιούχου συνδικαλιστικής οργάνωσης με βάση τις καταστάσεις που 
συντάσσονται από τα αρμόδια όργανά τους. 

Εξαιρούνται από την παρακράτηση οι μισθωτοί που δηλώνουν εγ- 
γράφως την αντίρρησή τους. 

10. Πλήρεις αποδοχές οφείλονται στο προσωπικό μόνο για το χρόνο 
κατά τον οποίο παρέχει τις υπηρεσίες του ή διατελεί σε άδεια με αποδο¬ 
χή· 

11. Μειωμένες αποδοχές καταβάλλονται στο προσωπικό στις περι¬ 
πτώσεις που προβλέπονται από τον παρόντα Κανονισμό και από τις 
σχετικές διατάξεις της εργατικής νομοθεσίας. 

12. Αμοιβές για συμμετοχή μισθωτού της ΕΡΤ σε διάφορες επιτρο¬ 
πές, συμβούλια κ.λπ. που συνεδριάζουν μέσα στο ωράριο εργασίας του 
δεν καταβάλλονται. 

13. Το αποτέλεσμα της εργασίας του προσωπικού (παραγόμενο 
έργο) ανήκει κατά κυριότητα στην ΕΡΤ, η οποία έχει το δικαίωμα να 
το εκμεταλλεύεται με οποιοδήποτε τρόπο, χωρίς να καταβάλει σ’ αυτό 
οποιαδήποτε αποζημίωση. 

•Άρθρο 12 

Βασικά επιδόματα και προσαυξήσεις. 

Στο τακτικό προσωπικό χορηγούνται τα πιο κάτω επιδόματα: 

Α. Χρονοεπίδομα 

α. Με διαπιστωτική πράξη του Προϊσταμένου της Διεύθυνσης Διοικη¬ 
τικού χορηγείται επίδομα χρόνου υπηρεσίας (χρονοεπίδομα), που υπο¬ 
λογίζεται στο βασικό μισθό του κατεχόμενου μισθολογικού κλιμακίου 
βάσει της πραγματικής υπηρεσίας, στην οποία προστίθεται και η προϋ¬ 
πηρεσία που (αναγνωρίζεται σύμφωνα με τις διατάξεις του παρόντος 
Κανονισμού, ως εξής: 

β. Στο προσωπικό που υπηρετεί στους Ραδιοφωνικούς Σταθμούς 
Κέρκυρας, Κομοτηνής, Ρόδου και στα Κέντρα Εκπομπής Κέρκυρας, 
Ρόδου, Αλεξανδρούπολης, Μυτιλήνης, Θήρας, Καστοριάς και Καβά¬ 
λας, υπολογίζεται χρόνος υπηρεσίας, μέχρι 3 έτη, στο διπλάσιο, μόνο 
για την απόληψη του χρονοεπιδόματος. 

Β. Οικογενειακό 

α. Στο έγγαμο προσωπικό (άνδρες και γυναίκες) χορηγείται οικογε¬ 
νειακό επίδομα για κάθε παιδί από ποσοστό 5% μέχρι δύο παιδιά και 
7% για κάθε παιδί επιπλέον. 

Το επίδομα παιδιών χορηγείται για παιδιά προερχόμενα από νόμιμο 
γάμο, φυσικά, θετά, νομιμοποιημένα και αναγνωρισμένα. Το επίδομα 
παιδιών χορηγείται και στις άγαμες μητέρες. 

Σε περίπτωση που δεν υπάρχει γάμος ή ο γάμος έχει λυθεί για 
οποιονδήποτε λόγο (θάνατος, διαζύγιο, ακύρωση) το επίδομα για το 
πρώτο παιδί υπολογίζεται σε ποσοστό 10%. 

Σε περίπτωση διαζυγίου το επίδομα παιδιών καταβάλλεται σε κείνον 
από τους γονείς που αναλαμβάνει την επιμέλεια των παιδιών ή βαρύνε- 
ται με τη διατροφή τους. 

Τα επιδόματα οικογενειακό και παιδιών υπολογίζονται στο σύνολο 
των μηνιαίων αποδοχών. 

Αν υπάρχουν περισσότερα από ένα παιδιά και η επιμέλειά τους 
ανατεθεί με οποιονδήποτε νόμιμο τρόπο χωριστά στους γονείς, καθένας 
απ’ αυτούς δικαιούται τα ποσοστά του επιδόματος που αντιστοιχούν 
στον αριθμό των παιδιών των οποίων ανέλαβε την επιμέλεια ή βαρύνε- 
ται με τη διατροφή. 

β. Το επίδομα παιδιών παύει να χορηγείται με τη συμπλήρωση του 
18ου έτους της ηλικίας τους, εκτός αν: 

(1) Πρόκειται για παιδιά ανίκανα προς εργασία λόγω σωματικής 
ή πνευματικής νόσου που πιστοποιείται αρμοδίως. 

Στην περίπτωση αυτή το επίδομα εξακολουθεί να καταβάλλεται όσο 
χρόνο διαρκεί η ανικανότητα. 


(2) Πρόκειται για παιδιά που σπουδάζουν σε κρατικές ή ιδιωτικές 
σχολές αναγνωρισμένες από το κράτος. 

Στην περίπτωση αυτή το επίδομα παύει να χορηγείται με τη συμπλή¬ 
ρωση του 21ου έτους της ηλικίας τους. Ειδικότερα, αν πρόκειται γαι 
παιδιά που αποδειγμένα σπουδάζουν σε ανώτερες ή ανώτατες σχολές 
της ημεδαπής ή αλλοδαπής, για τις οποίες απαιτείται ως εισαγωγικό 
προσόν απολυτήριο λυκείου, το επίδομα παύει να χορηγείται με τη 
συμπλήρωση του χρόνου που απαιτείται για την περάτωση των σπου¬ 
δών από τον κανονισμό της σχολής. 

Σε κάθε περίπτωση, το επίδομα παιδιών παύει να καταβάλλεται 
όταν συνάψουν γάμο ή αποκτήσουν δικό τους επαρκές εισόδημα από 
εργασία. Ως επαρκές νοείται το εισόδημα που ισούται τουλάχιστον με 
τα ισχύοντα κάθε φορά κατώτατα όρια ημερομισθίων ή μισθών (ασφα¬ 
λείας). 

Γ. Σπουδών 

α. Στους υπαλλήλους που κατέχουν πτυχίο ή δίπλωμα αναγνωρισμέ¬ 
νης από το Κράτος ανώτατης ή ανώτερης Σχολής ή ισότιμο τίτλο 
σπουδών που προβλέπονται από τον παρόντα Γ ενικό Κανονισμό Προ¬ 
σωπικού, τον Υπηρεσιακό Οργανισμό και υπηρετούν στην αντίστοιχη 
ή παρεμφερή ειδικότητα χορηγείται επίδομα 5% για κάθε έτος σπου¬ 
δών που δεν μπορεί να υπερβαίνει σε καμιά περίπτωση το 30%. 

β. Στους υπαλλήλους που κατέχουν μεταπτυχιακό δίπλωμα μονοε¬ 
τούς ή διετούς φοίτησης ή διδακτορικό δίπλωμα, τα οποία χορηγούνται 
με χωριστούς τίτλους μετά την απόκτηση του πτυχίου ή διπλώματος 
ανώτατου εκπαιδευτικού ιδρύματος και εφόσον ο τίτλος είναι συναφής 
με τα ασκούμενα καθήκοντα, χορηγείται επιπλέον επίδομα που ορίζεται 
σε 5%, 8% και 12% αντίστοιχα. 

γ. Στο προσωπικό που κατέχει πτυχίο ή δίπλωμα Πανεπιστημίου 
Ανώτατης μουσικής βαθμίδας ή ισότιμο τίτλο σπουδών που προβλέπο- 
νται από τον παρόντα Κανονισμό και υπηρετεί στην αντίστοιχη ή συναφή 
ειδικότητα χορηγείται επίδομα σε ποσοστό 20%, εφόσον δεν λαμβάνει 
το επίδομα της προηγούμενης περίπτωσης (α). 

δ. Στο προσωπικό που κατέχει δίπλωμα ή πτυχίο Ωδείου που προ- 
βλέπονται από τον παρόντα Κανονισμό και υπηρετεί στην αντίστοιχη 
ή συναφή ειδικότητα χορηγείται επίδομα σε ποσοστό 13% ή 11 % αντί¬ 
στοιχα. 

Στο προσωπικό που κατέχει, πτυχίο ή δίπλωμα Κινηματογραφικών 
σχολών αναγνωρισμένων από το Κράτος, τριετούς φοίτησης μετά την 
απόκτηση απολυτηρίου εξαταξίου γυμνασίου ή λυκείου ή άλλου ισότι¬ 
μου τίτλου σπουδών, χορηγείται επίδομα σε ποσοστό 15% εφόσον 
υπηρετούν στην αντίστοιχη ή παρεμφερή ειδικότητα. 

ε. Στους υπαλλήλους που κατέχουν τουλάχιστον ένα αυτοτελές δί¬ 
πλωμα οποιασδήποτε ξένης γλώσσας ανωτάτου επιπέδου χορηγείται 
επίδομα σε ποσοστό 5%. Το επίδομα αυτό χορηγείται και στους υπαλ¬ 
λήλους ειδικοτήτων στις οποίες απαιτείται ως προσόν πρόσληψης από 
τον Υπηρεσιακό Οργανισμό ή άριστη γνώση ξένης γλώσσας. 

στ. Για τους κατόχους τίτλου σπουδών σχολών της αλλοδαπής το 
επίδομα που προβλέπεται στα εδάφια α, β, γ της παραγράφου αυτής 
χορηγείται μετά την αναγνώριση της ισοτιμίας τους. 

Αρμόδιο για τη βεβαίωση της ισοτιμίας των τίτλων αυτών είναι το 
Διαπανεπιστημιακό Κέντρο Αναγνώρισης Τίτλων Σπουδών Αλλοδαπής 
(ΔΙΚΑΤΣΑ) του Υπουργείου Εθνικής Παιδείας και Θρησκευμάτων ή 
άλλο όργανο που προβλέπεται από την ισχύουσα κάθε φορά νομοθεσία. 

Η καταβολή του επιδόματος αρχίζει από την ημερομηνία κατάθεσης 
των τίτλων στο αρμόδιο για την αναγνώριση όργανο. 

ζ. Για τη συνδρομή ή όχι των προϋποθέσεων χορήγησης των επιδο¬ 
μάτων που αναφέρονται στην παράγραφο αυτή αποφαίνεται σε περί¬ 
πτωση αμφισβήτησης ο Γενικός Διευθυντής. 

η. Για τη χορήγηση επιδόματος σπουδών, ως έτη σπουδών υπολογί¬ 
ζονται εκείνα που προβλέπονται από τον κανονισμό της οικείας σχολής. 

θ. Όλα τα επιδόματα της παραγράφου αυτής υπολογίζονται στο 
βασικό μισθό του κατεχόμενου μισθολογικού κλιμακίου. 

Δ. Εορτών. 

Στο προσωπικό χορηγούνται κατά τις εορτές των Χριστουγέννων, 
Νέου Έτους και του Πάσχα επιδόματα, σύμφωνα με όσα ορίζονται 
στις διατάξεις της ισχύουσας κάθε φορά νομοθεσίας. 

Τα ποσά των επιδομάτων εορτών δεν μειώνονται για τις ημέρες 
ασθένειας του μισθωτού για τις οποίες επιδοτήθηκε από ασφαλιστικό 
οργανισμό. 

Ε. Άδεια 

Στο προσωπικό που δικαιούται κανονική άδεια καταβάλλεται την 
1η Ιουλίου κάθε έτους επίδομα άδειας ίσο με τις τακτικές αποδοχές 
ενός 15ημέρου. 

Στην περίπτωση που το προσωπικό δεν δικαιούται κανονική άδεια 
στην πιο πάνω ημερομηνία, το επίδομα καταβάλλεται με την χορήγηση 
της κανονικής άδειας. 

ΣΤ. Προϊσταμένου 

Στους υπαλλήλους που ασκούν καθήκοντα Προϊσταμένου Υπηρεσια¬ 
κών Μονάδων, της ΕΡΤ ή των Υπηρεσιών που επιτρέπεται απόσπαση 
για υπηρεσιακούς λόγους, καταβάλλεται κατά το χρόνο άσκησης των 
καθηκόντων αυτών επίδομα, του οποίου η έναρξη καταβολής και το 
ύψος καθορίζονται με απόφαση του Διοικητικού Συμβουλίου μετά από 
εισήγηση του Γενικού Διευθυντή, σε ποσοστό από 5% έως 30% επί 
του βασικού μισθού του Μ.Κ. του υπαλλήλου. 

Άρθρο 13 
Ειδικά επιδόματα. 

1. Στο προσωπικό που ασκεί καθήκοντα κάτω από ιδιόμορφες συνθή¬ 
κες, χορηγούνται ειδικά επιδόματα, η παροχή των οποίων διακόπτεται 
όταν εκλείψουν οι προϋποθέσεις χορήγησής τους. 

Ως επιδόματα της κατηγορίας αυτής αναγνωρίζονται μόνο εκείνα 
που αμείβουν: 

α. Επικίνδυνη εργασία 
β. Ανθυγιεινή εργασία και 
γ. Ειδικές συνθήκες εργασίας. 

2. Το ύψος, τα ποσοστά, οι όροι και οι προϋποθέσεις χορήγησης 
των επιδομάτων αυτών καθορίζονται με ειδικές συλλογικές συμβάσεις 
εργασίας, που συνάπτονται μεταξύ των πρωτοβάθμιων συνδικαλιστι¬ 
κών οργανώσεων της ΕΡΤ και της Διοίκησής της ή, σε περίπτωση 
διαφωνίας, με αποφάσεις διαιτησίας. 

3. Οι προϊστάμενοι των υπηρεσιακών μονάδων, αν διαπιστώσουν 
μετά από έλεγχο, για τον οποίο είναι διαρκώς υποχρεωμένοι, ότι για 
συγκεκριμένη περίπτωση ή για μια κατηγορία εργαζομένων έπαψαν 
να συντρέχουν οι όροι και οι προϋποθέσεις παροχής ειδικού επιδόματος, 
εισηγούνται στον Γενικό Διευθυντή την παύση της χορήγησής του. 

Άρθρο 14 

Επαγγελματική ενημέρωση και επιμόρφωση. 

1. Η ΕΡΤ ανάλογα με τις ανάγκες της και μετά από σχετικές 
εισηγήσεις των αρμοδίων Προϊσταμένων καταρτίζει το ετήσιο πρό¬ 
γραμμα επιμόρφωσης του προσωπικού, τόσο σε κεντρικό όσο και σε 
περιφερειακό επίπεδο. 

Τα προγράμματα επιμόρφωσης πρέπει να εξυπηρετούν δύο σκοπούς: 
α. Την ενημερωτική επιμόρφωση για τους νεοπροσλαμβανόμενους 
όλων των κλάδων και ειδικοτήτων και 

β. Τη συστηματική επιμόρφωση του προσωπικού με σκοπό την 
ενημέρωσή του στις σύγχρονες απαιτήσεις και εξελίξεις. 

2. Μέσα στο μήνα Σεπτέμβριο κάθε χρόνου γνωστοποιούνται στη 
Διεύθυνση Διοικητικού οι ανάγκες και οι προτάσεις επιμόρφωσης του 
επόμενου έτους. 

Η Διεύθυνση Διοικητικού διαμορφώνει το πλήρες πρόγραμμα επι¬ 
μόρφωσης και ο Γ ενικός Διευθυντής το εισηγείται στο Διοικητικό Συμ¬ 
βούλιο για έγκριση, μέχρι του τέλους Νοεμβρίου κάθε χρόνου. 

Άρθρο 15 

Αξιολόγηση προσωπικού. 

1. Από την 1η έως τις 20 Ιουανουαρίου κάθε έτους το προσωπικό 
αξιολογείται για το προηγούμενο έτος, βάσει ενιαίων κριτηρίων που 
αναφέρονται σε ειδικό πίνακα, τον «Πίνακα Αξιλόγησης Προσωπικού» 
(Π.Α.Π.). 

2. Για τον καθορισμό τω κριτών, της μορφής, του περιεχομένου, 
των κριτηρίων χαρακτηρισμού των «εξελίξιμων» και «στάσιμων» καθώς 
και των στοιχείων και της διαδικασίας συμπλήρωσης των Π.Α.Π. 
αρμόδιο είναι το Διοικητικό Συμβούλιο, το οποίο αποφασίζει μετά από 
σχετική εισήγηση του Γενικού Διευθυντή. 

Η απόφαση του Διοικητικού Συμβουλίου της ΕΡΤ στηρίζεται υπο¬ 
χρεωτικά στους κανόνες: 

α. Ότι με τις κρίσεις αξιολογείται το προσωπικό σε θέματα ποιοτικής 
και ποσοτικής επίδοσης και απόδοσης στο προσφερόμενο έργο και 
πρωτοβουλιών για τον περιορισμό της γραφειοκρατίας και τη αύξηση 
της παραγωγής και παραγωγικότητας. 


β. Ότι η αξιολόγηση θα γίνεται βάσει συγκεκριμένων πραγματικών 
περιστατικών και ποτέ με αόριστους και γενικούς χαρακτηρισμούς και 
διαβαθμίσεις και 

γ. Ότι θα υπάρχουν μόνο δύο κατηγορίες διαβαθμίσεων, οι «εξελίξι¬ 
μοι» και οι «στάσιμοι». 

3. Μέσα στο δεύτερο δεκαπενθήμερο του Φεβρούαρίου θα γνωστο¬ 
ποιούνται υποχρεωτικά προς εκείνους που χαρακτηρίστηκαν «στάσιμοι» 
οι Π.Α.Π. που τους αφορούν, ενώ κατά το ίδιο χρονικό διάστημα 
μπορούν να λάβουν γνώση της αξιολόγησής τους και όσοι χαρακτηρί¬ 
στηκαν «εξελίξιμοι». 

4. Ενστάσεις κατά των Π.Α.Π. ασκούν οι κρινόμενοι μέσα σε 15 
ημέρες από την γνωστοποίηση σ’ αυτούς ή από την τυπική λήψη 
κυρωμένου αντιγράφου του Π.Α.Π. που τους αφορά. 

5. Οι ενστάσεις εκείνων που χαρακτηρίστηκαν εξελίξιμοι στρέφονται 
κατά των Π.Α.Π., μόνον ως προς την παράλειψη ή ακρίβεια συγκεκρι¬ 
μένων πραγματικών γεγονότων ή υπηρεσιακών στοιχείων και προσό¬ 
ντων και τη διατύπωση προσβλητικής ή μειωτικής γενικά έκφρασης. 

6. Όλες οι ενστάσεις υποβάλλονται στο Υπηρεσιακό Συμβούλιο της 
οργανικής μονάδας που ανήκει ο υπάλληλος και εκδικάζονται υποχρεω¬ 
τικά μέσα σε 30 ημέρες από την άσκησή τους. 

7. Οι αποφάσεις των Υπηρεσιακών Συμβουλίων για τις ενστάσεις 
κατά των Π.Α.Π. υπόκεινται σε έφεση στο Κεντρικό Υπηρεσιακό Συμ¬ 
βούλιο μέσα σε 30 ημέρες από την κοινοποίησή τους· στον ενδιαφερό¬ 
μενο. 

Το Κεντρικό Υπηρεσιακό Συμβούλιο υποχρεούται να εκδικάσει τις 
εφέσεις μέσα σε 30 ημέρες από την άσκησή τους. 

8. Οι Π.Α.Π. συμπληρωμένοι αποστέλλονται με μέριμνα των προϊ¬ 
σταμένων στη Διεύθυνση Διοικητικού ως τις 25 Ιανουάριου κάθε έτους. 

9. Εργαζόμενος που κρίνεται τελεσίδικα «στάσιμος» στερείται της 
μισθολογικής και βαθμολογικής του εξέλιξης, σύμφωνα με όσα ορίζο¬ 
νται στα άρθρα 11 και 17 του παρόντος Κανονισμού. 

Στην περίπτωση αυτή ο εργαζόμενος μετακινείται, αν είναι εφικτό, 
σε άλλη υπηρεσιακή μονάδα παραγωγής έργου σχετικού με την ειδικό¬ 
τητά του, για να αξιολογηθεί από άλλους κριτές. 

10. Εργαζόμενος που κρίνεται για τρίτη συνεχή χρονιά τελεσίδικα 
«στάσιμος» απολύεται μέσα σε 60 ημέρες από την έκδοση της τελεσίδι¬ 
κης κρίσης, εκτός εάν το Διοικητικό Συμβούλιο κρίνει διαφορετικά με 
απόφασή του, μετά από εισήγηση του Γενικού Διευθυντή. 

Άρθρο 16 

Ηθικές - Χρηματικές αμοιβές. 

1. Στο προσωπικό απονέμονται ηθικές και συμβολικές χρηματικές 
αμοιβές: 

α) για εξαιρετικές κοινωνικές πράξεις και 

β) για εγκριμένες επιστημονικές εργασίες ή μελέτες εφόσον κρίνεται 
ότι συμβάλουν στην βελτίωση της λειτουργικότητας και παραγωγικό¬ 
τητας της ΕΡΤ. 

2. Αμοιβές είναι: 

α) Εύφημη μνεία και 

β) χρηματική αμοιβή. 

3. Οι αμοιβές χορηγούνται από το Διοικητικό Συμβούλιο μετά από 
σχετική εισήγηση του Γενικού Διευθυντή. 

4. Οι αποφάσεις απονομής ηθικών και χρηματικών αμοιβών γνω¬ 
στοποιούνται σε όλο το προσωπικό. 

Άρθρο 17 

Βαθμοί - Προϊστάμενοι - Εξέλιξη. 

Οι θέσεις των κλάδων υποχρεωτικής, δευτεροβάθμιας και τριτοβάθ¬ 
μιας εκπαίδευσης κατατάσσονται σε τέσσερις συνολικά βαθμούς ως 

εξής: 

ΒΑΘΜΟΣ Α' 

ΒΑΘΜΟΣ Β’ 

ΒΑΘΜΟΣ Γ’ 

ΒΑΘΜΟΣ Δ' 

2. Οι θέσεις των κλάδων δευτεροβάθμιας και τριτοβάθμιας εκπαί¬ 
δευσης κατατάσσονται στους βαθμούς Γ', Β', και Α’, από τους 
οποίους κατώτερος είναι ο Γ' και ανώτερος ο Α’. 

3. Οι θέσεις του κλάδου υποχρεωτικής εκπαίδευσης κατατάσσονται 
στους βαθμούς Δ ’, και Γ', από τους οποίους κατώτερος είναι ο Δ ’ 
και ανώτερος ο Γ'. 

4. Οι θέσεις κάθε βαθμού ανεξάρτητα κλάδου είναι οργανικά ενιαίες. 

5. Για την προαγωγή από βαθμό σε βαθμό απαιτείται: 

α. Για τους κλάδους υποχρεωτικής εκπαίδευσης, από τον βαθμό 
Δ' στο βαθμό Γ' δωδεκαετής υπηρεσία στό βαθμό Δ ’. 

β. Για τους κλάδους δευτεροβάθμιου; εκπαίδευσης, από το βαθμό 
Γ:' στο βαθμό Β' εννεαετής υπηρεσία στο βαθμό Γ' και από το βαθμό 
Β' στον βαθμό Α' οκταετής υπηρεσία στο βαθμό Β’. 

γ. Για τους κλάδους τριτοβάθμιου; εκπαίδευσης, από το βαθμό Γ’ 
στο βαθμό Β’ τετραετής υπηρεσία στο βαθμό Γ' και από το βαθμό 
Β' στο βαθμό Α’ εξαετής υπηρεσία στο βαθμό Β'. 

Ειδικότερα για τους πτυχιούχους Α.Ε.Ι. ο χρόνος προαγωγής από 
το βαθμό Γ’ στο βαθμό Β' μειώνεται κατά δύο χρόνια. 

6. Μεταξύ εργαζομένων του ίδιου βαθμού δεν υπάρχει αρχαιότητα 
ή προβάδισμα. 

7. Το προσωπικό που κρίνεται «εξελίξιμο» και συμπληρώνει τα 
χρόνια που ορίζονται στις προηγούμενες παραγράφους προάγεται αυτο¬ 
δίκαια με διαπιστωτική πράξη της Διεύθυνσης Διοικητικού. Ο χρόνος 
για τον οποίο ο εργαζόμενος κρίθηκε τελεσίδικα στάσιμος δεν συνυπολο¬ 
γίζεται στον απαιτούμενο για την προαγωγή του στον επόμενο βαθμό. 

8. Προϊστάμενοι όλων των Υπηρεσιακών Οργανικών Μονάδων το¬ 
ποθετούνται υπάλληλοι με βαθμό Α' των κλάδων τριτοβάθμιας και 
δευτεροβάθμιας εκπαίδευσης. Αν δεν υπηρετούν υπάλληλοι με βαθμό 
Α’, επιλέγονται υπάλληλλοι με βαθμό Β’ κ.λ.π. 

9. Η ανάθεση καθηκόντων γίνεται ως εξής: 

α. Προϊσταμένων Διευθύνσεων, Ραδιοφωνικών Σταθμών και Προϊ¬ 
σταμένου γραμματείας Δ.Σ., από το' Δ.Σ. μετά από εισήγηση του 
Γενικού Διευθυντή. 

β. Προϊσταμένων Υποδ/νσεων κ.λ.π. κατωτέρων υπηρεσιακών μο¬ 
νάδων από το κατά περίπτωση αρμόδιο Υπηρεσιακό Συμβούλιο μετά 
από εισήγηση του αρμοδίου Προϊσταμένου Διεύθυνσης. 

10. Καθήκοντα προϊσταμένου ανατίθενται σε υπαλλήλους οι οποίοι 
κατά την προηγουμένη της κρίσης προς ανάθεση 2ετία έχουν συγκε¬ 
ντρώσει τουλάχιστον το ελάχιστο όριο βαθμών στον Πίνακα Αξιολόγη¬ 
σης Προσωπικού, που καθορίζεται από το Διοικητικό Συμβούλιο της 
ΕΡΤ. 

11. Η ανάθεση καθηκόντων προϊσταμένου ισχύει για τρία (3) χρόνια. 
Οι προϊστάμενοι όλων των υπηρεσιακών μονάδων επαναξιολογούνται 
κάθε 3 χρόνια από τα ίδια όργανα που αποφάσισαν την ανάθεση. 

Βασικά κριτήρια επαναξιολόγησης είναι: 

α) Η εξέλιξη του κόστους λειτουργίας της μονάδας 

β) Η εξέλιξη της παραγωγής - παραγωγικότητας της μονάδας και 

γ) Οι πρωτοβουλίες περιορισμού της γραφειοκρατίας. 

12. Με απόφαση του οργάνου που του επέλεξε και με την ίδια 
διαδικασία, προϊστάμενος μπορεί να απαλλαγεί από τα καθήκοντά του 
και πριν από την λήξη της 3ετίας, λόγω πλημμελούς άσκησης των 
καθηκόντων του, με βάση συγκεκριμένα στοιχεία. 

13. Η δήλωση υπαλλήλου ότι δεν επιθυμεί να κριθεί για επιλογή 
ως προϊστάμενος λαμβάνεται υπόψη και αυνεκτιμάται με τις υπηρεσια¬ 
κές ανάγκες. 

14. Το προσωπικό που δεν ασκεί ή έπαψε να ασκεί καθήκοντα 
προϊσταμένου αποτελεί το βασικό προσωπικό και εκτελεί υπηρεσιακό 
έργο, σύμφωνα με όσα ορίζονται στο Υπηρεσιακό Οργανισμό, ανεξάρ¬ 
τητα από το βαθμό ή το μισθολογικό κλιμάκιο που κατέχει. 

15. Η εκτέλεση καθηκόντων προϊσταμένου δεν διαφοροποιεί το μι- 
σθολογικό κλιμάκιο του υπαλλήλου που ασκεί τα καθήκοντα αυτά. 

16. Με απόφαση του Γενικού Διευθυντή και μετά απο εισήγηση 
του προϊσταμένου της αρμοδίας υπηρεσιακής μονάδος επιτρέπεται η 
ανάθεση στο προσωπικό, παράλληλα με τα κύρια καθήκοντα, εργασιών 
σχετικών με την ειδικότητά του, μέσα στο ωράριο εργασίας του, χωρίς 
πρόσθετη αμοιβή. 

Άρθρο 18 
Ιεραρχία. 

1. Οι προϊστάμενοι των υπηρεσιών της ΕΡΤ έχουν την αρμοδιότητα, 
την ευθύνη και τη μέριμνα ώστε το βασικό προσωπικό της μονάδας 
τους: 

α) Να εκτελεί το υπηρεσιακό του έργο και να συμμορφώνεται προς 
τις διατάξεις του παρόντος Κανονισμού και τις εγκύκλιες διαταγές και 
αποφάσεις και 

β) Να λαμβάνει γνώση κάθε εγκυκλίου, υπηρεσιακής οδηγίας, ανα¬ 
κοίνωσης και εντολής που είναι συναφείς προς την εκτέλεση της εργα¬ 
σίας του. 

2. Οι αναφορές του προσωπικού υποβάλλονται ιεραρχικά μέσω των 
αμέσων προϊσταμένων του. 


Αν από την υποβολή της αίτησης αναφοράς περάσουν 15 ημέρες 
χωρίς απάντηση από τον αρμόδιο άμεσο προϊστάμενο, το προσωπικό 
έχει το δικαίωμα να απευθυνθεί στα ανώτερα ιεραρχικά κλιμάκια, με 
ταυτόχρονη γνωστοποίηση προς τον άμεσο ιεραρχικά προϊστάμενο. 

Σε περίπτωση που υπάρχει επείγουσα ανάγκη ή συντρέχουν ειδικές 
συνθήκες, επιτρέπεται η απευθείας αναφορά του προσωπικού προς τα 
ανώτερα, και μέχρι τον Γενικό Διευθυντή, ιεραρχικά κλιμάκια. Αντί¬ 
γραφο της αναφοράς πρέπει να κοινοποιεί ο εργαζόμενος παράλληλα 
και στον άμεσο προϊστάμενό του. 

3. Προϊστάμενος που δεν ασκεί για οποιοδήποτε λόγο τα καθήκοντά 
του αναπληρώνεται, με τα ίδια δικαιώματα και υποχρεώσεις, από 
υπάλληλο που κατέχει τις προβλεπόμενες στο άρθρο 17 προϋποθέσεις. 
Η εκλογή των αναπληρωματικών γίνεται από το ίδιο το όργανο και 
με την ίδια απόφασή του, κατά το άρθρο 17, ορίζει τους προϊσταμένους. 

Άρθρο 19 

Υπηρεσιακά Συμβούλια. 

1. Σε κάθε Διεύθυνση ή συγκρότημα Διευθύνσεων, Υποδιευθύνσεων 
και Περιφερειακών Υπηρεσιών λειτουργεί Υπηρεσιακό Συμβούλιο 
(Τ.Σ.). 

2. Καθένα από τα Υ.Σ. συγκροτείται: 

α. Από τον Προϊστάμενο Διεύθυνσης ως Πρόεδρο. 

β. Από δύο (2) υπηρεσιακά όργανα που υπηρετούν στη Διεύθυνση. 

γ. Από δύο (2) εκπροσώπους των Εργαζομένων. . 

3. Τα μέλη των Υ.Σ. ορίζονται, ανακαλούνται και αναπληρώνονται 
ως εξής: 

α. Ο Πρόεδρος και τα υπηρεσιακά όργανα (τακτικά και ισάριθμα 
αναπληρωματικά) ορίζονται από το Δ.Σ. της ΕΡΤ. 

β. Οι Εκπρόσωποι των Εργαζομένων (τακτικοί και ισάριθμοι ανα- 
πλήρωματικοί) ορίζονται και ανακαλούνται από την πολυπληθέστερη 
Δευτεροβάθμια συνδικαλιστική οργάνωση της ΕΡΤ. 

Οι Εκπρόσωποι των Εργαζομένων προέρχονται υποχρεωτικά από 
διαφορετικές ειδικότητες. 

Σε περίπτωση απουσίας ή κωλύματος των τακτικών μελών, η ανα- 
πλήρωση γίνεται από τα αντίστοιχα αναπληρωματικά μέλη. 

γ. Ανάκληση των μελών επιτρέπεται με αιτιολογημένη απόφαση 
του οργάνου που τα ορίζει. 

4. Τα μέλη των Υ.Σ. έχουν διετή θητεία. 

5. Η λειτουργία των Υ.Σ. καθορίζεται ως εξής: 

α. Ο Πρόεδρος του Υ.Σ. έχει την ευθύνη σύγκλησης των συνεδριά- 
σεών του, σύνταξης της ημερήσιας διάταξής του, εισήγησης των θεμά¬ 
των και γενικά της εύρυθμης και αποδοτικής λειτουργίας του. 

β. Τα θέματα ημερήσιας διάταξης της τακτικής συνεδρίασης, με τις 
αντίστοιχες γραπτές εισηγήσεις, γνωστοποιούνται από τον Πρόεδρο 
στα μέλη του Υ.Σ. εγγράφως, πέντε (5) τουλάχιστον ημέρες πριν από 
την ημέρα συνεδρίασης. 

γ. Τα Υ.Σ. συνεδριάζουν τακτικά μια φορά το μήνα και έκτακτα 
όταν το ζητήσουν δύο τουλάχιστον μέλη τους. 

Στην τελευταία περίπτωση ο Πρόεδρος συγκαλεί υποχρεωτικά το 
Υ.Σ. μέσα σε (5) μέρες από την υποβολή της αίτησης. 

δ. Το Υ.Σ. βρί σκεται σε νόμιμη σύνθεση όταν παραβρίσκονται τρία 
μέλη, μεταξύ των οποίων ο Πρόεδρος και ένας εκπρόσωπος των εργα¬ 
ζομένων. 

ε. Οι αποφάσεις παίρνονται με απόλυτη πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος του Προέδρου. 

στ. Οι εκπρόσωποι των εργαζομένων δεν απαλλάσονται κατά το 
χρόνο της θητείας τους από τα υπηρεσιακά τους καθήκοντα. 

ζ. Τα μέλη των Υπηρεσιακών Συμβουλίων ενημερώνονται, μετά 
από έγγραφη αίτησή τους, από τις Υπηρεσίες της ΕΡΤ για όλα τα 
θέματα της αρμοδιότητάς τους. 

6. Οι αποφάσεις των Υ.Σ. προωθούνται προς εκτέλεση στις αρμόδιες 
υπηρεσίες τους μέσα σε πέντε (5) ημέρες από την ημέρα της έκδοσής 
τους και γνωστοποιούνται στους εργαζομένους των οποίων επηρεάζουν 
τα υπηρεσιακά συμφέροντα. 

7. Κατά των αποφάσεων των Υ.Σ. έχουν δικαίωμα ένστασης μόνο 
οι εργαζόμενοι που έχουν έννομο συμφέρον. 

Η ένσταση υποβάλλεται στο Κεντρικό Υπηρεσιακό Συμβούλιο μέσα 
σε πέντε μέρες από την επομένη της γνωστοποίησης της απόφασης 
στον ενδιαφερόμενο. 

8. Τα Υπηρεσιακά Συμβούλια έχουν τις αρμοδιότητες που κατά 
περίπτωση αναγράφονται στον παρόντα Κανονισμό. 

9. Το Κεντρικό Υπηρεσιακό Συμβούλιο (ΚΤΣ) είναι αρμόδιο για τα 
θέματα που αναφέρονται στον παρόντα Κανονισμό και για την κρίση 
των αποφάσεων των Υπηρεσιακών Συμβουλίων σε δεύτερο βαθμό. Το 
Κεντρικό Συμβούλιο εδρεύει στην έδρα της Εταιρείας. 

10. Το Κ.Υ.Σ. συγκροτείται: 

α. Από τον Γενικό Διευθυντή ως Πρόεδρο. 

β. Από τρία (3) υπηρεσιακά όργανα που προέρχονται από διαφορετι¬ 
κές Διευθύνσεις. 

γ. Από τρεις (3) εκπροσώπους των εργαζομένων που υποδεικνύονται 
από την πολυπληθέστερη Δευτεροβάθμια συνδικαλιστική οργάνωση της 
ΕΡΤ και που προέρχονται από διαφορετικούς τομείς. 

11. Οι παρ. 4,5,6,7 και 8 του άρθρου αυτού, ισχύουν ανάλογα 
και για το Κ.Υ.Σ. 

12. Το Κ.Υ.Σ. συνεδριάζει τακτικά μία φορά το μήνα και έκτακτα 
όταν το ζητήσουν τρία τουλάχιστον μέλη του. 

Το Κ.Υ.Σ. έχει απαρτία όταν παραβρίσκονται πέντε τουλάχιστον 
μέλη του, μεταξύ των οποίων ο Πρόεδρος και δύο εκπρόσωποι των ερ¬ 
γαζομένων. 

13. Οι αποφάσεις του Κ.Υ.Σ. επί ενστάσεων κατά αποφάσεων των 
Υπηρεσιακών Συμβουλίων είναι τελεσίδικες και γνωστοποιούνται στους 
εργαζομένους των οποίων επηρεάζουν τα υπηρεσιακά συμφέροντα. 

14. Κατά των πρωτοβαθμίων αποφάσεων του ΚΥΣ δικαιούνται να 
υποβάλουν ένσταση μόνο οι εργαζόμενοι που έχουν έννομο συμφέρον. 
Η ένσταση υποβάλλεται στο Διοικητικό Συμβούλιο της ΕΡΤ μέσα σε 
5 ημέρες από την επομένη της γνωστοποίησης της απόφασης στον εν¬ 
διαφερόμενο. 

15. Σε περίπτωση που σε Υ.Σ. ή στο Κ.Υ.Σ. συζητείται θέμα που 
αφορά μέλος του ή σύζυγο ή συγγενή του μέχρι το δεύτερο βαθμό το 
μέλος αυτό εξαιρείται από τη σύνθεση του Συμβουλίου για το συγκεκρι¬ 
μένο θέμα. 

16. Ο καθορισμός των υπηρεσιακών μονάδων, σύμφωνα με την 
έννοια της παραγράφου 1 του άρθρου αυτού, για την υπαγωγή τους 
στην αρμοδιότητα αντίστοιχου Υ.Σ. ή η επέκταση της αρμοδιότητας 
ορισμένου Υ.Σ., και γενικά κάθε άλλο θέμα σχετικό με τα Υ.Σ. ή 
Κ.Υ.Σ. το οποίο δεν ρυθμίζεται από τον παρόντα Κανονισμό, ανήκει 
στην αρμοδιότητα του Διοικητικού Συμβουλίου της Εταιρείας, το οποίο 
αποφασίζει μετά από εισήγηση του ΚΥΣ. 

17. Όλες οι αποφάσεις των Υ.Σ. και του Κ.Υ.Σ., κοινοποιούνται 
υποχρεωτικά, το συντομότερο δυνατό, στη Διεύθυνση Διοικητικού. 

18. Αρμόδιο όργανο για την έκδοση απόφασης σύστασης των Υ.Σ. 
και Κ.Υ.Σ. είναι το Δ.Σ., που αποφασίζει μετά από εισήγηση του 
Γενικού Διευθυντή. 

Άρθρο 20 
Μετατάξεις. 

1. Το προσωπικό μετατάσσεται από ειδικότητα σε ειδικότητα του 
ίδιου ή διαφορετικού κλάδου ή τομέα με αίτησή του, μετά από απόφαση 
του Κεντρικού Υπηρεσιακού Συμβουλίου και μετά από εισήγηση του 
αρμοδίου Υπηρεσιακού Συμβουλίου εφόσον: 

α. διαθέτει τα προβλεπόμενα για την ειδικότητα στην οποία μετατάσ¬ 
σεται ελάχιστα προσόντα, 

β. υπάρχει κενή οργανική θέση και 

γ. έχει υπηρετήσει στην ειδικότητα από την οποία μετατάσσεται 
τουλάχιστον τέσσερα (4) χρόνια. 

Η αίτηση μετάταξης υποβάλλεται στη γραμματεία του Υπηρεσιακού 
Συμβουλίου της υπηρεσιακής μονάδος του αιτούντος και διαβιβάζεται 
στη Διεύθυνση Διοικητικού συνοδευομένη από σχετική εισήγηση του 
Υ.Σ. Η Διεύθυνση Διοικητικού προωθεί την αίτηση μετάταξης και την 
εισήγηση του Υπηρεσιακού Συμβουλίου στο Κεντρικό Υπηρεσιακό Συμ¬ 
βούλιο, συνοδευομένη με αιτιολογημένη* εισήγησή της. 

2. Για την κάλυψη κενών οργανικών θέσεων προηγείται ή κρίση 
επί των αιτήσεων μετατάξεων και έπεται η έναρξη των διαδικασιών 
πρόσληψης. 

Θέσεις οι οποίες έχουν προγραμματιστεί να καλυφθούν με το γενικό 
σύστημα προσλήψεων του δημοσίου τομέα δεν καλύπτονται με μετατά¬ 
ξεις. 

3. Η μετάταξη σε ειδικότητα που απαιτεί τυπικά προσόντα ανώτερης 
εκπαιδευτικής στάθμης από τα τυπικά προσόντα της κατεχόμενης, 
γίνεται στο αντίστοιχο με το κατεχόμενο μισθολογικό κλιμάκιο. Αν το 
κατεχόμενο μισθολογικό κλιμάκιο είναι κατώτερο του εισαγωγικού της 

ειδικότητας μετάταξης, ο μετατασσόμενος εντάσσεται στο εισαγωγικό 
της νέας ειδικότητας. 

4. Όταν οι αιτήσεις είναι περισσότερες από τις κενές θέσεις της 
ειδικότητας για την οποία ζητείται η μετάταξη, γίνεται επιλογή με 
βασικά κριτήρια τα ειδικά προσόντα, τα ασκούμενα καθήκοντα, τις 
εκθέσεις αξιολόγησης και το χρόνο υπηρεσίας. 

5. Το προσωπικό μετατάσσεται από ειδικότητα σε ειδικότητα του 
ίδιου κλάδου με πρόταση της Υπηρεσίας μετά από απόφαση του Κεντρι¬ 
κού Υπηρεσιακού Συμβουλίου για λόγους υγείας, ηλικίας και αισθητι¬ 
κής, χωρίς μεταβολή των μισθολογικών κλιμακίων της ειδικότητας 
που κατείχε. 

6. Σε περίπτωση υποβολής αίτησης μετάταξης σε ειδικότητα για 
την οποία προβλέπεται στον Υπηρεσιακό Οργανισμό και βοηθητική 
της ειδικότητα, η μετάταξη γίνεται υποχρεωτικά στη βοηθητική. 

Το προσωπικό βοηθητικής ειδικότητας του Τομέα Προγράμματος 
εξελίσσεται στην κύρια ειδικότητα εφόσον: 

α. Υπάρχει κενή οργανική θέση στην κύρια ειδικότητα και 

β. Έχει υπηρετήσει στη βοηθητική ειδικότητα τέσσερα (4) τουλάχι¬ 
στον χρόνια. 

Και στις περιπτώσεις της παραγράφου αυτής ισχύου ν ανάλογα οι 
παράγραφοι 2,3 και 4 του παρόντος άρθρου. 

7. Οι μετατάξεις αποφασίζονται από το Κεντρικό Υπηρεσιακό Συμ¬ 
βούλιο το πρώτο δεκαπενθήμερο του Μαΐου κάθε χρόνου, εκτός εάν 
σοβαροί λόγοι επιβάλλουν αντιμετώπιση μετάταξης σε διαφορετικό 
χρόνο. 

Άρθρο 21 

Τοποθετήσεις - Μεταθέσεις - Μετακινήσεις. 

1. Το προσλαμβανόμενο τακτικό προσωπικό τοποθετείται στις Κε¬ 
ντρικές και Περιφερειακές Υπηρεσίες της ΕΡΤ με απόφαση του Κεντρι¬ 
κού Υπηρεσιακού Συμβουλίου και με υποχρεωτικό κριτήριο τις υπηρε¬ 
σιακές ανάγκες και συνεκτιμώμενα τη συνυπηρέτηση των συζύγων, 
την οικογενειακή κατάσταση, την εντοπιότητα, τους λόγους υγείας και 
σπουδών του ίδιου ή των προστατευομένων μελών της οικογένειας του. 

2. Στο προσλαμβανόμενο προσωπικό το οποίο τοποθετείται σε περι¬ 
φερειακές υπηρεσιακές μονάδες που βρίσκονται έξω από το Νομό της, 
κατά την τελευταία πριν από την πρόσληψη τριετία, κατοικίας του, 
καταβάλλονται ως έξοδα πρώτης εγκατάστασης οι αποδοχές ενός 
μήνα. 

3. Το τακτικό προσωπικό μετατίθεται από έδρα σε έδρα για λόγους 
υπηρεσιακούς ή ύστερα από αίτησή του με απόφαση του Κεντρικού 
Συμβουλίου και με βάση τα εξής κριτήρια: 

α. Υποχρεωτικά, οι υπηρεσιακές ανάγκες. 

β. Συνεκτιμώμενα. 

(1) Συνυπηρέτηση με σύζυγο 

(2) Χρόνια υπηρεσία εκτός ή εντός του τόπου προτίμησής του 

(3) Αριθμός μεταθέσεων 

(4) Οικογενειακή κατάσταση 

(5) Εντοπιότητα και 

(6) Λόγοι υγείας και σπουδών του ίδιου ή των προστατευομένων 
μελών της οικογενειάς του. 

4. Η μετάθεση ύστερα από αίτηση του προσωπικού που υπηρετεί 
σε περιφερειακές υπηρεσίες της ΕΡΤ με έδρα εκτός του τόπου των 
συμφερόντων του ή σε Κέντρα εκπομπής, είναι υποχρεωτική μετά τη 
συμπλήρωση τριετούς παραμονής, εφ’ όσον στην υπηρεσία της προτίμη¬ 
σής του υπάρχουν υπηρεσιακές ανάγκες της ειδικότητάς του. 

5. Στο μετατιθέμενο για υπηρεσιακές ανάγκες ή με αίτησή του, 
σύμφωνα με την παρ. 4 του άρθρου αυτού, προσωπικό καταβάλλονται: 

α) τα έξοδα μεταφοράς του ίδιου και της οικογένειάς του καθώς 
και τα έξοδα μεταφοράς και συσκευασίας της οικοσκευής του και 

β) μισθός ενός μηνός, ως έξοδα εγκατάστασης, εφόσον η μετάθεση 
γίνεται σε υπηρεσιακή μονάδα με έδρα εκτός του Νομού της κατοικίας 
του μετατιθέμενου. Σε περίπτωση συνυπηρέτησης συζύγων τα έξοδα 
καταβάλλονται μόνον στον ένα από τους δύο και ειδικότερα σ’ εκείνον 
που δικαιούται τις μεγαλύτερες αποδοχές. 

6. Για λόγους υπηρεσιακών αναγκών ή με αίτησή του το τακτικό 
προσωπικό μετακινείται μέσα στις Υπηρεσιακές μονάδες κάθε Διεύθυν¬ 
σης ή Περιφερειακής Υπηρεσίας όπου υπηρετεί, με απόφαση του αρμο¬ 
δίου Υπηρεσιακού Συμβουλίου και από Διεύθυνση σε Διεύθυνση με 
απόφαση του Κεντρικού Υπηρεσιακού Συμβουλίου. 

7. Ως έδρα του προσωπικού θεωρείται η προσδιοριζομένη σύμφωνα 
με τον Υπηρεσιακό Οργανισμό έδρα της υπηρεσιακής μονάδας στην 
οποία υπηρετεί. 

8. Η διαδικασία, η αξιολόγηση και η ιεράρχηση των κριτηρίων και 
κάθε άλλη απαραίτητη λεπτομέρεια για τη διενέργεια των τοποθετή¬ 
σεων και μεταθέσεων καθορίζονται ειδικότερα από το Διοικητικά Συμ¬ 
βούλιο της ΕΡΤ, μετά από την εισήγηση του Κεντρικού Υπηρεσιακού 
Συμβουλίου. 

9. Οι αιτήσεις μεταθέσεων υποβάλλονται τον Ιανουάριο και οι μετα¬ 
θέσεις διενεργούνται από τον Ιούλιο μέχρι και τον Αύγουστο του ίδιου 
έτους. Κατά το ίδιο χρονικό διάστημα, διενεργούνται και οι μεταθέσεις 
για υπηρεσιακούς λόγους. Κατ’ εξαίρεση σε περιπτώσεις αμοιβαίας 
μετάθεσης ή συνυπηρέτησης ή σε εξαιρετικές περιπτώσεις επιτρέπεται 
οποτεδήποτε ή υποβολή αίτησης μετάθεσης και η διενέργειά της. 

Άρθρο 22 

Αποσπάσεις - Μεταβάσεις εκτός έδρας. 

1. Με απόφαση του Κεντρικού Υπηρεσιακού Συμβουλίου το προσω¬ 
πικό αποσπάται: 

Α. Για υπηρεσιακούς λόγους: 

α. στις αρμόδιες για την ΕΡΤ υπηρεσίες του εποπτεύοντος τη Ραδιο¬ 
φωνία - Τηλεόραση Υπουργείου, 
β. Στο ΤΕΑΥΡΤ. 

γ. Στις υπηρεσιακές μονάδες της Εταιρείας της ίδιας ή διαφορετικής 
έδρας. 

Β. Εφόσον συμφωνεί ο υπάλληλος: 

α. Στο Συνεταιρισμό Υπαλλήλων της ΕΡΤ 

β. Στο σωματείο εργαζομένων της ΕΡΤ «ΕΣΤΙΑ» και 

γ. Στην πολυπληθέστερη δευτεροβάθμια συνδικαλιστική οργάνωση 
του προσωπικού. 

2. Στο αποσπασμένο προσωπικό δεν καταβάλλεται καμμιά πρό¬ 
σθετη, επιπλέον των νομίμων αποδοχών του, αμοιβή. Κατ’ εξαίρεση, 
στην περίπτωση απόσπασης σε υπηρεσιακή μονάδα διαφορετικής έδρας, 
η διάρκεια της οποίας δεν μπορεί να είναι μεγαλύτερη από 3 μήνες, 
καταβάλλεται αποζημίωση, η οποία ορίζεται από το Διοικητικό Συμ¬ 
βούλιο της ΕΡΤ, μετά από σχετική εισήγηση του ΚΥΣ. 

3. Μέχρι τρία μέλη του Διοικητικού Συμβουλίου της πολυπληθέστε- 
ρης δευτεροβάθμιας συνδικαλιστικής οργάνωσης απαλλάσσονται από 
την εκτέλεση των υπηρεσιακών τους καθηκόντων, με δικαίωμα απόλη- 
ψης πλήρως των νομίμων αποδοχών τους, ολόκληρο το χρονικό διά¬ 
στημα άσκησης των προαναφερόμενων καθηκόντων τους, με τον όρο 
ότι έχουν προηγουμένως γνωστοποιήσει εγγράφως την εκλογή τους 
στην Διεύθυνση Διοικητικού. 

4. Ο μισθωτός που μετακινείται με απόσπαση σε μία από τις αναφε- 
ρόμενες στα υπό στοιχεία α,β και γ του εδαφίου Β της παραγράφου 
1 του άρθρου αυτού θέσεις ή τις αναφερόμενες στην προηγουμένη 
παράγραφο περιπτώσεις δεν αξιολογείται κατά το χρονικό διάστημα 
της απόσπασης ή της απαλλαγής. 

Σε όλες τις περιπτώσεις αυτές, ή αξιολόγηση του μισθωτού για τον 
καθορισμό της εν γένει υπηρεσιακής του κατάστασης γίνεται με βάσει 
τις υπηρεσιακές κρίσεις που τον αφορούν και που αναφέρονται στα τρία 
τελευταία χρόνια υπηρεσίας πριν από την απόσπαση ή την απαλλαγή. 

5. Οι όροι, ο τρόπος και η διαδικασία απόσπασης η'μετάβασης του 
προσωπικού εκτός έδρας (στο εσωτερικό) για την εκτέλεση υπηρεσίας, 
καθορίζονται από το «Σύστημα Δαπανών Κινήσεως» το οποίο καταρτί¬ 
ζεται μετά από ελεύθερες διαπραγματεύσεις μεταξύ της Διοίκησης της 
ΕΡΤ και της πολυπληθέστερης δευτεροβάθμιας συνδικαλιστικής οργά¬ 
νωσης του προσωπικού. 

Σε περίπτωση μετάβασης του προσωπικού στην αλλοδαπή, εφαρμό- . 
ζονται οι ισχύουσες κάθε φορά διατάξεις για τον Δημόσιο Τομέα. 

Άρθρο 23 
Χρόνος εργασίας. 

. 1. Τα συστήματα εργασίας του προσωπικού, η εβδομαδιαία και η 
ημερησία διάρκειά της με την επιφύλαξη της επομένης παραγράφου, 
ο χρόνος έναρξης και λήξης της και κάθε άλλο σχετικό ζήτημα που 
δεν ρυθμίζεται με το άρθρο αυτό, καθορίζονται ή τροποποιούνται με 
απόφαση του Διοικητικού Συμβουλίου της ΕΡΤ και μετά από γνώμη 
της πολυπληθέστερης δευτεροβάθμιας συνδικαλιστικής οργάνωσης. 

2. Το εβδομαδιαίο συμβατικό ωράριο δεν υπερβαίνει τις τριάντα 
εφτάμισυ (37,1/2) ώρες με σύστημα πενθήμερης εβδομαδιαίας εργα¬ 
σίας. Με σύστημα εξαήμερης εργασίας, το εβδομαδιαίο ωράριο είναι 
36 ώρες για την θερινή περίοδο (1η Μαΐου - 31 Οκτωβρίου) και 39 


ώρες για την χειμερινή περίοδο. Το ημερήσιο ωράριο είναι συνεχές και 
η διάρκειά του ειδικά για το προσωπικό των Κέντρων Εκπομπής 
μπορεί να οριστεί μέχρι δωδεκάμισυ (12,1/2) ώρες. 

3. Για τις εργαζόμενες μητέρες ή τον ένα από τους δύο συζύγους 
στην περίπτωση συνυπηρέτησης τους στην ΕΡΤ ισχύει ημερήσιο ωράριο 
μειωμένο κατά 2 ώρες, εφόσον έχουν παιδιά ηλικίας μέχρι 2 χρονών 
και κατά 1 ώρα εφόσον έχουν παιδιά ηλικίας από 2 μέχρι 4 χρόνων. 

Η μείωση γίνεται σε κάθε περίπτωση βάσει του εβδομαδιαίου ωρα¬ 
ρίου εργασίας, όπως ορίζεται στο πρώτο εδαφ. της παρα. 2 του άρθρου 
αυτού. 

Το ίδιο μειωμένο ωράριο ισχύει και για υπαλλήλους που υιοθετούν 
παιδιά. Στην περίπτωση αυτή, το μειωμένο ωράριο αρχίζει από την 
ημερομηνία κατά την οποία θα συνταχθεί η πράξη παραλαβής του παι¬ 
διού. 

4. Εξαιρέσιμες ημέρες είναι οι εξής: 
α. Η πρώτη του έτους. 

β. Τα Θεοφάνεια. 

γ. Η Καθαρή Δευτέρα. 

δ. Η 25η Μαρτίου. 

ε. Η Μεγάλη Παρασκευή. 

στ. Το Μεγάλο Σάββατο. 

ζ. Η Δευτέρα του Πάσχα. 

η. Η 1η Μαΐου. 

θ. Του Αγίου Πνεύματος. 

ι. Η Κοίμηση της Θεοτόκου. 

ια. Η 28η Οκτωβρίου. 

ιβ. Η 25η και 26η Δεκεμβρίου. 

ιγ. .Όλες οι Κυριακές. 

ιδ. Επίσης ως εξαιρέσιμες ημέρες για το προσωπικό που υπηρετεί 
στους Ραδιοφωνικούς Σταθμούς και τα Κέντρα Εκπομπής θεωρούνται 
οι τοπικές αργίες που έχουν οριστεί με προεδρικά διατάγματα ή υπουρ¬ 
γικές αποφάσεις. 

Σε περίπτωση σύμπτωσης δύο εξαιρέσιμων ημερών εξαιρέσιμη θεω¬ 
ρείται η μία. 

5. Ημέρες ημιαργίας είναι οι εξής: 

α. Η παραμονή των Χριστουγέννων και 
β. Η παραμονή του Νέου Έτους 

Κατά τις ημιαργίες αυτές ο χρόνος ορίζεται σε 5 ώρες για πενθήμερη 
και 4 ώρες για εξαήμερη εβδομαδιαία εργασία. 

Άρθρο 24 
Κανονικές Άδειες. 

1. Κάθε μισθωτός της ΕΡΤ μετά από συνεχή απασχόληση τουλάχι¬ 
στον 12 μηνών στην Εταιρεία (βασικός χρόνος) δικαιούται κάθε ημερο¬ 
λογιακό έτος άδεια με αποδοχές (κανονική άδεια) 24 εργάσιμες ημέρες, 
αν εργάζεται 6 ημέρες την εβδομάδα και 20 εργάσιμες ημέρες, αν 
εργάζεται 5 ημέρες την εβδομάδα. Για κάθε επόμενο χρόνο η άδεια 
επαυξάνεται κατά μία (1) εργάσιμη ημέρα μέχρι να συμπληρωθούν 
26 και 22 ημέρες αντίστοιχα. Στις εργάσιμες ημέρες δεν υπολογίζεται 
η ημέρα της εβδομάδος κατά την οποία δεν απασχολείται ο μισθωτός 
λόγω του εφαρμοζομένου συστήματος εργασίας. 

2. Δεν περιλαμβάνονται στις ημέρες της κανονικής άδειας οι εξαιρέ¬ 
σιμες ημέρες που αναφέρονται στο άρθρο 23 παρ. 4 του παρόντος και 
οι διακοπές εργασίας που οφείλονται σε ασθένεια του μισθωτού. 

3. Η άδεια που χορηγήθηκε διακόπτεται λόγω ασθένειας ή με 
αίτηση του υπαλλήλου. Σε περίπτωση διακοπής της άδειας λόγω 
εξαιρετικών και απρόβλεπτων υπηρεσιακών αναγκών ο υπάλληλος 
δικαιούται να αποζημιωθεί μόνο για τη δαπάνη των μεταφορικών 
εξόδων του στην οποία υποβλήθηκε εξαιτίας της διακοπής. 

Η κανονική άδεια είναι .αναφαίρετο δικαίωμα του μισθωτού από 
το οποίο σε καμιά περίπτωση σεν επιτρέπεται να παραιτηθεί. 

4. Η κανονική άδεια χορηγείται ολόκληρη μέσα στο χρονικό διά¬ 
στημα από- την 1η Μαΐου ως τη 1η Οκτωβρίου κάθε έτους, εκτός αν 
ο μισθωτός ζητήσει τη χορήγησή της σε άλλη περίοδο. Τμηματικά 
μπορεί να χορηγηθεί ή κανονική άδεια μόνο αν το ζητήσει ο μισθωτός 
ή αν το επιβάλλουν εξαιρετικοί υπηρεσιακοί λόγοι. Στην περίπτωση 
που θα χορηγηθεί τμηματικά η άδεια στον μισθωτό χωρίς τη θέλησή 
του, χορηγείται υποχρεωτικά, και εφόσον το ζητήσει ο δικαιούχος, 
τμήμα άδειας τουλάχιστον 15 συνεχών εργασίμων ημερών μέσα στο 
χρονικό διάστημα από την 1η Ιουνίου ως την 1η Οκτωβρίου κάθε 
έτους. 

5. Η κανονική άδεια συζύγων που συνυπηρετούν στην ΕΡΤ χορηγεί¬ 
ται, εφόσον το ζητήσουν, ταυτόχρονα. 

6. Η κανονική άδεια χορηγείται μόνο μετά από αίτηση του δικαιού¬ 
χου και εφόσον το επιτρέψουν οι υπηρεσιακές ανάγκες μέχρΓκαι την 
31η Μαΐου του επομένου έτους. Σε περίπτωση μακροχρόνιας ασθένειας 
το δικαίωμα για την άδεια παρατείνεται μέχρι και την 31 Δεκεμβρίου 
του επομένου έτους. Η άδεια χορηγείται υποχρεωτικά από την υπηρε¬ 
σία, εφόσον ο υπάλληλος δεν υπέβαλε αίτηση χορήγησης της μέχρι 
και την 31ην Μαρτίου του επομένου έτους. 

7. Οι κανονικές άδειες του προσωπικού προγραμματίζονται από τα 
αρμόδια όργανα τον Απρίλιο κάθε χρόνου. Αλλαγή του προγραμματι¬ 
σμένου χρόνου άδειας επιτρέπεται μετά από αίτηση του μισθωτού, 
εφόσον δεν υπάρχουν υπηρεσιακά κωλύματα ή δεν επηρεάζεται το 
δικαίωμα ή ο χρόνος χορήγησης της κανονικής άδειας άλλων μισθω¬ 
τών. 

8. Οι κανονικές άδειες χορηγούνται από τον προϊστάμενο της Διεύ¬ 
θυνσης ή Ανεξάρτητης Υποδιεύθυνσης ή Ραδιοφωνικού Σταθμού ο 
οποίος έχει την υποχρέωση να ενημερώνει σχετικά τα αρμόδια όργανα 
ελέγχου παρουσίας του προσωπικού. 

9. Αν λυθεί ή σχέση εργασίας μισθωτού με οποιοδήποτε τρόπο πριν 
λάβει την κανονική άδεια που του οφείλεται, η Εταιρεία υποχρεούται 
να του καταβάλει τις αποδοχές τις οποίες θα έπαιρνε σύμφωνα με τις 
διατάξεις του παρόντος Κανονισμού, αν του είχε χορηγηθεί η άδεια, 
συμπεριλαμβανομένων και των αποδοχών του επιδόματος άδειας. Αν 
η ημερομηνία αποχώρησης του μισθωτού είναι γνωστή στην υπηρεσία, 
τότε χορηγείται υποχρεωτικά άδεια από την υπηρεσία πριν από την 
αποχώρησή του. 

10. Σε περίπτωση λύσης της σχέσης εργασίας με οποιονδήποτε 
τρόπο πριν συμπληρωθεί δωδεκάμηνο απασχόλησης, οι μισθωτοί δι¬ 
καιούνται από την ΕΡΤ δύο ημερομίσθια για κάθε μήνα απασχόλησής 
τους, ανεξάρτητα από τυχόν οφειλομένη σ’ αυτούς αποζημίωση για 
άλλο λόγο. 

Για απασχόληση μικρότερη από ένα μήνα καταβάλλεται ανάλογο 
κλάσμα. 

Άρθρο 25 
Άδειες Ασθένειας. 

1. Η ιατρική, φαρμακευτική και νοσοκομειακή περίθαλψη του προ¬ 
σωπικού παρέχεται από τον ασφαλιστικό φορέα στον οποίο είναι ασφαλι¬ 
σμένο, σύμφωνα με τις διατάξεις που ισχύουν κάθε φορά. 

2. Στις περιπτώσεις ασθένειας ή εργατικού ατυχήματος του προσω¬ 
πικού ισχύουν τα ακόλουθα: 

α. Η ασθένεια μέχρι 3 ημερών κάθε φορά πιστοποιείται από τα 
όργανα του ασφαλιστικού φορέα ή το γιατρό της Εταιρείας. Μετά τη 
συμπλήρωση 12 ημερών ασθένειας (από 1 μέχρι 3 ημέρες κάθε φορά) 
μέσα στον ίδιο χρόνο, η ασθένεια πιστοποιείται μόνο από τον αρμόδιο 
ασφαλιστικό φορέα. 

β. Ο χρόνος ασθένειας πάνω από 3 ημέρες πιστοποιείται πάντοτε 
από τον ασφαλιστικό φορέα. 

γ. Ο συνολικός χρόνος ασθένειας, που αποτελεί νόμιμο λόγο απου¬ 
σίας του προσωπικού κατά τη διάρκεια της υπηρεσίας του στην Εται¬ 
ρεία, είναι ίσος με τόσα δεκαπενθήμετα όσα και τα εξάμηνα της υπηρε¬ 
σίας του σ’ αυτήν. Από το χρόνο αυτό αφαιρείται όλος ο χρόνος 
ασθένειας που έχει χορηγηθεί στο μισθωτό κατά την τελευταία πενταε¬ 
τία. Ο μισθωτός έχει δικαίωμα να αξαντλήσει το χρόνο ασθένειας που 
δικαιούται, όταν πιστοποιείται από τον ασφαλιστικό φορέα και εφόσον 
η ασθένεια είναι ιάσιμη. 

δ. Ο χρόνος ασθένειας υπολογίζεται πάντοτε συναπτός και όχι κατά 
εργάσιμες ημέρες. 

ε. Για το χρόνο ασθένειας που δικαιολογείται κατά τα αναφερόμενα 
στο εδαφ. γ ’ της παραγράφου αυτής καταβάλλονται στο προσωπικό 
πλήρεις αποδοχές, από τις οποίες εκπίπτονται ποσά παροχών ασθένειας 
που δικαιούται ο ασθενής από τον ασφαλιστικό φορέα, σύμφωνα με τις 
ισχύουσες διατάξεις. 

Σε μισθωτούς στους οποίους ο ασφαλιστικός τους φορέας δεν κατα¬ 
βάλλει παροχές ασθένειας, καταβάλλονται πλήρεις οι αποδοχές κατά 
τον πρώτο μήνα ασθένειας, μειωμένες κατά 50% για χρόνο ασθένειας 
από 2 μέχρι 6 μήνες και πλήρεις για τον υπόλοιπο χρόνο που δικαιού¬ 
νται σύμφωνα με το εδαφ. γ’ της παραγράφου αυτής. 

στ. Σε περίπτωση εκδήλωσης ασθένειας αμέσως μετά την πρόσληψη 
μισθωτού ο οποίος δεν δικαιούται περίθαλψη και παροχές ασθένειας, 
η Εταιρεία καταβάλλει προς τον ασθενή πλήρεις τις αποδοχές των 


ημερών ασθένειας του και μέχρι 2 το πολύ μήνες, μετά από γνωμά¬ 
τευση της υγειονομικής επιτροπής της Εταιρείας. 

Αν η ασθένεια συνεχίζεται και μετά τους 2 μήνες, χορηγείται στον 
ασθενή άδεια χωρίς αποδοχές, μέχρι 12 μήνες, ενώ αν συνεχίζεται 
και μετά τους 12 μήνες ή διαπιστωθεί, μετά την πάροδο των 2 μηνών, 
με τρόπο βέβαιο ότι είναι ανίατη, ο ασθενής απολύεται κατά τις διατά¬ 
ξεις του παρόντος Κανονισμού. 

ζ. Η Εταιρεία δεν μισθοδοτεί τον μισθωτό στον οποίο χορηγήθηκε 
σύνταξη αναπηρίας στο διάστημα που διαρκεί η σύνταξη. Ο μισθωτός 
μπορεί να επανέλθει στην υπηρεσία μετά τη λήξη της σύνταξης αναπη¬ 
ρίας, εφόσον κριθεί ικανός για εργασία από την αρμόδια Υγειονομική 
Επιτροπή του ασφαλιστικού φορέα και λήξει η χορήγηση της σύνταξης. 

Ο μισθωτός μπορεί και κατά τη διάρκεια της συνταξιοδότησής του 
αυτής, εφόσον έχει αποκατασταθεί η υγεία του, να ζητήσει από την 
υπηρεσία να τον παραπέμψει στην αρμόδια υγειονομική επιτροπή για 
την πιστοποίηση της ικανότητάς του για εργασία ώστε να μπορέσει, 
μετά την πιστοποίηση, να επανέλθει στην υπηρεσία. 

η. Σε περίπτωση που η ασθένεια δεν είναι ιάσιμη και του χορηγήθηκε 
οριστική σύνταξη, ο ασθενής αποχωρεί αυτοδίκαια από την υπηρεσία 
με διαπιστωτική απόφαση του Γενικού Διευθυντή. 

θ. Στον εργαζόμενο που και μετά τη συμπλήρωση του δικαιούμενου 
κατά το εδαφ. γ της παραγράφου αυτής ανώτατου χρόνου ασθένειας 
δεν έχει - όπως προκύπτει από πιστοποίηση της αρμόδιας υγειονομικής 
επιτροπής - θεραπευτεί και με την προϋπόθεση ότι η ασθένειά του 
κρίθηκε αρμοδίως ιάσιμη, η υπηρεσία έχει τη δυνατότητα να χορηγήσει 
άδεια ασθένειας χωρίς αποδοχές μέχρι δύο (2) το πολύ έτη συνολικά. 

Η συνέχιση της ασθένειας και μετά την πάροδο του χρόνου άδειας 
ασθένειας χωρίς αποδοχές, έχει ως συνέπεια την απόλυση του ασθενή 
λόγω σωματικής ή πνευματικής ανικανότητας, με απόφαση του Γενι¬ 
κού Διευθυντή. 

Ο ασθενής έχει το δικαίωμα στο διάστημα της άδειας ασθένειας 
χωρίς αποδοχές να ζητήσει να εξεταστεί από την αρμόδια υγειονομική 
επιτροπή του ασφαλιστικού φορέα και εφόσον διαπιστωθεί η ικανότητά 
του για εργασία, να επανέλθει στην υπηρεσία. 

ι. Σε περίπτωση ατυχήματος κατά την εκτέλεση της εργασίας ή με 
αφορμή αυτήν, καταβάλλονται στο προσωπικό πλήρεις αποδοχές και 
μετά την εξάντληση του χρόνου αδειών ασθένειας, που δικαιούται κατά 
το εδάφιο γ' της παραγράφου αυτής, για τόσο χρόνο όσος απαιτείται 
για την αποκατάσταση της υγείας του, σύμφωνα με ιατρική πιστοποί¬ 
ηση των οργάνων του ασφαλιστικού φορέα. 

3. Αρμόδιες για οποιοδήποτε θέμα ασθένειας του προσωπικού είναι 
οι επιτροπές του 1ΚΑ ή του ασφαλιστικού κατά περίπτωση φορέα, στις 
οποίες πρέπει να παραπέμπεται από την υπηρεσία το προσωπικό, όταν 
είναι απαραίτητο. Το προσωπικό οφείλει να παρουσιάζεται στις επιτρο¬ 
πές χωρίς καθυστέρηση. Τυχός δαπάνες, που οφείλονται από την παρα¬ 
πομπή για εξέταση στην επιτροπή βαρύνουν την Εταιρεία. 

4. Στην ΕΡΤ λειτουργεί υγειονομική επιτροπή, η οποία αποτελείται 
από τρεις (3) γιατρούς, τον προϊστάμενο της Διεύθυνσης Διοικητικού 
και έναν εκπρόσωπο των εργαζομένων τον οποίο ορίζει η πολυπληθέ¬ 
στερη δευτεροβάθμια συνδικαλιστική οργάνωση της ΕΡΤ και είναι 
αρμόδια για θέματα υγείας που προβλέπονται στον παρόντα Κανονισμό. 

Τα μέλη της επιτροπής που δεν είναι γιατροί, συμμετέχουν χωρίς 
δικαίωμα ψήφου. 

Άρθρο 26 
Ειδικές άδειες. 

1. Στον μισθωτό που πρόκειται να τελέσει γάμο χορηγείται άδεια 
γάμου με αποδοχές, διάρκειας δέκα (10) εργάσιμων ημερών. 

2. Στις εργαζόμενες που κυοφορούν χορηγείται, ύστερα από ιατρική 
πιστοποίηση για την πιθανή ημέρα τοκετού, άδεια με αποδοχές κύησης 
και τοκετού, συνολικής διάρκειας τεσσάρων (4) μηνών. 

Η άδεια αρχίζει, κατά την ελεύθερη επιλογή της εγκύου, μεταξύ 
της 45ης και 60ης ημέρας πριν από την πιθανολογούμενη ημέρα του 
τοκετού. 

Η συνολική διάρκεια της άδειας κύησης και τοκετού είναι πάντα 
τέσσερις (4) μήνες, ακόμα και σε περίπτωση πρόωρου τοκετού. Αν το 
παιδί γεννηθεί νεκρό ή πεθάνει μετά τη γέννησή του, η άδεια πάυει 
να ισχύει κατά το υπόλοιπο της, μετά την 30η ημέρα από τον τοκετό 
ή το θάνατο του παιδιού. 

3. Σε περίπτωση γέννησης παιδιού ή θανάτου συζύγου ή συγγενούς 
μέχρι δευτέρου βαθμού εξ αίματος ή εξ αγχιστείας μπορεί να χορηγηθεί 
στο προσωπικό άδεια απουσίας δύο (2) ημερών με αποδοχές. Αν ο 

αποθανών συγγενής διέμενε σε τόπο που απέχει πάνω από 200 χιλιόμε¬ 
τρα από την έδρα που υπηρετεί ο μισθωτός, η άδεια απουσίας είναι 
τριών (3) ημερών. 

Η άδεια χορηγείται έγγραφα από τον άμεσο προϊστάμενο ο οποίος 
παράλληλα ενημερώνει το αρμόδιο για τον έλεγχο της παρουσίας 
υπηρεσιακό όργανο. 

4. Στους υπαλλήλους που είναι μαθητές, σπουδαστές ή φοιτητές 
προπτυχιακοί ή μεταπτυχιακοί σε σχολεία και ιδρύματα και των τριών 
βαθμιδών της εκπαίδευσης χορηγείται άδεια εκπαίδευσης με πλήρεις 
αποδοχές. 

Η άδεια εκπαίδευσης είναι διάρκειας έως δεκατέσσερις (14) εργάσι¬ 
μες ημέρες κάθε έτος και χορηγείται συνεχώς ή τμηματικά κατά την 
εξεταστική περίοδο που τη ζητάει ο ενδιαφερόμενος. 

Δεν χορηγείται άδεια εκπαίδευσης για σπουδές προς απόκτηση δεύ¬ 
τερου τίτλου της ίδιας βαθμίδας εκπαίδευσης. Κατ’ εξαίρεση υπάλληλοι 
πτυχιούχοι ΤΕΙ δικαιούνται την πιο πάνω άδεια όταν είναι φοιτητές 
ΑΕΙ. 

Οι άδεις εκπαίδευσης χορηγούνται για το χρόνο φοίτησης και μέχρι 
δύο το πολύ εξάμηνα μετά τη λήξη του, εφόσον διαρκεί η φοίτηση. Οι 
άδειες αυτές χορηγούνται με αντιστοιχία δύο ημερών άδειας για κάθε 
μια ημέρα εξετάσεων. 

5. Στον εργαζόμενο που καλείται να εμφανιστεί με οποιαδήποτε 
ιδιότητα σε πειθαρχικό συμβούλιο ή άλλο συλλογικό όργανο της ΕΡΤ, 
σε τακτικό δικαστήριο ή σε δικαστική ή οποιαδήποτε κρατική αρχή, 
χορηγείται από τη Διεύθυνση Διοικητικού άδεια με αποδοχές διάρκειας 
τόσης όση είναι αναγκαία για την εκπλήρωση της υποχρέωσής του. 

6. Σε δύο μέλη του Διοικητικού Συμβουλίου πρωτοβαθμίων οργανώ¬ 
σεων που αριθμούν πάνω από 250 μέλη χορηγείται άδεια με αποδοχές, 
συνολικής διάρκειας μέχρι δώδεκα (12) ημερών κάθε χρόνο, επιπλέον 
της κανονική άδειας. 

7. Εργαζόμενος που έχει συμπληρώσει ένα (1) χρόνο εργασίας στην 
ΕΡΤ και η σύζυγος του παρέχει εξηρτημένη εργασία ή ασκεί επάγγελμα 
εκτός οικίας, δικαιούται να πάρει γονική άδεια ανατροφής του παιδιού 
στο χρονικό διάστημα από τη λήξη της άδειας μητρότητας μέχρις ότου 
το παιδί συμπληρώσει ηλικία δυόμισυ (2 1/2) ετών. 

Η άδεια αυτή είναι χωρίς αποδοχές, η διάρκειά της μπορεί να φθάσει 
τους τρεις (3) μήνες για κάθε γονέα και δίνεται από την υπηρεσία 
βάσει της σειράς προτεραιότητας των αιτήσεων των ενδιαφερομένων 
δικαιούχων, μέχρι να καλυφθεί ποσοστό 8% του συνόλου των απασχο- 
λουμένων στην Εταιρεία για κάθε ημερολογιακό έτος. 

Το δικαίωμα αυτό το έχουν και οι εργαζόμενοι που έχουν υιοθετήσει 
παιδί. 

Σε περίπτωση που υπάρχουν περισσότερα παιδιά, το δικαίωμα των 
γονέων είναι αυτοτελές για το καθένα από αυτά, εφόσον από τη λήξη 
της άδειας που δόθηκε για το προηγούμενο παιδί έχει μεσολαβήσει 
ένας (1) χρόνος πραγματικής απασχόλησης στην υπηρεσία. 

Αν και οι δύο γονείς απασχολούνται με τις προϋποθέσεις αυτές, 
αποφασίζουν με κοινή συμφωνία ποιος από τους δύο θα κάνει πρώτος 
χρήση αυτού του δικαιώματος και για πόσο χρονικό διάστημα. Σε 
περίπτωση διάστασης ή διαζυγίου ή χηρείας ή γέννησης παιδιού εκτός 
γάμου, τη γονική άδεια μέχρι έξι (6) μήνες δικαιούται ο γονέας που 
έχει την επιμέλειά του. 

Μετά τη λήξη της γονικής άδειας ανατροφής ο εργαζόμενος δικαιού¬ 
ται να επανέλθει στην εργασία του στην ίδια θέση. 

Ο εργαζόμενος γονέας που λαμβάνει γονική άδεια ανατροφής έχει 
κατά το χρονικό διάστημα της απουσίας από την εργασία του πλήρη 
ασφαλιστική κάλυψη από τον ασφαλιστικό φορέα, υποχρεούται όμως 
να καταβάλει ολόκληρη την ασφαλιστική εισφορά, εργατική και εργοδο- 
τική, που αντιστοιχεί σ’ αυτό το διάστημα. 

Ο χρόνος της άδειας αυτής λαμβάνεται υπόψη τόσο για τη θεμελί- 
ωση του ασφαλιστικού δικαιώματος όσο και για την προσαύξηση του 
ποσού της σύνταξης. 

8. Οι εργαζόμενοι, εφόσον έχουν πλήρη απασχόληση, δικαιούνται 
ανεξάρτητα από δικαιώματα που παρέχονται από άλλες διατάξεις, να 
λαμβάνουν, με αίτησή τους, άδεια χωρίς αποδοχές από την υπηρεσία 
που δεν θα είναι μεγαλύτερη από έξι (6) εργάσιμες ημέρες, κάθε 
ημερολογιακό έτος, σε περίπτωση ασθένειας εξαρτωμένων παιδιών. 

Εξαρτώμενα παιδιά που έχουν ανάγκη φροντίδας ή υποστήριξης θε¬ 
ωρούνται: 

α. Τα μέχρι 16 ετών παιδιά, φυσικά ή υιοθετημένα, εφόσον οι γονείς 
έχουν την επιμέλεια τους. 


β. Τα παιδιά που είναι πάνω από 16 ετών, αλλά έχουν αποδειγμένα 
ανάγκη από ειδικές φροντίδες, για λόγους βαριάς ή χρόνιας ασθένειας 
ή αναπηρίας, εφόσον οι γονείς έχουν την επιμέλειά τους. 

Η ασθένεια ή η αναπηρία των παιδιών πιστοποιείται με πρόσφατη 
ιατρική γνωμάτευση νοσηλευτικού ιδρύματος (νομικού προσώπου δη¬ 
μοσίου ή ιδιωτικού δικαίου που εποπτεύεται από το Υπουργείο Υγείας 
και Πρόνοιας), η οποία θεωρείται από το Διευθυντή γιατρό της σχετικής 
κλινικής του ιδρύματος, ή γνωμάτευση γιατρού του ασφαλιστικού φορέα 
στον οποίο υπάγονται τα πρόσωπα αυτά. 

Η άδεια αυτή είναι δυνατόν να χορηγείται εφάπαξ ή τμηματικά και 
αυαξάνεται σε οκτώ (8) εργάσιμες ημέρες αν ο δικαιούχος προστατεύει 
δύο παιδιά και σε δέκα (10) εργάσιμες ημέρες αν προστατεύει περισσό¬ 
τερα από δύο. 

Σε περίπτωση που οι δικαιούχοι είναι σύζυγοι, η άδεια χορηγείται 
στον καθένα χωριστά. 

9. Οι γονείς που έχουν παιδιά με πνευματική, ψυχική ή σωματική 
αναπηρία, μπορούν να ζητήσουν να μειωθεί το ωράριο εργασίας τους 
κατά μια ώρα την ημέρα, με ανάλογη περικοπή των αποδοχών τους. 

Η πνευματική, ψυχική ή σωματική αναπηρία του παιδιού καθώς 
και ο καταλληλότερος για τη φροντίδα του παιδιού γονέας ορίζεται με 
την ιατρική γνωμάτευση που προβλέπεται στην παρ. 8 του παρόντος 
άρθρου. 

10. Οι εργαζόμενοι που έχουν παιδιά ηλικίας μέχρι 16 ετών τα 
όποια παρακολουθούν μαθήματα στοιχειώδους ή μέσης εκπαίδευσης, 
δικαιούνται να απουσιάζουν ορισμένες ώρες ή ολόκληρη την ημέρα 
από την εργασία τους μέχρι τη συμπλήρωση τεσσάρων (4) εργασίμων 
ημερών κάθε ημερολογιακό έτος, με άδεια του αρμόδιου προϊσταμένου 
για να επισκεφθούν το σχολείο των παιδιών τους, με σκοπό την παρακο¬ 
λούθηση της σχολικής τους επίδοσης. 

Η άδεια απουσία χορηγείται στον ένα από τους δύο γονείς. 

Αν και οι δύο γονείς εργάζονται με πλήρη απασχόληση αποφασίζουν 
με κοινή συμφωνία ποιος από τους δύο θα κάνει χρήση αυτού του 
δικαιώματος και για πόσο χρονικό διάστημα, το οποίο πάντως δεν 
μπορεί και για τους δύο γονείς να υπερβαίνει τη διάρκεια που ορίζεται 
πιο πάνω. 

11. Οι εργαζόμενοι που κατά τις διατάξεις του παρόντος ασχολού¬ 
νται για λόγους οικογενειακών υποχρεώσεων με μειωμένο ωράριο, 
έχουν δικαίωμα να αναλάβουν εργασία ή να επανέλθουν με αίτησή 
τους σε απασχόληση με πλήρες ωράριο. 

12. Ο χρόνος απουσίας των εργαζομένων από την εργασία τους, 
σύμφωνα με τις διατάξεις των παρ. 7,8,9 και 10 θεωρείται ως χρόνος 
πραγματικής υπηρεσίας για όλες τις συνέπειες, εκτός από τις αναφερό- 
μενες στον παρόντα Κανονισμό, εξαιρέσεις. 

Καμιά από τις ειδικές άδειες που παρέχονται με βάση το παρόν 
άρθρο δεν αφαιρείται από την κανονική άδεια των μισθωτών. 

Άρθρο 27 

’ Αδειες Μετεκπαίδευσης. 

1. Το Διοικητικό Συμβούλιο της ΕΡΤ, μετά από σχετική εισήγηση 
του Γενικού Διευθυντή, αποφασίζει κάθε φορά για την ανάγκη ενίσχυσης 
ορισμένων τομέων δράσης της Εταιρείας, με μετεκπαίδευση του προσω¬ 
πικού ή ειδίκευσή του στα νεώτερα διδάγματα της επιστήμης και τις 
εξελίξεις της τέχνης στην ημεδαπή ή αλλοδαπή. 

Η άδεια χορηγείται στο προσωπικό που έχι 3ετή τουλάχιστον υπηρε¬ 
σία στην Εταιρεία, έχει επιδείξει αποδειγμένα εξαιρετική επίδοση και 
κρίνεται κατάλληλο από άποψη γνώσεων, ηλικίας και ικανοτήτων για 
τον τομέα μετεκπαίδευσης που θεωρείται χρήσιμος για την ΕΡΤ. 

Σε περίπτωση μετάβασης στο εξωτερικό είναι απαραίτητη η επαρκής 
γνώση της γλώσσας της χώρας μετεκπαίδευσης του υπαλλήλου. 

2. Στο προσωπικό που μεταβαίνει με εκπαιδευτική άδεια στο εξωτε¬ 
ρικό χορηγούνται τα έξοδα μετάβασης και επιτροφής, τα έξοδα εγγρα¬ 
φής και διδάκτρων των σχολών όπου θα φοιτήσει και όλες οι αποδοχές 
που δικαιούνται, οι οποίες μπορούν να προσαυξηθούν με απόφαση του 
Διοικητικού Συμβουλίου εφόσον ο υπάλληλος δεν έχει επαρκές εισό¬ 
δημα. Ο υπάλληλος έχει υποχρέωση να ενημερώνει με αναφορές του 
την αρμόδια υπηρεσία ως προς την πορεία της εκπαίδευσής του και, 
μετά τη λήξη της, να υποβάλει έκθεση και τους οικείους τίτλους σπου¬ 
δών. 

Η διάρκεια και κάθε άλλη λεπτομέρεια που έχει σχέση με τη μετεκ¬ 
παίδευση ή ειδίκευση, καθορίζονται στην απόφαση του Διοικητικού 
Συμβουλίου. 

3. Ο μισθωτός που του χορηγήθηκε εκπαιδευτική άδεια με αποδο¬ 
χές, είναι υποχρεωμένος να υπηρετήσει στην Εταιρεία μετά την επάνοδό 
του για χρόνο πενταπλάσιο του χρόνου μετεκπαίδευσης ή ειδίκευσής 
του και οφείλει, σε περίπτωση αθέτησης της υποχρέωσής του αυτής, 
να επιστρέφει στην Εταιρεία το διπλάσιο κάθε χρηματικού ποσού που 
πήρε απ’ αυτήν κατά το χρόνο της άδειάς του. 

Η ΕΡΤ μπορεί, για την ικανοποίηση της απαίτησής της, να ενεργήσει 
σύμφωνα με τις διατάξεις του «Κώδικα περί εισπράξεων δημοσίων 
εσόδων» και να προβεί σε συμψηφισμό ή κράτηση οποιασδήποτε απαίτη¬ 
σης έχει ο υπόχρεος κατά της Εταιρείας ή κατά των ασφαλιστικών 
ταμείων του. 

Άρθρο 28 

Άδειες χωρίς αποδοχές. 

1. Στο προσωπικό μπορεί να χορηγηθεί άδεια χωρία αποδοχές για 
ιδιωτικούς λόγους, που εκτιμώνται ελεύθερα από το όργανο που αποφα¬ 
σίζει τη χορήγησή της. 

2. Η άδεια για χρονικό διάστημα μέχρι ένα (1) μήνα κατά ημερολο¬ 
γιακό έτος χορηγείται ύστερα από εκτίμηση και των υπηρεσιακών 
αναγκών από τον Γενικό Διευθυντή. 

Η άδεια χρονικής διάρκειας μεγαλύτερης από ένα (1) μήνα αποφασί- 
ζεται, εφόσον συντρέχει σοβαρός λόγος, από το Κεντρικό Υπηρεσιακό 
Συμβούλιο. 

Η διάρκεια της συνολικής άδειας χωρίς αποδοχές που μπορεί να 
χορηγηθεί στον υπάλληλο σε ολόκληρη τη διάρκεια της υπηρεσίας του, 
δεν μπορεί να ξεπερνά τους εικοσιτέσσαρες (24) μήνες. 

3. Δεν επιτρέπεται η χορήγηση άδειας χωρίς αποδοχές για χρονικό 
διάστημα μεγαλύτερο από δύο (2) μήνες κατά ημερολογιακό έτος. 

Κατ’ εξαίρεση επιτρέπεται χορήγηση άδειας χωρίς αποδοχές μέχρι 
έξι (6) μήνες με απόφαση του Διοικητικού Συμβουλίου της ΕΡΤ. 

4. Στο συνολικό κατ’ έτος ή σε ολόκληρη τη διάρκεια της υπηρεσίας 
χρόνο επιτρεπόμενης άδειας χωρίς αποδοχές δεν συνυπολογίζονται οι 
κατά το άρθρο.26 του παρόντος άδειες. 

Άρθρο 29 

Γενικές διατάξεις για τις άδειες. 

1. Το προσωπικό οφείλει να ενεργεί έγκαιρα για τη χορήγηση άδειας, 
αν δεν πρόκειται για περίπτωση έκτακτης ανάγκης. 

Ο μισθωτός δεν επιτρέπεται να εγκταλείπει τη θέση του πριν από 
την έγκριση της αιτούμενης άδειας από το αρμόδιο όργανο ούτε πριν 
από την ημέρα που ορίζει η απόφαση. 

2. Το προσωπικό οφείλει, αμέσως μετά τη λήξη της άδειάς του να 
επανέλθει στη θέση του. 

3. Το προσωπικό που έχει άδεια με αποδοχές δικαιούται το σύνολο 
των αποδοχών που θα έπαιρνε αν παρείχε την υπηρεσία του. 

4. Οι άδειες χορηγούνται από τα αρμόδια όργανα που προβλέπονται 
από τις σχετικές διατάξεις του παρόντος Κανονισμού. 

Αν το αρμόδιο όργανο κωλύεται ή απουσιάζει για οποιονδήποτε 
λόγο ή δεν προσδιορίζεται στον παρόντα Κανονισμό, οι άδεις χορηγού¬ 
νται από τον Γενικό Διευθυντή. 

Άρθρο 30 

Υποχρεωτική αποχώρηση από την Υπηρεσία - Απόλυση. 

1. Το προσωπικό που υπάγεται στο συνταξιοδοτικό καθεστώς των 
πρώην μονίμων υπαλλήλων αποχωρεί υποχρεωτικά και αυτοδίκαια 
όταν συμπληρώσει: 

α. Το 65ο έτος της ηλικίας του ή 

β. 35 χρόνια πραγματικής και συντάξιμης υπηρεσίας και το 56ο 
έτος της ηλικίας του. Η συμπλήρωση της ηλικίας θεωρείται ότι γίνεται 
την 31η Δεκεμβρίου του έτους αποχώρησης του υπαλλήλου. 

2. Το προσωπικό που δεν συνταξιοδοτείται κατά τις διατάξεις των 
πρώην μονίμων υπαλλήλων της ΕΡΤ αποχωρεί υποχρεωτικά και αυτο¬ 
δίκαια όταν συμπληρώσει το 65ο έτος της ηλικίας του ή 35 χρόνια 
πραγματικής και συντάξιμης υπηρεσίας και το 58ο έτος της ηλικίας 
του. 

Σε περίπτωση που οι σχετικές διατάξεις κύριας ασφάλισης προβλέ¬ 
πουν χορήγηση πλήρους σύνταξης με την συμπλήρωση ηλικίας μικρότε¬ 
ρης των 58 ετών, ισχύει η μικρότερη αυτή ηλικία ως όριο αυτοδίκαιης 
αποχώρησης. Το ίδιο ισχύει και στις περιπτώσεις που προβλέπεται 
χρόνος μικρότερος της τριακονταπενταετίας. 

3. Ως συντάξιμη υπηρεσία θεωρείται εκείνη, που διανύθηκε με ασφά¬ 
λιση του εργαζόμενου σε οποιονδήποτε φορέα κύριας ασφάλισης. 

4. Η ηλικία αποδεικνύεται με τα πιστοποιητικά που προβλέπονται 
στο άρθρο 4 του παρόντος Κανονισμού. 


Αν δεν προκύπτει ακριβής ημερομηνία γέννησης, θεωρείται ως ημε¬ 
ρομηνία γέννησης η 31η Δεκεμβρίου του έτους γέννησης. 

Ως ημέρα αποχώρησης από την υπηρεσία ορίζεται η τελευταία ημέρα 
του μήνα μέσα στον οποίο συμπληρώνεται το όριο ηλικίας ή η 35ετία. 

5. Εφόσον οι κατηγορίες αυτές μισθωτών συμπληρώνουν τα αναφε- 
ρόμενα στο παρόν άρθρο αντίστοιχα όρια υποχρεωτικής και αυτοδίκαιης 
αποχώρησης και δεν θεμελιώνουν δικαίωμα λήψης ελάχιστης σύνταξης 
από το Ταμείο κύριας ασφάλισής τους, η παραμονή στην υπηρεσία 
μπορεί να παραταθεί κατ’ ανώτατο όριο μέχρι τρία (3) χρόνια, με 
απόφαση του Διοικητικού Συμβουλίου, εφόσον μέσα στο χρονικό αυτό 
διάστημα οι μισθωτοί θεμελιώνουν δικαίωμα σύνταξης. 

6. Το προσωπικό απολύεται για σωματική ή πνευματική νόσο ύστερα 
από διαπίστωση της ανικανότητάς του, σύμφωνα με τα αναφερόμενα 
στο άρθρο 25 του παρόντος Κανονισμού. 

7. Το προσωπικό που έχει κριθεί «στάσιμο» κατά την παρ. 10 του 
άρθρου 15 για ανεπάρκεια ή ακαταλληλότητα στην εκτέλεση των 
καθηκόντων που του έχουν ανατεθεί (επαγγελματική ανεπάρκεια) μπο¬ 
ρεί να απολυθεί κατά τη διαδικασία του άρθρου εκείνου. 

8. Το προσωπικό απολύεται αν του επιβληθεί η πειθαρχική ποινή 
της οριστικής απόλυσης από το αρμόδιο κατά τις διατάξεις του παρό¬ 
ντος Κανονισμού όργανο. 

9. Το προσωπικό απολύεται αυτοδίκαια αν χάσει την ελληνική 
ιθαγένεια ή καταδικαστεί με αμετάκλητη δικαστική απόφαση για αδι¬ 
κήματα που αναφέρονται στην παρ. 2 εδ. (α) και (β) του άρθρου 38 
του παρόντος ή σε στέρηση των πολιτικών δικαιωμάτων. 

10. Στο προσωπικό που αποχωρεί από την υπηρεσία κατά τις 
διατάξεις των παρ. 2 και 5 του άρθρου αυτού ή παραιτείται σύμφωνα 
με το άρθρο 34 του παρόντος Κανονισμού και συγκεντρώνει τις προϋπο¬ 
θέσεις του άρθρου 8 του Ν. 3198/55, καταβάλλεται η αποζημίωση 
σύμφωνα με το νόμο αυτό και τις διατάξεις των άρθρων 5 του Νόμου 
435/76 και 24 του Ν. 1082/80, όπως ισχύουν κάθε φορά. 

Για τον υπολογισμό του ποσού της αποζημίωσης αυτής όλοι οι 
μισθωτοί θεωρούνται ότι ήταν υπάλληλοι. 

Την αποζημίωση αυτή δικαιούται και το προσωπικό που απολύεται 
σύμφωνα με την παρ. 6 του άρθρου αυτού. 

Άρθρο 31 
Επαναπρόσληψη. 

1. Το προσωπικό που αποχώρησε ή απολύθηκε κατά τις διατάξεις 
των παραγράφων 1,2,7 και 8 του άρθρου 30 του παρόντος Κανονισμού 
δεν επιτρέπεται να επαναπροσληφθεί στην ΕΡΤ. 

2. Το προσωπικό που απολύθηκε κατά τις διατάξεις της παραγράφου 
6 του άρθρου 30 επαναπροσλαμβάνεται στην Εταιρεία, κατεξαίρεση 
των όρων και διαδικασιών πρόσληψης που προβλέπονται στα οικεία 
άρθρα του Κανονισμού, εφόσον έπαψαν να υπάρχουν οι λόγοι που 
οδήγησαν στην απόλυση και δεν παρήλθε 5 ετία από την απόλυση. 

3. Σε περίπτωση που δεν υπάρχουν κενές οργανικές θέσεις, οι μισθω¬ 
τοί επαναπροσλαμβάνονται κατά τις διατάξεις της παρ. 2 του παρόντος 
άρθρου, σε υπεράριθμες προσωρινές θέσεις και καταλαμβάνουν τις 
πρώτες οργανικές θέσεις που θα κενωθούν. 

4. Σε κάθε περίπτωση η επαναπρόσληψη αποφασίζεται από το Διοι¬ 
κητικό Συμβούλιο, μετά από εισήγηση του Γενικού Διευθυντή. 

Άρθρο 32 

’ Εκτακτη στράτευση. 

1. Προσωπικό που καλείται έκτακτα στις ένοπλες δυνάμεις, επανέρ¬ 
χεται αυτοδίκαια στην ΕΡΤ μετά τη λήξη του χρόνου έκτακτης στράτευ¬ 
σής του. 

Η επάνοδος στην προηγούμενη θέση του, γίνετια μέσα σε δέκα (10) 
ημέρες από τη λήξη του χρόνου στράτευσης. Σε περίπτωση στράτευσης 
για χρόνο μικρότερο των δύο (2) μηνών, η επάνοδος πρέπει να γίνει 
μέσα σε τρεις (3) ημέρες μετά τη λήξη της στράτευσης. 

Αν ο μισθωτός δεν παρουσιαστεί μέσα στις προαναφερόμενες προθε¬ 
σμίες και μέχρι να συμπληρωθεί η 30ή ημέρα από τη λήξη της 
στράτευσης, θεωρείται ότι απουσιάζει αδικαιολόγητα από την υπηρεσία. 
Εφόσον παρέλεθι και η 30η ημέρα χωρίς να εμφανιστεί στην υπηρεσία 
και δεν συντρέχει περίπτωση ανώτερης βίας θεωρείται ότι παραιτείται 
από την ΕΡΤ και απολύεται με απόφαση του Διοικητικού Συμβουλίου. 

Ως ημερομηνία λήξης της στράτευσης από τις ένοπλες δυνάμεις 
θεωρείται η ημερομηνία που αναφέρεται στο σχετικό πιστοποιητικό 
στρατού. 

2. Το προσωπικό δικαιούται όλες τις νόμιμες αποδοχές του κατά 
τη διάρκεια του χρόνου της έκτακτης στράτευσής του. 

3. Ο χρόνος της. υποχρεωτικής κατά το άρθρο αυτό στράτευσης του 
μισθωτού υπολογίζεται ως πραγματική υπηρεσία, για όλες τις νόμιμες 
συνέπειες. 

Άρθρο 33 
Κοινωνική Πρόνοια. 

1. Στο μισθωτό που για πρώτη φορά συνάπτει γάμο χορηγείται ως 
γαμήλιο δώρο χρηματικό ποσό ίσο με το 1 /2 των μηνιαίων αποδοχών 
του. 

2. Σε μορφωτικούς και ψυχαγωγικούς ομίλους, λέσχες, το Συνεται¬ 
ρισμό υπαλλήλων και άλλα μη επαγγελματικά σωματεία του προσωπι¬ 
κού που έχουν συσταθεί και λειτουργούν νόμιμα στην ΕΡΤ είναι δυνατή 
η παροχή, με απόφαση του Διοικητικού Συμβουλίου οικονομικής ενί¬ 
σχυσης ή χρήσης οικημάτων, χώρων και μέσων που ανήκουν στην εται¬ 
ρεία. 

3. Η ΈΡΤ υποχρεούται στην καταβολή των εξόδων κηδείας σε 
περίπτωση θανάτου εργαζομένου ή συζύγου ή παιδιού του, εφόσον 
προστατεύονται ή συντηρούνται απ’ αυτόν. Τα έξοδα αυτά ορίζονται, 
για μεν το μισθωτό σε ποσό ίσο προς τις αποδοχές του τριών (3) μηνών 
για δε το σύζυγο ή παιδί του σε ποσό ίσο προς τις αποδοχές του δύο 
(2) μηνών. 

4. Σε εξαιρετικές περιπτώσεις κατά τις οποίες προκύπτει από ιατρική 
πιστοποίηση κρατικού θεραπευτηρίου ότι για τη σωτηρία της ζωής ή 
την αποκατάσταση της υγείας μισθωτού της ΕΡΤ ή συζύγου ή παιδιού 
του είναι απαραίτητη η παροχή νοσηλείας στο εξωτερικό, είναι δυνατή 
η καταβολή από την ΕΡΤ στο δικαιούχο μετά από σχετική απόφαση 
του Διοικητικού Συμβουλίου, των δαπατών νοσηλείας ή μέρους αυτών 
που πραγματοποιήθηκαν. 

Με απόφαση του Διοικητικού Συμβουλίου της ΕΡΤ προκαταβάλλε¬ 
ται στο δικαιούχο τμήμα της πιθανής δαπάνης νοσηλείας. Κάθε ποσό 
που καταβάλλεται στον εργαζόμενο από τον ασφαλιστικό του φορέα 
αποδίδεται στην ΕΡΤ. 

5. Οι εργαζόμενοι που έχουν συμπληρώσει διετή πραγματική υπηρε¬ 
σία στην εταιρεία δικαιούνται, σε περίπτωση νοσηλείας σε νοσοκομείο 
ή κλινική για ασθένεια των ίδιων, του συζύγου και των παιδιών τους, 
τα επιπλέον έξοδα νοσηλείας και παρακλίνικών εξετάσεων από εκείνα 
που καλύπτουν οι ασφαλιστικοί φορείς στους οποίους είναι ασφαλισμένο 
το προσωπικό της ΕΡΤ, αφού προσκομίσουν αποδεικτικά των εξόδων 
στοιχεία του θεραπευτηρίου και του ασφαλιστικού φορέα, ως εξής: 

α. Για υπαλλήλους του βαθμού Α', για το ποσό που απαιτείται 
προς νοσηλεία στη θέση Α'. 

β. Για υπαλλήλους του βαθμού Β', για το ποσό που απαιτείται 
προς νοσηλεία στη θέση Βα. 

γ. Για υπαλλήλους των βαθμών Γ' και Δ', για το ποσό που 
απαιτείται προς νοσηλεία στη θέση Ββ. 

Για τους δημοσιογράφους οι θέσεις νοσηλείας καθορίζονται με από¬ 
φαση του Διοικητικού Συμβουλίου της ΕΡΤ. 

6. Το Διοικητικό Συμβούλιο της ΕΡΤ, με όρους και προϋποθέσεις 
που θα καθορίζει, μπορεί να αποφασίζει την καταβολή χρηματικού 
ποσού για την κάλυψη των εξόδων της συμμετοχής παιδιών μισθωτού, 
ηλικίας μέχρι 15 ετών, σε παιδικές κατασκηνώσεις, εφόσον ο ίδιος ή 
ο σύζυγός του δεν παίρνουν για τον ίδιο λόγο οποιοδήποτε ποσό από 
άλλο φορέα. 

Με απόφαση του Διοικητικού Συμβουλίου χορηγείται στους μισθω¬ 
τούς χρηματικό ποσό για την αντιμετώπιση εξόδων βρεφονηπιακού 
σταθμού των παιδιών του ηλικίας μέχρι και 6 ετών, εφόσον ο ίδιος ή 
ο σύζυγός του δεν παίρνουν για τον ίδιο λόγο οποιοδήποτε ποσό από 
άλλο φορέα. 

7. Η ΕΡΤ έχει δικαίωμα να ασφαλίζει σε ιδιωτική ασφαλιστική 
εταιρεία ορισμένους μισθωτούς της που ασκούν επικίνδυνη εργασία, 
για σωματικές βλάβες ή θάνατο που θα προκληθούν κατά την παροχή 
της εργασίας τους. 

8. Στις συνολικές μηνιαίες αποδοχές του πρώην μόνιμου προσωπικού 
του Ε.Ι.Ρ.Τ. επιβάλλεται κράτηση σε ποσοστό 1%ο από 1η Ιουλίου 
1984. Για το χρόνο που διανύθηκε από την πρόσληψη του υπαλλήλου 
μέχρι 30 Ιουνίου 1984, διενεργείται κράτηση ως εξαγορά από τις 
αποδοχές του υπαλλήλου, ποσού 500 δρχ. για κάθε χρόνο υπηρεσίας. 
Η κράτηση μπορεί να γίνει με επιλογή του υπαλλήλου είτε κατά την 
έξοδό του από την υπηρεσία οπότε το ανάλογο ποσό αφαιρείται από 
το ποσό της αποζημίωσης που δικαιούται σύμφωνα με την παρούσα 
παράγραφο, είτε με αίτησή του κατά τη διάρκεια της υπηρεσίας του 


οπότε το ανάλογο ποσό παρακρατείται από τις αποδοχές του σε 24 
μηνιαίες ισόποσες δόσεις. 

Στο προσωπικό αυτό που αποχωρεί υποχρεωτικά και αυτοδίκαια 
από την υπηρεσία ή με αίτηση παραιτήσεώς του εφόσον έχει δεκαπεντα- 
ετή συνεχή υπηρεσία στην εταιρεία, χορηγείται από 1η Ιουλίου 1984, 
αντισταθμιστικό προς την κράτηση του προηγούμενου εδαφίου, κοινω¬ 
νικό βοήθημα, το ύψος του οποίου υπολογίζεται σύμφωνα με τις διατά¬ 
ξεις των άρθρων 5 του Ν. 435/76, 8 του Ν. 3198/55 και 24 του 
Ν. 1545/85. Το προσωπικό αυτό δεν δικαιούται αποζημίωση σύμ¬ 
φωνα με τις διατάξεις των Νόμων 435/76 και 3198/55. Σε περί¬ 
πτωση που θα κριθεί με δικαστική απόφαση ότι δικαιούται αποζημίωση 
με τις διατάξεις των προηγούμενων Νόμων η ΕΡΤ υποχρεούται να 
συμψηφίσει το ποσό της αποζημίωσης στο ποσό του κοινωνικού βοηθή¬ 
ματος που χορηγείται στον υπάλληλο κατά τα ανωτέρω. 

Σε περίπτωση αποχώρησης πρώην μόνιμου υπαλλήλου πριν από 
την απόκτηση δικαιώματος λήψεως κοινωνικού βοηθήματος, τα ποσά 
που παρακρατήθηκαν δεν επιστρέφονται. 

Για τον υπολογισμό του ποσού του κοινωνικού βοηθήματος, το 
προσωπικό που αποχωρεί θεωρείται ότι έχει την ιδιότητα του υπαλλή¬ 
λου. 

Άρθρο 34 

Παραίτηση. 

1. Η παραίτηση από την ΕΡΤ αποτελεί δικαίωμα του προσωπικού, 
το οποίο ασκείται με έγγραφη δήλωσή του. 

2. Η παραίτηση υποβάλλεται στη Διεύθυνση Διοικητικού. 

Η λύση της εργασιακής σχέσης, προκειμένου για το πρώην μόνιμο 
προσωπικό, επέρχεται με την αποδοχή της παραίτησης από τον Γ ενικό 
Διευθυντή μέσα σε προθεσμία 30 ημερών από την υποβολή της ή μετά 
την παρέλευση άπρακτης της προθεσμίας αυτής. 

3. Η παραίτηση του υπόλοιπου τακτικού προσωπικού υποβάλλεται 
με έγγραφο προς τη Διεύθυνση Διοικητικού πριν από εύλογο χρόνο και 
η λύση της εργασιακής σχέσης επέρχεται αυτοδίκαια κατά την ημερο¬ 
μηνία αποχώρησης που δηλώνεται. 

4. Πριν από την πάροδο της αναφερόμενης κατά περίπτωση στις 
προηγούμενες παραγράφους προθεσμίας, ο παραιτούμενος δεν δικαιού¬ 
ται να εγκαταλείψει τη θέση του, έχοντας σε αντίθετη περίπτωση ευθύνη 
για κάθε ζημιά που θα υποστεί η εταιρεία. 

5. Κατ’ εξαίρεση, ο Γενικός Διευθυντής έχει τη δυνατότητα, εφόσον 
το επιβάλλουν επιτακτικές υπηρεσιακές ανάγκες, να αποφασίσει την 
παραμονή του μισθωτού στην υπηρεσία για ένα μήνα επιπλέον του 
δηλουμένου χρόνου αποχώρησης. Σε περίπτωση μη συμμόρφωσης ο 
παραιτούμενος ευθύνεται κατά την παρ. 4 του άρθρου αυτού. 

6. Η παραίτηση μπορεί να ανακληθεί με έγγραφο του εργαζομένου 
πριν περάσει ή κατά περίπτωση προαναφερόμενη ημερομηνία αποχώ- 
ρησης. 

7. Ως μονομερής εκ μέρους του μισθωτού καταγγελία της σύμβασης 
θεωρείται η αδικαιολόγητη απουσία του από την υπηρεσία πάνω από 
30 ημέρες συνεχείς ή με διακοπές μέσα στον ίδιο χρόνο. Οι αντιρρήσεις 
του ενδιαφερομένου για τον χαρακτηρισμό της απουσίας ως αδικαιολό¬ 
γητης, κρίνονται από το αρμόδιο Υπηρεσιακό Συμβούλιο με αίτησή 
του, που υποβάλλεται μέσα σε 30 ημέρες το αργότερο από την κοινοποί¬ 
ηση σ’ αυτόν της απόφασης απόλυσής του. 

Άρθρο 35 

Συμπεριφορά του προσωπικού. 

1. Το προσωπικό που συναλλάσσεται με συνεργάτες της ΕΡΤ ή 
έρχεται σε επαφή με το Κοινό οφείλει να επιδεικνύει προς αυτούς 
προθυμία και ευγένεια και να εκτελεί τα καθήκοντά του όπως προσιδιά¬ 
ζει σε εργαζόμενο επιχείρησης κοινής ωφέλειας. 

2. Το προσωπικό οφείλει να σέβεται την τιμή και την υπόληψη των 
συναδέλφων του και να συνεργάζεται μαζί τους για την πραγματοποί¬ 
ηση του σκοπού της ΕΡΤ. 

Άρθρο 36 

Υποχρεώσεις - Δικαιώματα - Απαγορεύσεις. 

1. Το προσωπικό της ΕΡΤ είναι υποχρεωμένο, κατά την άσκηση 
των υπηρεσιακών του καθηκόντων, να συμμορφώνεται πλήρως προς 
τις επιτακτικές ή απαγορευτικές διατάξεις του Συντάγματος, των νό¬ 
μων, του παρόντος Κανονισμού, τις γενικές και ειδικές εγκυκλίους και 
οδηγίες των αρμόδιων οργάνων και τις αποφάσεις των υπηρεσιακών 
συμβουλίων και να εκτελεί το υπηρεσιακό του έργο με ευσυνειδησία, 
αξιοποιώντας πλήρως τα τυπικά και ουσιαστικά προσόντα του, για την 
πραγματοποίηση των στόχων της Ραδιοφωνίας - Τηλεόρασης ως κοι- 

νωνικοΰ φορέα επιμόρφωσης, ενημέρωσης και ψυχαγωγίας του Ελληνι¬ 
κού λαού. 

2. Ο εργαζόμενος έχει το δικαίωμα, όταν πιστεύει ότι η συγκεκρι¬ 
μένη εγκύκλιος ή οδηγία βρίσκεται σε αντίθεση προς το Σύνταγμα, το 
νόμο ή τον παρόντα Κανονισμό ή ότι από τη συγκεκριμένη ενέργεια 
προς την οποία είναι υποχρεωμένος να συμμορφωθεί θα προκληθεί 
ζημιά στην υπηρεσία, να δηλώσει εγγράφως την αντίθεσή του προς 
τον αρμόδιο προϊστάμενό του και, αν αυτός επιμένει, να υπακούσει, 
γνωστοποιώντας συγχρόνως εγγράφως την αντίθεσή του και προς τη 
Διεύθυνση Διοικητικού. 

Η τήρηση των προαναφερομένων διατυπώσεων απαλλάσσει τον ερ¬ 
γαζόμενο από κάθε ευθύνη για οποιεσδήποτε συνέπειες προκληθούν 
από τη συγκεκριμένη πράξη. 

3. Απαγορεύεται η καταβολή προς το τακτικό και έκτακτο προσω¬ 
πικό ειδικής αμοιβής για την εκτέλεση ή προσφορά προς την ΕΡΤ 
οποιοσδήποτε έργου με σύμβαση έργου ή με οποιονδήποτε άλλο τρόπο. 

Εξαίρεση επιτρέπεται, με απόφαση του Διοικητικού Συμβουλίου της 
εταιρείας, στις περιπτώσεις προσφοράς μουσικού έργου από μουσικό 
της ΕΡΤ οποιοσδήποτε ειδικότητας, όταν η σχετική ανάγκη δεν μπορεί 
ή είναι ασύμφορο να αντιμετωπιστεί με άλλο τρόπο από την εταιρεία. 

Επίσης απαγορεύονται: 

α. Η συμμετοχή προσωπικού της ΕΡΤ σε Διοικητικό Συμβούλιο 
ιδιωτικής επιχείρησης της οποίας οι μετοχές ανήκουν στην πλειοψηφία 
τους σε ιδιώτες. 

β. Η απασχόληση με σχέση εξαρτημένης εργασίας σε οποιοδήποτε 
τρίτο Φυσικό πρόσωπο ή Νομικό πρόσωπο δημοσίου ή ιδιωτικού δι¬ 
καίου, η παροχή υπηρεσιών προς τρίτους, η άσκηση οποιοσδήποτε 
αυτοτελούς επαγγέλματος, η άσκηση οποιασδήποτε επιχείρησης και η 
συμμετοχή σε οποιασδήποτε μορφής εταιρεία, χωρίς άδεια του Διοικητι¬ 
κού Συμβουλίου της ΕΡΤ. 

ΚΕΦΑΛΑΙΟ Γ' 

ΠΕΙΘΑΡΧΙΚΕΣ ΔΙΑΤΑΞΕΙΣ 
Άρθρο 37 

Πειθαρχικά αδικήματα. 

1. Πειθαρχικό αδίκημα συνιστά κάθε παράβαση του υπηρεσιακού 
καθήκοντος με υπαίτια πράξη ή παράλειψη, όπως και κάθε άλλη πράξη 
ή παράλειψη που προβλέπεται ειδικά στον παρόντα Κανονισμό, οι 
οποίες μπορούν να καταλογιστούν. 

Το υπηρεσιακό καθήκον προσδιορίζεται από τις υποχρεώσεις που 
απορρέουν για το προσωπικό, σύμφωνα με τα αναφερόμενα στην παρ. 
1 του άρθρου 36 του παρόντος Κανονισμού. 

2. Η δίωξη του πειθαρχικού αδικήματος αποτελεί υπηρεσιακό καθή¬ 
κον. 

3. Πειθαρχικό αδίκημα συνιστούν ενδεικτικά: 

α) Η αδικαιολόγητη απουσία από την υπηρεσία κατά το νόμιμα 
προγραμματισμένο ωράριο εργασίας. 

β) Η απασχόληση κατά τη διάρκεια της εργασίας σε ξένα προς την 
υπηρεσία καθήκοντα. 

γ) Η παράλειψη άσκησης υπηρεσιακού ελέγχου. 

δ) Η θελημένη παραποίηση της υπηρεσιακής εικόνας των κρινομέ- 
νων με την αναγραφή, στους πίνακες αξιολόγησης προσωπικού, ανακρι¬ 
βών ή παραπλανητικών στοιχείων, η απόκρυψη ευνοϊκών για τον 
κρινόμενο στοιχείων, η μη ατικειμενική κρίση των υφισταμένων και η 
καθυστέρηση σύνταξης ή υποβολής των πινάκων αξιολόγησης προσω¬ 
πικού. 

ε) Η πλημμελής ή μη έγκαιρη εκτέλεση των υπηρεσιακών καθηκό¬ 
ντων. 

στ) Η μη τήρηση των διατάξεων που ισχύουν για το ωράριο και η 
αδικαιολόγητη καθυστέρηση μετάβασης του μετατιθεμένου ή του απο¬ 
σπασμένου στη νέα θέση. 

ζ) Η αποκάλυψη απόρρητου η εμπιστευτικού στοιχείου και κάθε 
παράβαση της υπηρεσιακής εχεμύθειας. 

η) Κάθε πράξη ή παράλειψη που μπορεί να επιφέρει ηθική ή υλική 
ζημιά στην ΕΡΤ. 

θ) Κάθε ατασθαλία στη διαχείριση. 


ι) Κάθε αναληθής βεβαίωση ή δήλωση του προσωπικού προς την 
υπηρεσία σε ό,τι αφορά την ύπαρξη γενικών ή ειδικών προσόντων και 
τα στοιχεία κατάρτισης του μητρώου προσωπικού. 

ια) Κάθε παράβαση των εγκυκλίων, οδηγιών και ειδικών κανονι¬ 
σμών για την πρόληψη ατυχημάτων. 

ιβ) Η συμμετοχή στα Διοικητικά Συμβούλια ιδιωτικών επιχειρήσεων 
των οποίων οι μετοχές ανήκουν στην πλειοψηφία τους σε ιδιώτες. 

ιγ) Η άμεση ή μέσω τρίτου συμμετοχή σε δημοπρασίες που διενερ- 
γούνται από την ΕΡΤ. 

ιδ) Η άρνηση ή η αδικαιολόγητη παρέλκυση εκτέλεσης των υπηρε¬ 
σιακών εντολών ή οδηγιών. . 

ιε) Η χρησιμοποίηση υπηρεσιακού υλικού ή πληροφοριών και στοι¬ 
χείων και γενικά της υπηρεσιακής ιδιότητας για την αποκόμιση οφέ¬ 
λους ατομικού ή τρίτου. 

ιστ) Η αποδοχή από τον εργαζόμενο οποιασδήποτε αμοιβής, ανταλ¬ 
λάγματος ή ωφέλειας που προέρχεται από πρόσωπα τις υποθέσεις των 
οποίων διαχειρίζεται ή πρόκειται να διαχειριστεί κατά την εκτέλεση 
του υπηρεσιακού έργου. 

ιζ) Η κατάχρηση εξουσίας ή υπηρεσιακής εμπιστοσύνης, 
ιη) Η φθορά από ασυνήθιστη ή κακή χρήση περιουσιακών στοιχείων 
της ΕΡΤ ή η αμέλεια για τη φύλαξη και συντήρησή τους 

ιθ) Η χρησιμοποίηση περιουσιακών στοιχείων της ΕΡΤ για επίτευξη 
εξωυπηρεσιακών σκοπών. 

κ) Η διεξαγωγή ανάκρισης κατά τρόπο μεροληπτικό, 
κα) Οποιαδήποτε ανακοίνωση ή συνέντευξη στον τύπο σε σχέση με 
τον προγραμματισμό, λειτουργία ή δραστηριότητα της ΕΡΤ. 

Η άσκηση κριτικής των πράξεων της Διοικήσεως ή οργάνων της 
ΕΡΤ δεν αποτελεί πειθαρχικό αδίκημα εφόσον δεν χρησιμοποιούνται 
σκόπιμα αβάσιμα επιχειρήματα και υβριστικές εκφράσεις. 

κβ) Η απασχόληση με σχέση εξαρτημένης εργασίας σε οποιοδήποτε 
τρίτο Φυσικό πρόσωπο ή Νομικό πρόσωπο δημοσίου ή ιδιωτικού δι¬ 
καίου, η παροχή υπηρεσιών προς τρίτους, η άσκηση οποιουδήποτε 
αυτοτελούς επαγγέλματος, η άσκηση οποιασδήποτε επιχείρησης και η 
συμμετοχή σε οποιασδήποτε μορφής εταιρεία, χωρίς άδεια του Διοικητι¬ 
κού Συμβουλίου της ΕΡΤ. 

κγ) Η παράλειψη έγγραφης γνωστοποίησης στην υπηρεσία της 
άσκησης ή ίδρυσης επιχείρησης, συμμετοχής σε επιχείρηση, συζύγου 
ή παιδιών, όταν η επιχείρηση αυτή έρχεται σε οποιασδήποτε μορφής 
συναλλαγές με την ΕΡΤ ή το αντικείμενό της είναι συναφές προς το 
έργο της ΕΡΤ. 

4. Οι πειθαρχικές ποινές επιβάλλονται στο μισθωτό ανάλογα με τη 
βαρύτητα του παραπτώματος, τα περιστατικά κάτω από τα οποία 
τελέσθηκε και την προηγούμενη υπαλληλική του συμπεριφορά. 

5. Ως επιβαρυντικό στοιχείο στην επιμέτρηση της ποινής θεωρείται 
η υποτροπή και η συστηματική ή κατ εξακολούθηση διάπραξη πειθαρ¬ 
χικών αδικημάτων. 

6. Κανένας δεν διώκεται δύο φορές για το ίδιο πειθαρχικό αδίκημα. 

7. Πράξη ή παράλειψη που περιέχει στοιχεία περισσότερων πειθαρχι¬ 
κών αδικημάτων τιμωρείται με μία ποινή, που καθορίζεται από το 
βαρύτερο πειθαρχικό αδίκημα. 

8. Περισσότερα πειθαρχικά αδικήματα είναι δυνατό να συνεκδικα- 
σθούν κατά την κρίση του αρμόδιου πειθαρχικού οργάνου. 

Στην περίπτωση αυτή επιβάλλεται μία συνολική πειθαρχική ποινή 
κατά συγχώνευση. 

Άρθρο 38 

Πειθαρχικές ποινές - Βαρύτητα πειθαρχικών αδικημάτων. 

1. Οι πειθαρχικές ποινές είναι: 
α) Έγγραφη επίπληξη 

β) Πρόστιμο ίσο με τις αποδοχές από μία ημέρα μέχρι δύο μήνες 
γ) Προσωρινή απόλυση από μία ημέρα μέχρι έξι μήνες και 
δ) Οριστική απόλυση. 

2. Η ποινή της οριστικής απόλυσης επιβάλλεται μόνο: 

α) Όταν ο μισθωτός διαπράξει κακούργημα, ή ένα από τα πλημμε¬ 
λήματα κλοπής, υπεξαίρεσης, ληστείας, απάτης, πλαστογραφίας, εκ¬ 
βίασης, σωματεμπορίας, εμπρησμού εκ προθέσεως, μαστρωπείας, πα¬ 
ραχάραξης, παράνομης εμπορίας ναρκωτικών φαρμάκων, για έγκλημα 
περί το νόμισμα και σε κάθε περίπτωση καταδίκης σε διαρκή ή πρό¬ 
σκαιρη στέρηση των πολιτικών του δικαιωμάτων ως συνέπεια καταδί¬ 
κης για ποινικό αδίκημα. 

β) Σε περίπτωση απάτης ή απιστίας κατά τη διαχείριση της περιου¬ 
σίας της υπηρεσίας, όπως και σε κάθε περίπτωση δωροληψίας από 

εργολάβους ή προμηθευτές τους ή πελάτες της ΕΡΤ με σκοπό την 
εξυπηρέτησή τους και άσχετα από τυχόν άσκηση ποινικής δίωξης κατά 
του εργαζόμενου. 

γ) Σε περίπτωση διάπραξης των αναφερομένων στο άρθρο 37 παρ. 

3 περ. κβ' και κγ' πειθαρχικών αδικημάτων. 

3. Το αρμόδιο πειθαρχικό όργανο μπορεί και στις περιπτώσεις της 
προηγουμένης παραγράφου να επιβάλλει μικρότερη ποινή αν συντρέ¬ 
χουν ελαφρυντικές περιστάσεις. 

4. Ο ηθικός αυτουργός και ο άμεσος συνεργός πειθαρχικά κολάσιμης 
πράξης τιμωρούνται όπως ο αυτουργός. 

Άρθρο 39 

' Ασκηση της Πειθαρχικής δίωξης. 

1. Αρμόδια όργανα για την άσκηση της πειθαρχικής δίωξης είναι: 

α) Ο Γ ενικός Διευθυντής, όταν πρόκειται να διωχθεί προϊστάμενος 
Διεύθυνσης ή ανεξάρτητης Υποδιεύθυνσης ή Ραδιοφωνικού Σταθμού 
και 

β) Ο Προϊστάμενος της Διεύθυνσης Διοικητικού όταν πρόκειται να 
διωχθεί οποιοσδήποτε άλλος εργαζόμενος. 

2. Η πειθαρχική δίωξη ασκείται είτε αυτεπάγγελτα, σε περίπτωση 
γνώσης για την τέλεση πειθαρχικού αδικήματος, είτε μετά από αναφορά 
αρμοδίου υπηρεσιακού οργάνου ή συνδικαλιστικής οργάνωσης της ΕΡΤ 
και για τους αποσπασμένους, μετά από αναφορά του αρμόδιου προϊστα¬ 
μένου στα αρμόδια για την πειθαρχική δίωξη όργανα. 

Η αναφορά για διάπραξη πειθαρχικού αδικήματος αποτελεί βασικό 
στοιχείο της πειθαρχικής δικογραφίας. 

3. Το αρμόδιο για την πειθαρχική δίωξη όργανο υποχρεούται, αν 
συντρέχει μία από τις προηγούμενες περιπτώσεις: 

α) Είτε να προβεί σε απευθείας παραπομπή της υπόθεσης στο αρμό¬ 
διο πειθαρχικό συμβούλιο (έγερση πειθαρχικής αγωγής), 

β) Είτε να παραγγείλει ανάκριση, σύμφωνα με όσα αναφέρονται στο 
άρθρο 41 του παρόντος Κανονισμού. 

Μετά το τέλος της ανάκρισης το σχετικό υλικό διαβιβάζεται σ’ 
εκείνον που την παρήγγειλε, ο οποίος είτε παραπέμπει την υπόθεση 
στο αρμόδιο Πειθαρχικό Συμβούλιο (έγερση πειθαρχικής αγωγής) είτε 
ασκεί το δικαίωμα που αναφέρεται στην παράγραφο 5 του άρθρου αυ¬ 
τού. 

4. Εγείροντας την πειθαρχική αγωγή, το αρμόδιο όργανο κοινοποιεί 
προς το διωκόμενο κλήση, στην οποία πρέπει, με ποινή ακυρότητας 
της πειθαρχικής διαδικασίας, να αναφέρονται: 

α) ο προσδιορισμός του πειθαρχικού συμβουλίου στο οποίο 
παραπέμπεται, 

β) η ημερομηνία και η ώρα συζήτησης της υπόθεσης, 

γ) ο ακριβής προσδιορισμός της πράξης ή παράλειψης που συνιστά 
το αποδιδόμενο πειθαρχικό αδίκημα, με μνεία των διατάξεων του 
παρόντος Κανονισμού στις οποίες θεμελιώνεται, και 

δ) το δικαίωμα του διωκομένου να λάβει γνώση όλων ανεξαιρέτως 
των στοιχείων της πειθαρχικής δικογραφίας. 

Η κλήση κοινοποιείται στον διωκόμενο 15 τουλάχιστον ημέρες πριν 
από την ημερομηνία της συζήτησης. 

Η κοινοποίηση γίνεται με επίδοση της κλήσης επί αποδείξει στα 
χέρια του διωκόμενου είτε στον τόπο της υπηρεσίας του είτε στην 
κατοικία ή διαμονή του. 

Σε περίπτωση που ο υπάλληλος αρνηθεί να παραλάβει την κλήση 
στον τόπο της εργασίας του, αφού συνταχθεί από εκείνον που πραγματο¬ 
ποιεί την επίδοση, έκθεση με την οποία βεβαιώνεται η άρνηση παραλα¬ 
βής και η οποία υπογράφεται από ένα μάρτυρα που εργάζεται στο ίδιο 
τμήμα, γραφείο κ.λπ., η κλήση επιδίδεται στον ιεραρχικά προϊστάμενο 
του καλουμένου ή, αν ο προϊστάμενος είναι και ο εγκαλών, στον προϊ¬ 
στάμενο της υπηρεσίας μισθοδοσίας του. 

Αν ο καλούμενος αρνηθεί να παραλάβει την κλήση στην κατοικία 
ή διαμονή του, η. επίδοση σ’ αυτήν γίνεται κατά τις διατάξεις του 
Κώδικα Πολιτικής Δικονομίας. 

Αν η κατοικία ή διαμονή του διωκόμενου είναι άγνωστη, η κλήση 
επιδίδεται κατά τις πιο πάνω διακρίσεις στον ιεραρχικά προϊστάμενό 
του ή στον προϊστάμενο της υπηρεσίας που τον μισθοδοτεί. 

5. Αν το αρμόδιο για την πειθαρχική δίωξη όργανο κρίνει από το 
περιεχόμενο της αναφοράς ή α,φ τα στοιχεία που συγκεντρώθηκαν 
κατά την ανάκριση, ότι δεν συντρέχει περίπτωση διάπραξης πειθαρχι¬ 
κού αδικήματος, δικαιούται να πάψει οριστικά την πειθαρχική δίωξη. 


συντάσσοντας αιτιολογημένη έκθεση, την οποία κοινοποιεί επί αποδείξει 
σ’ εκείνον με την αναφορά του οποίου άρχισε η πειθαρχική διαδικασία. 

Ο τελευταίος έχει το δικαίωμα άσκησης προσφυγής κατά της απόφα¬ 
σης που παύει οριστικά την πειθαρχική δίωξη, μέσα σε οκτώ (8) ημέρες 
από την γνωστοποίηση σ’ αυτόν της σχετικής απόφασης, στο αρμόδιο 
Δευτεροβάθμιο Πειθαρχικό Συμβούλιο, το οποίο κρίνει τελεσίδικα για 
την αποδοχή ή απόρριψη της προσφυγής. 

Αν γίνει δεκτή η προσφυγή, το Δευτεροβάθμιο Πειθαρχικό Συμβού¬ 
λιο επαναφέρει την υπόθεση στο αρμόδιο για την άσκηση της πειθαρχι¬ 
κής δίωξης όργανο, το οποίο έχει όλες τις αναγνωριζόμενες από τον 
παρόντα Κανονισμό εξουσίες, με εξαίρεση τη δυνατότητα να πάψει 
οριστικά την πειθαρχική δίωξη. 

Άρθρο 40 

' Οργανα άσκησης πειθαρχικής εξουσίας - Διαδικασία πειθαρχικής δί¬ 
κης. 

1. Αρμόδια όργανα για την άσκηση πρωτοβάθμιας πειθαρχικής 
εξουσίας (πειθαρχικά συμβούλια) είναι: 

α. Το Κεντρικό Υπηρεσιακό Συμβούλιο, σε περίπτωση δίωξης για 
πειθαρχικό αδίκημα που συνεπάγεται οριστική απόλυση ή δίωξη προϊ¬ 
σταμένου υπηρεσιακής μονάδας στάθμης τουλάχιστον Υποδιεύθυν¬ 
σης. 

β. Σε όλες τις άλλες περιπτώσεις το Υπηρεσιακό Συμβούλιο της 
υπηρεσιακής μονάδας στην οποία υπάγεται ο διωκόμενος και στις 
περιπτώσεις δίωξης αποσπασμένου, το Υπηρεσιακό Συμβούλιο της 
Διεύθυνσης Διοικητικού. 

2. Ο διωκόμενος αφού λάβει την κλήση για συγκεκριμένη δικάσιμο 
έχει δικαίωμα: 

α. Να λάβει γνώση όλων των στοιχείων και εγγράφων της πειθαρχι¬ 
κής δικογραφίας και να πάρει, μόλις το ζητήσει, κυρωμένα αντίγραφά 
τους. 

β. Να υποβάλει έγγραφη απολογία. 

γ. Να ζητήσει κυρωμένο αντίγραφο οποιουδήποτε υπηρεσιακού εγ¬ 
γράφου που έχει σχέση με το πειθαρχικό του αδίκημα ή διευκολύνει 
την υπεράσπισή του. 

δ. Να προτείνει με την έγγραφη απολογία του ή με αυτοτελές 
έγγραφο μέχρι τρεις (3) μάρτυρες (εργαζόμενους ή όχι στην ΕΡΤ), 
που θα εξεταστούν προφορικά κατά τη συζήτηση της υπόθεσης. 

Το δικαίωμα αυτό μπορεί να ασκήσει ο διωκόμενος και κατά την 
ημέρα της δικάσιμης, χωρίς προειδοποίηση. Και 

ε. Να προσκομίσει ένορκες μαρτυρικές καταθέσεις σε συμβολαιο¬ 
γράφο ή Ειρηνοδίκη μετά από κλήτευση της ΕΡΤ. Το δικαίωμα αυτό 
είναι αυτοτελές από το αναφερόμενο στην προηγουμένη περίπτωση και 
μπορεί να ασκηθεί σε όλα τα στάδια και βαθμούς της πειθαρχικής 
δίκης. Σε όλες τις αναφερόμενες στην παράγραφο αυτή περιπτώσεις, 
ο διωκόμενος μπορεί να ασκήσει πλήρως τα αντίστοιχα δικαιώματά 
του με πληρεξούσιο δικηγόρο τον οποίο διορίζει με απλή έγγραφη εξου¬ 
σιοδότηση. 

3. Ο διωκόμενος έχει το δικαίωμα να παραστεί χωρίς προειδοποίηση 
ή άδεια κατά τη συζήτηση της υπόθεσής του μόνος ή μετά ή δια 
πληρεξουσίου δικηγόρου και να ασκήσει όλα τα δικαιώματα που οδη¬ 
γούν στην πλήρη υπεράσπισή του. 

Η τυχόν υποβολή έγγραφης απολογίας δεν εμποδίζει την προφορική 
απολογία κατά τη συζήτηση της υπόθεσης. 

4. Τα πρωτοβάθμια πειθαρχικά συμβούλια έχουν το δικαίωμα να 
ζητήσουν την αυτοπρόσωπη εμφάνιση του διωκομένου ή οποιουδήποτε 
υπηρεσιακού παράγοντα. Η προσέλευση εργαζόμενου της ΕΡΤ με 
οποιαδήποτε ιδιότητα στα πρωτοβάθμια πειθαρχικά συμβούλια αποτε¬ 
λεί νόμιμο λόγο χορήγησης ανάλογης άδειας με αποδοχές. 

5. Το πρωτοβάθμιο πειθαρχικό συμβούλιο μπορεί να αναβάλει για 
οποιοδήποτε λόγο την πειθαρχική δίκη, είτε σε ρητή δικάσιμη είτε επ’ 
αόριστον. 

Στην πρώτη περίπτωση, αν παρίσταται ο δικαζόμενος ή πληρεξού¬ 
σιος δικηγόρος του, η γνωστοποίηση της νέας δικάσιμης γίνεται με 
προφορική προς αυτόν ανακοίνωση από τον Πρόεδρο του Πειθαρχικού 
Συμβουλίου. 

Σε κάθε άλλη περίπτωση, η νέα δικάσιμη γνωστοποιείται στο διωκό¬ 
μενο με τους αναφερόμενους στο άρθρο 39 παρ. 4 του παρόντος 
Κανονισμού τρόπους και το σχετικό έγγραφο περιέχει μνεία της υπόθε¬ 
σης για την οποία καλείται για νέα συζήτηση, και την ημερομηνία και 
ώρα της νέας δικάσιμης. 


&£Μ12ι 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1033 


Άρθρο 41 
Ανάκριση. 

1. Ανάκριση διατάσσεται από το αρμόδιο για την πειθαρχική δίωξη 
όργανο, εφόσον χρειάζεται συμπλήρωση των στοιχείων της πειθαρχικής 
παράβασης και των συνθηκών τέλεσής της, 

2. Ο ανακριτής αναζητά και συλλέγει το απαιτούμενο αποδεικτικό 
υλικό, το οποίο θα διαφωτίσει πλήρως τα πραγματικά περιστατικά της 
πειθαρχικής παράβασης και την προσωπικότητα του φερόμενου ως 
δράστη. 

Καθήκον του ανακριτή είναι να ερευνά όχι μόνο την ενοχή αλλά 
και την αθωότητα του διωκομένου. 

Ο ανακριτής μπορεί να προβεί σε κάθε ενέργεια κατά την κρίση του 
για τη συλλογή του αποδεικτικού υλικού, όπως ενδεικτικά σε αυτοψία, 
εξέταση μαρτύρων, πραγματογνωμοσύνη, εξέταση του φερομένου ως 
δράστη, κ.λπ. 

Ο ανακριτής μπορεί να ζητήσει από οποιαδήποτε υπηρεσία της ΕΡΤ 
την ενέργεια συγκεκριμένης ανακριτικής πράξης, καθορίζοντας την 
έκτασή της και το ερωτηματολόγιο σε περίπτωση λήψης μαρτυρικής 
κατάθεσης. 

3. Αν κατά τη διάρκεια της ανάκρισης ανακαλύπτει και άλλο πειθαρ¬ 
χικό αδίκημα, ο ανακριτής συντάσσει έκθεση, την οποία διαβιβάζει 
στο αρμόδιο για την πειθαρχική δίωξη όργανο, χωρίς να σταματήσει 
το ανακριτικό του έργο. 

Αν το νέο πειθαρχικό αδίκημα συνδέεται (π.χ. στο αντικείμενο ή 
στο υποκείμενό του) προς εκείνο για το οποίο διεξάγεται η ανάκριση, 
το αρμόδιο για την πειθαρχική δίωξη όργανο έχει τη δυνατότητα να 
διατάξει την ενέργεια κοινής ανάκρισης. 

4. Η ανάκριση είναι μυστική και γίνεται πάντοτε εγγράφως. 

Μετά το τέλος κάθε ανακριτικής πράξης συντάσσεται.στον τόπο 

διενέργειάς της, αν δεν υπάρχει ανυπέρβλητο κώλυμα, έκθεσή'η.οποία 
υπογράφεται από τον ανακριτή και από εκείνους που εξετάστηκαν. Η 
δήλωση άγνοιας γραμμάτων ή η άρνηση υπογραφής μνημονεύεται 
στην έκθεση. 

5. Μετά το τέλος της ανάκρισης, ο ανακριτής υποβάλλει το φάκελο 
της υπόθεσης στο αρμόδιο για την πειθαρχική δίωξη όργανο. 

6. Συμπληρωματική ανάκριση επιτρέπεται σε όλους τους βαθμούς 
της πειθαρχικής διαδικασίας. Όταν η υπόθεση εκκρεμεί σε πρωτοβάθ¬ 
μιο ή δευτεροβάθμιο Πειθαρχικό Συμβούλιο, η συμπληρωματική ανά¬ 
κριση διατάσσεται από τον Πρόεδρό του. 

7. Προκαταρκτική εξέταση διατάσσεται από το αρμόδιο για την 
πειθαρχική δίωξη όργανο και ενεργείται από το ίδιο ή από υπάλληλο 
της Διεύθυνσης Διοικητικού, μετά από εντολή του, αν χρειάζεται να 
διαπιστωθεί η τέλεση του πειθαρχικού αδικήματος. 

Η προκαταρκτική εξέταση συνίσταται στη με οποιοδήποτε τρόπο 
συλλογή πληροφοριών και στοιχείων. 

8. Σε κάθε περίπτωση η ανάκριση ανατίθεται από το αρμόδιο για 
την πειθαρχική δίωξη όργανο σε τακτικό υπάλληλο της ΕΡΤ. 

Άρθρο 42 

Γενικές διατάξεις της πειθαρχικής δίκης. 

Σε όλους τους βαθμούς της πειθαρχικής διαδικασίας εφαρμόζονται 
οι εξής διατάξεις: 

1. Α) Εξαιρείται αυτεπάγγελτα η με αίτηση του διωκόμενου και 
δεν μπορεί να ασκήσει τα καθήκοντα του ανακριτή και του μέλους ή 
γραμματέα πειθαρχικού συμβουλίου α) εκείνος που ανέφερε το διωκό¬ 
μενο, β) ο σύζυγος ή συγγενής εξ αίματος κατευθείαν γραμμή απεριόρι¬ 
στα, εκ πλαγίου μέχρι τον τέταρτο βαθμό και εξ αγχιστείας μέχρι το 
δεύτερο βαθμό, του διωκομένου ή εκείνου που ανέφερε τον διωκόμενο, 
γ) εκείνος που εξετάστηκε ή θα εξεταστεί στη συγκεκριμένη υπόθεση 
ως μάρτυρας και δ) εκείνος που λόγω συγκεκριμένων γεγονότων εγεί¬ 
ρει υπόνοιες μεροληψίας. 

Εξαιρείται επίσης, αυτεπάγγελτα ή με αίτηση του δικαζομένου, και 
δεν μπορεί να ασκήσει τα καθήκοντα α) του μέλους ή του γραμματέα 
πειθαρχικού συμβουλίου, όποιος άσκησε καθήκοντα ανακριτή στη συ¬ 
γκεκριμένη υπόθεση και β) του μέλους ή του γραμματέα δευτεροβάθ¬ 
μιου πειθαρχικού συμβουλίου, όποιος συμμετείχε ως μέλος ή γραμμα¬ 
τέας πρωτοβαθμίου πειθαρχικού συμβουλίου. 

Β) Η αίτηση εξαίρεσης ασκείται α) κατά τη διάρκεια της ανάκρισης 
οποτεδήποτε και κρίνεται τελεσίδικα από το αρμόδιο για την πειθαρχική 
δίωξη όργανο. Πάντως οι ενέργειες και πράξεις του εξαιρούμενου που 
πραγματοποιήθηκαν πριν από την εξαίρεσή του δεν είναι αυτοδίκαια 
άκυρες και σταθμίζονται ελεύθερα από το πειθαρχικό συμβούλιο, β) 


κατά τη διάρκεια της συζήτησης της πειθαρχικής υπόθεσης στο πειθαρ¬ 
χικό συμβούλιο, αμέσως μετά την έναρξη της συζήτησης και δικάζεται 
απ’ αυτό αμέσως μετά την υποβολή της, χωρίς τη συμμετοχή εκείνου 
του οποίου ζητείται η εξαίρεση, ο οποίος εκθέτει πάντως πριν από την 
απομάκρυνσή του τις απόψεις του. 

2. Τα πειθαρχικά συμβούλια εκτιμούν τις αποδείξεις ελεύθερα και 
μπορούν να λάβουν υπόψη χωρίς απόδειξη πραγματικά γεγονότα που 
είναι τόσο γνωστά ώστε να μην υπάρχει γι’ αυτά εύλογη αμφιβολία, 
όπως και τα διδάγματα της κοινής πείρας. 

3. Η πειθαρχική απόφαση πρέπει να στηρίζεται σε συγκεκριμένα 
πραγματικά περιστατικά και να είναι πλήρως αιτιολογημένη και για 
τη διαπίστωση της ενοχής και για την επιμέτρηση της ποινής. 

Σε περίπτωση αμφιβολίας ο διωκόμενος απαλλάσσεται. 

Κάθε πειθαρχική απόφαση εκδίδεται εγγράφως και πρέπει να περιέ¬ 
χει απαραίτητα: 

α) Τον τόπό και χρόνο έκδοσής της. 

β) Το πειθαρχικό συμβούλιο που την εξέδωσε και τα ονοματεπώνυμα 
και την ιδιότητα των μελών και του γραμματέα του. 

γ) Τα στοιχεία του δικαζομένου, το γεγονός της παρουσίας του ή 
όχι και τα στοιχεία του πληρεξούσιου δικηγόρου του. 

δ) Το εκδικαζόμενο πειθαρχικό αδίκημα και το χρόνο και τόπο 
τέλεσής του. 

ε) Την απολογία του δικαζόμενου περιληπτικά. 

στ) Τα αποδεικτικά στοιχεία στα οποία το πειθαρχικό συμβούλιο 
στήριξε την κρίση του. 

ζ) Την αιτιολογία της. 

η) Την κατά πλειοψηφία ή ομόφωνη λήψη της απόφασης. 

θ) Την αθώωση ή απαλλαγή του δικαζομένου ή την ποινή που του 
επιβλήθηκε. 

ι) Αν πρόκειται για δευτεροβάθμιο πειθαρχικό συμβούλιο, περιλη¬ 
πτικά και το ιστορικό της έφεσης, το πρόσωπο που την άσκησε και αν 
είναι εμπρόθεσμη ή εκπρόθεσμη. 

5. Η πειθαρχική απόφαση υπογράφεται από τον πρόεδρο και το 
γραμματέα του Πειθαρχικού Συμβουλίου και κοινοποιείται σ’ εκείνον 
που κρίθηκε με τους αναφερόμενους στο άρθρο 39 παρ. 4 του παρόντος 
Κανονισμού τρόπους. 

Αντίγραφο της απόφασης κοινοποιείται επίσης α) στον προϊστάμενο 
της υπηρεσιακής μονάδας που υπηρετεί εκείνος που κρίθηκε, β) στο 
αρμόδιο γι α την πειθαρχική δίωξη όργανο, γ) στη Διεύθυνση Διοικητι¬ 
κού και δ) σ’ εκείνον με αναφορά του οποίου άρχισε η πειθαρχική δίωξη. 

Η κοινοποίηση της πειθαρχικής απόφασης προς τον τελευταίο γίνεται 
με τους αναφερόμενους στο άρθρο 39 παρ. 4 του παρόντος Κανονισμού 
τρόπους. Στους υπόλοιπους η απόφαση κοινοποιείται με επίδοσή της 
μόνο στον τόπο άσκησης των υπηρεσιακών καθηκόντων τους. 

6. Η αρμοδιότητα των πειθαρχικών συμβουλίων είναι αμεταβίβα- 
στη. 

7. Οι διατάξεις του Κώδικα Πολιτικής Δικονομίας για την εκκρεμο¬ 
δικία και το δεδικασμένο εφαρμόζονται ανάλογα και στην πειθαρχική 
διαδικασία του παρόντος. 

8. Οι διατάξεις που αναφέρονται στα Υπηρεσιακά Συμβούλια και 
στο Κεντρικό Υπηρεσιακό Συμβούλιο οι σχετικές με την σύνθεση και 
την απαρτία τους, τον τρόπο λήψης των αποφάσεών τους, την εκτέλεση 
καθηκόντων εισηγητή ή γραμματέα και γενικά τη λειτουργία τους, 
εφόσον δεν βρίσκονται σε αντίθεση με όσα θεσπίζονται στο κεφάλαιο 
αυτό, ισχύουν και για τα πειθαρχικά συμβούλια. 

9. Η εξέταση μαρτύρων των οποίων ο τόπος εργασίας ή κατοικίας 
ή διαμονής είναι έξω από την έδρα του πειθαρχικού συμβουλίου και 
των οποίων η μαρτυρία θεωρείται απαραίτητη για το σχηματισμό 
ορθής κρίσης, μπορεί να γίνει με διαταγή του Προέδρου του, είτε πριν 
από τη δικάσιμο είτε μετά από αναβολή της, από εξουσιοδοτημένο 
υπάλληλο. 

10. Κανείς δεν μπορεί να αρνηθεί τη μαρτυρία του όταν καλείται 
σε πειθαρχική υπόθεση, εκτός αν υπάγεται σε μια από τις περιπτώσεις 
εξαιρέσεων της παραγράφου 1 του άρθρου αυτού. 

Άρθρο 43 

’ Ενδικα μέσα κατά των πρωτοβάθμιων πειθαρχικών αποφάσεων. 

1. Α) Κατά των πρωτοβάθμιων καταδικαστικών αποφάσεων επιτρέ¬ 
πεται έφεση α) από τον καταδικασθέντα και β) από το αρμόδιο για 
την πειθαρχική δίωξη όργανο υπέρ του καταδικασθέντος. 

Β) Κατά των απαλλακτικών ή αθωωτικών πρωτοβάθμιων πειθαρχι¬ 
κών αποφάσεων επιτρέπεται έφεση α) από το αρμόδιο για την πειθαρ- 

χική δίωξη όργανο, β) από τον απαλλαχθέντα, μόνο αν η απόφαση 
περιέχει αιτιολογία που θίγει, χωρίς να υπάρχει λόγος, την υπόληψή 
του και γ) από εκείνον με αναφορά του οποίου άρχισε η πειθαρχική δί¬ 
ωξη. 

2. Η έφεση ασκείται μέσα σε 15 ημέρες από την κοινοποίηση της 
πρωτοβάθμιας απόφασης στο δικαιούμενο να την ασκήσει. 

Η προθεσμία άσκησης της έφεσης παρατείνεται σε περίπτωση ανώτε¬ 
ρης βίας και κατά χρονικό διάστημα αντίστοιχο με το χρόνο διάρκειας 
της ανώτερης βίας. 

3. Η έφεση ασκείται με κατάθεσή της στη γραμματεία του αρμόδιου 
δευτεροβάθμιου πειθαρχικού συμβουλίου αυτοπροσώπως από το δι¬ 
καιούμενο. 

Έφεση για εκείνον που κρίθηκε πειθαρχικά μπορεί να ασκήσουν είτε 
ο πληρεξούσιος δικηγόρος του που παραστάθηκε κατά τη συζήτηση 
της πειθαρχικής υπόθεσης είτε οποιοσδήποτε αντιπρόσωπός του με 
ειδική έγγραφη εξουσιοδότηση, το γνήσιο της υπογραφής της οποίας 
βεβαιώνεται από αρμόδια αρχή. 

4. Εκείνος που άσκησε έφεση μπορεί με έγγραφη δήλωση να παραι¬ 
τηθεί από την έφεση οποτεδήποτε πριν από την έναρξη της συζήτησής 
της στο δευτεροβάθμιο πειθαρχικό συμβούλιο. 

5. Απαγορεύεται η χειροτέρευση της θέσης του κατηγορούμενου, 
όταν ασκηθεί έφεση από αυτόν ήΤ>πέρ αυτού κατά καταδικαστικής από¬ 
φασης. 

6. Η έφεση που ασκήθηκε εμπρόθεσμα και νομότυπα και η προθεσμία 
άσκησής της αναστέλλουν την εκτέλεση της απόφασης. 

Άρθρο 44 

Δευτεροβάθμια πειθαρχικά συμβούλια - Διαδικασία. 

1. Η έφεση κατά πειθαρχικής απόφασης Υπηρεσιακού Συμβουλίου 
δικάζεται από το Κεντρικό Υπηρεσιακό Συμβούλιο. 

2. Η έφεση κατά πρωτοβάθμιας πειθαρχικής απόφασης του Κεντρι¬ 
κού Υπηρεσιακού Συμβουλίου δικάζεται από το Διοικητικό Συμβούλιο 
της ΕΡΤ. 

3. Στα δευτεροβάθμια πειθαρχικά συμβούλια, εκτός από τις ρητά 
αναφερόμενες σ’ αυτά διατάξεις του κεφαλαίου αυτού εφαρμόζονται 
και οι διατάξεις των παραγράφων 2 περιπτώσεις α, γ και ε, 3 εδαφ. 
πρώτο, 4 και 5 του άρθρου 40 του παρόντος Κανονισμού. 

4. α) Το δευτεροβάθμιο πειθαρχικό συμβούλιο εξετάζει καταρχή 
την τυπική βασιμότητα της έφεσης και, ανα κρίνει ότι είναι εκπρόθεσμη 
ή ότι δεν ασκήθηκε όπως ορίζεται στον παρόντα Κανονισμό, την απορρί¬ 
πτει και επικυρώνει την ποινή που επιβλήθηκε με τη προσβαλλόμενη 
πρωτοβάθμια απόφαση. Αν, αντίθετα, κρίνει ότι δεν πάσχει από τυπική 
ακυρότητα, προχωρεί στην εκδίκαση της ουσιαστικής βασιμότητάς της. 

β) Αν η έφεση ασκήθηκε σε αναρμόδιο πειθαρχικό συμβούλιο, το 
τελευταίο παραπέμπει την υπόθεση στο αρμόδιο. Στην περίπτωση αυτή, 
η έφεση θεωρείται ότι ασκήθηκε στο αρμόδιο δευτεροβάθμιο πειθαρχικό 
συμβούλιο κατά τον χρόνο άσκησής της στο αναρμόδιο. 

γ) Λόγος άσκησης έφεσης, περιεχόμενος οπωσδήποτε στο σχετικό 
έγγραφό της, μπορεί να είναι οποιοσδήποτε, ακόμα και μόνο το παρά¬ 
πονο της μη ορθής κρίσης του πρωτοβάθμιου πειθαρχικού συμβουλίου. 

δ) Το Δευτεροβάθμιο Πειθαρχικό Συμβούλιο κρίνει με βάση τα 
αποδεικτικά στοιχεία και έγγραφα που προσκομίστηκαν στο πρωτοβάθ¬ 
μιο. 

Νέα έγγραφα επιτρέπεται να προσκομίζονται ελεύθερα. Νέοι μάρτυ¬ 
ρες εξετάζονται μόνο να παραβρίσκονται στη συζήτηση της έφεσης και 
το πειθαρχικό συμβούλιο που την εκδικάζει κρίνει ότι η παράλειψη 
εξέτασής τους στο πρωτοβάθμιο πειθαρχικό συμβούλιο δεν οφείλεται 
σε πρόθεση στρεψοδικίας ή σε βαριά αμέλεια του δικαζόμενου. 

ε) Το Δευτεροβάθμιο Πειθαρχικό Συμβούλιο μπορεί να επικυρώσει 
την προσβαλλόμενη απόφαση, να μειώσει την ποινή, να εξαφανίσει την 
προσβαλλόμενη απόφαση και την ποινή που επιβλήθηκε. 

στ) Αν εκείνος που άσκησε την έφεση δεν παραστεί κατά τη συζήτησή 
της, αυτοπροσώπως ή δια πληρεξουσίου δικηγόρου, η έφεση απορρίπτε¬ 
ται ως ανυποστήρικτη. 

ζ) Ο δικαζόμενος δικαιούται να παραστεί μόνος ή μετά ή δια πληρε¬ 
ξουσίου δικηγόρου. 

η) Ο φάκελος της εκδικαζόμενης υπόθεσης διαβιβάζεται στο Δευτε¬ 
ροβάθμιο Πειθαρχικό Συμβούλιο με ευθύνη και μέριμνα των αρμόδιων 
υπηρεσιών της ΕΡΤ. 

5. Οι αποφάσεις των δευτεροβάθμιων πειθαρχικών συμβουλίων δεν 
υπόκεινται σε κανένα ένδικο μέσο και είναι αμέσως εκτελεστές. Μετά 


την πάροδο της προθεσμίας άσκησης έφεσης, οι πρωτοβάθμιες πειθαρ¬ 
χικές αποφάσεις είναι τελεσίδικες και αμέσως εκτελεστές. 

6. Στη σύνθεση του Διοικητικού Συμβουλίου που δικάζει ως πειθαρ¬ 
χικό συμβούλιο συμμετέχουν με πλήρη δικαιώματα μέλους οι εκπρόσω¬ 
ποι των εργαζομένων. 

Άρθρο 45 

Σχέση πειθαρχικής προς ποινική δίκη. 

1. Η πειθαρχική δίκη είναι ανεξάρτητη από την ποινική. 

2. Η ποινική δίκη δεν αναστέλλει την πειθαρχική, μπορεί όμως το 
αρμόδιο πειθαρχικό συμβούλιο να αναστείλλει την πειθαρχική δίκη 
μέχρι το τέλος της ποινικής. 

3. Πραγματικά γεγονότα των οποίων η ύπαρξη ή ανυπαρξία διαπι¬ 
στώθηκε με αμετάκλητη απόφαση ποινικού δικαστηρίου θεωρούνται 
αποδειγμένα στην πειθαρχική δίκη. 

Το αρμόδιο Πειθαρχικό Συμβούλιο δεν κωλύεται να αποφασίσει 
διαφορετικά από το ποινικό δικαστήριο, στην περίπτωση που τα απο¬ 
δειγμένα από το ποινικό δικαστήριο, πραγματικά γεγονότα δεν επηρεά¬ 
ζουν την στοιχειοθέτηση του πειθαρχικού αδικήματος. 

4. Επανάληψη πειθαρχικής δίκης επιτρέπεται μόνο στην περίπτωση 
που εκδίδεται αμετάκλητη απαλλακτική ή αθωωτική απόφαση από το 
ποινικό δικαστήριο. Την επανάληψη της πειθαρχικής δίκης μπορούν 
να ζητήσουν με αίτηση προς το αρμόδιο Πειθαρχικό Συμβούλιο ο 
καταδικασμένος ή το αρμόδιο για την πειθαρχική δίωξη όργανο μέσα 
σε προθεσμία δύο μηνών από την έκδοση της απόφασης του ποινικού 
δικαστηρίου ο πρώτος και από τη γνωστοποίησή της προς την ΕΡΤ 
ο δεύτερος. 

Άρθρο 46 

Παραγραφή πειθαρχικών αδικημάτων και πειθαρχικών ποινών. 

1. Τα πειθαρχικά αδικήματα παραγράφονται όταν παρέλθουν τρία 
(3) έτη για τα αναφερόμενα στο άρθρο 38 παρ. 2 του παρόντος 
Κανονισμού πέντε (5) έτη από την ημέρα που διαπράχτηκαν χωρίς να 
σκηθεί πειθαρχική δίωξη. 

Ως χρόνος έναρξης της πειθαρχικής δίωξης νοείται ο χρόνος κατά 
τον οποίο γνωστοποιήθηκε στο διωκόμενο από το αρμόδιο για την 
πειθαρχική δίωξη όργανο το έγγραφο της απευθείας παραπομπής ή 
το έγγραφο της παραπομπής. 

2. Αν μέσα σε τέσσερα (4) έτη ή μέσα σε έξι (6) έτη για τα 
αναφερόμενα στο άρθρο 38 παρ. 2. του παρόντος Κανονισμού πειθαρ¬ 
χικά αδικήματα, από την έναρξη της πειθαρχικής δίωξης, δεν εκδοθεί 
πειθαρχική απόφαση, το πειθαρχικό αδίκημα παραγράφεται. 

3. Το πειθαρχικό αδίκημα που στοιχειοθετεί και ποινικό αδίκημα 
δεν παραγράφεται, αν δεν παρέλθει ο οριζόμενος για την παραγραφή 
του ποινικού αδικήματος χρόνος. 

4. Η παραγραφή του πειθαρχικού αδικήματος διακόπτεται αν δια- 
πραχθεί νέο πειθαρχικό αδίκημα με σκοπό την απόκρυψή του ή τη 
ματαίωση της πειθαρχικής δίωξης. Στις περιπτώσεις αυτές η παρα¬ 
γραφή του δευτέρου πειθαρχικού αδικήματος συνεπάγεται την παρα¬ 
γραφή και του πρώτου. 

5. Αν κατά την εκδίκαση πειθαρχικού αδικήματος διαπιστωθεί η 
διάπραξη άλλου, που έχει παραγραφεί, εκείνο που παραγράφτηκε μπο¬ 
ρεί να ληφθεί υπόψη κατά την επιμέτρηση της ποινής του δικαζομένου. 

6. Υπηρεσιακή μεταβολή του υπαλλήλου δεν αίρει το πειθαρχικά 
κολάσιμο αδίκημα που διαπράχθηκε πριν από τη μεταβολή. 

7. Σε περίπτωση διακοπής της παραγραφής, οι αναφερόμενες πιό 
πάνω προθεσμίες αρχίζουν εκ νέου από τη λήξη του χρόνου της διακο¬ 
πής. 

8. Σε περίπτωση αμνηστίας, αποκατάστασης ή χάρης ή με οποιοδή- 
ποτε τρόπο άρσης του κολάσιμου ή άρσης της μεταβολής των συνεπειών 
της καταδίκης ποινικού αδικήμάτος'που αποτέλεσε ταυτόχρονα και 
πειθαρχικό, δεν αίρεται το πειθαρχικό κολάσιμο της πράξης. 

9. Πειθαρχική διαδικασία που άρχισε μπορεί να συνεχιστεί και μετά 
τη με σποιοδήποτε τρόπο λύση της εργασιακής σχέσης του διωκόμενου, 
αν ζει, η τυχόν καταδικαστική όμως απόφαση παραμένει ανεκτέλεστη. 

Η πειθαρχική διαδικασία συνεχίζεται υποχρεωτικά, αν ζητηθεί από 
το διωκόμενο, μέσα σε ένα μήνα από τη αποχώρησή του. 

] 0. Αν μετά την άσκηση έφεσης κατά της πειθαρχικής απόφασης 
δεν εκδοθεί απόφαση του Δευτεροβάθμιου Πειθαρχικού Συμβουλίου 
μέσα σε δύο (2) έτη από την άσκησή της, το πειθαρχικό αδίκημα παρα¬ 
γράφεται. 

Άρθρο 47 

Εκτέλεση πειθαρχικών αποφάσεων. 

1. Η πειθαρχική απόφαση εκτελείται με μέριμνα της Διεύθυνσης 
Διοικητικού, στην οποία αποστέλλεται το συντομότερο μετά τη τελεσιδι¬ 
κία της από το πειθαρχικό συμβούλιο που την εξέδωσε. 

2. Σε περίπτωση επιβολής ποινής προστίμου, η πειθαρχική απόφαση 
κοινοποιείται και στη Διεύθυνση Οικονομικών Υπηρεσιών, η οποία την 
εκτελεί από την 1η του επόμενου της κοινοποίησης μήνα. 

Το πρόστιμο υπολογίζεται στο σύνολο των τακτικών αποδοχών που 
εισπράττει ο τιμωρημένος κατά την ημερομηνία διάπραξης του πειθαρ¬ 
χικού αδικήματος και παρακρατείται εφάπαξ, αν είναι κατώτερο ή ίσο 
με το 1/10 των αποδοχών αυτών. Διαφορετικά παρακρατείται τμημα¬ 
τικά σε μηνιαίες δόσεις ίσες προς το 1/10 των αποδοχών αυτών και 
μέχρι την πλήρη εξόφλησή του. Με την ίδια διαδικασία και με τον ίδιο 
τρόπο και ποσοστά γίνεται και η είσπραξη των ποσών που καταλογίστη¬ 
καν με τελεσίδικη απόφαση κατά τα αναφερόμενα στο άρθρο 50 του 
παρόντος Κανονισμού σε βάρος εργαζόμενου για ζημιά που προκλήθηκε 
στην ΕΡΤ από υπαίτια πράξη ή παράλειψή του κατά την εκτέλεση των 
υπηρεσιακών του καθηκόντων. 

3. Το πρόστιμο περιέρχεται στο Ταμείο της «Εστίας» του προσωπι¬ 
κού ή, αν δεν υπάρχει κατά το χρόνο είσπραξής του, στον Συνεταιρισμό 
του Προσωπικού. 

4. Εκείνος που τιμωρήθηκε με την ποινή της προσωρινής ή οριστικής 
απόλυσης τίθεται εκτός υπηρεσίας από την επόμενη ημέρα της κοινο¬ 
ποίησης προς αυτόν της πειθαρχικής απόφασης. Από την ίδια ημερομη¬ 
νία παύει και η καταβολή των αποδοχών εκείνου που απολύθηκε 
οριστικά και μεώνονται στο μισό οι αποδοχές εκείνου που απολύθηκε 
προσωρινά. 

Άρθρο 48 
Αργία. 

1. Τίθεται αυτοδίκαια σε αργία ο υπάλληλος που στερήθηκε την 
προσωπική του ελευθερία είτε ύστερα από ένταλμα φυλάκισης ή προφυ- 
λάκισης είτε ύστερα από δικαστική απόφαση, έστω και αν απολύθηκε 
με εγγύηση. 

Υπάλληλος κατά του οποίου έχει ασκηθεί ποινική ή πειθαρχική 
δίωξη για αδικήματα που μπορεί να επισύρουν την ποινή της οριστικής 
απόλυσης σύμφωνα με τις διατάξεις των εδαφ. (α) και (β) της παρ. 2 
του Άρθρου 38 του παρόντος Κανονισμού μπορεί να τίθεται σε αργία 
με απόφαση του αρμόδιου υπηρεσιακού συμβουλίου. 

Για τη θέση υπαλλήλου σε αυτοδίκαιη αργία εκδίδεται διαπιστωτική 
πράξη του Γενικού Διευθυντή. 

2. Όταν εκλείψουν οι λόγοι που επέβαλαν την αργία, ο εργαζόμενος 
επανέρχεται αυτοδίκαια στην υπηρεσία, προσκομίζοντας τα νόμιμα δι- 
καιολογητικά. 

Σε περίπτωση αποφυλάκισης με εγγύηση, ο αποφυλακισμένος επι¬ 
τρέπεται να αναλάβει υπηρεσία μετά από σχετική απόφαση του Διοικη¬ 
τικού Συμβουλίου της ΕΡΤ. 

3. Ο υπάλληλος που διατελεί σε κατάσταση αργίας απέχει από την 
άσκηση των κύριων και παρεπόμενων καθηκόντων του και λαμβάνει 
μόνο το ήμισυ ( ι Α) των αποδοχών του. Τα ποσά που παρακρατούνται 
μπορεί να αποδοθούν σ’ αυτόν μετά από απόφαση του οικείου υπηρεσια¬ 
κού συμβουλίου, αν απαλλαγεί με τελεσίδικη απόφαση ή τιμωρηθεί με 
πειθαρχική ποινή κατώτερη από την οριστική απόλυση ή αποδειχθεί 
αβάσιμη η υπόνοια για άτακτη διαχείριση. 

4. Αν εκείνος που τέθηκε σε αργία, ως συνέπεια στέρησης της 
προσωπικής του ελευθερίας, απαλλαχθεί με τελεσίδικη δικαστική από¬ 
φαση, δικαιούται εξολοκλήρου τις αποδοχές που στερήθηκε κατά το 
χρονικό διάστημα της αργίας, με επιφύλαξη των συνεπειών από την 
τυχόν πειθαρχική καταδίκη του για το ίδιο αδίκημα. 

5. Σε περίπτωση τελεσίδικη καταδίκης εργαζόμενου από ποινικό 
δικαστήριο, αν η ποινή που του επιβλήθηκε α) δεν υπερβαίνει το έτος, 
επέρχονται οι προαναφερόμενες συνέπειες, δεν λύνεται όμως η εργα¬ 
σιακή του σύμβαση, η οποία διατηρείται σε αναστολή, β) υπερβαίνει 
το έτος, το Κεντρικό Υπηρεσιακό Συμβούλιο, αυτεπάγγελτα ή με αί¬ 
τηση της Διεύθυνσης Διοικητικού ή πληρεξουσίου του εργαζομένου, 
αποφασίζει είτε τη διατήρηση του καταδικασμένου σε κατάσταση αργίας 
ολόκληρο το χρονικό διάστημα της ποινής, είτε την οριστική απόλυσή 
του. 

Άρθρο 49 

Πειθαρχικό Μητρώο - Διαγραφή πειθαρχικών ποινών. 

1: Η τελεσίδικη πειθαρχική απόφαση, καταδικαστική ή απαλλα¬ 


κτική, καταχωρείται περιληπτικά στο Μητρώο Πειθαρχικών Ποινών 
που τηρείται στη Διεύθυνση Διοικητικού. 

Αντίγραφο της απόφασης τίθεται στον ατομικό φάκελο εκείνου που 
κρίθηκε. 

2. Οι καταδικαστικές πειθαρχικές αποφάσεις διαγράφονται από το 
Μητρώο Πειθαρχικών Ποινών και αποσύρονται από τον ατομικό φά¬ 
κελο, με εξαίρεση εκείνες με τις οποίες έχει επιβληθεί ποινή προσωρινής 
απόλυσης. 

α) μετά παρέλευση τριών (3) ετών από την έκδοσή τους, αν η ποινή 
που επιβλήθηκε ήταν επίπληξη και β) μετά παρέλευση πέντε (5) ετών 
στις περιπτώσεις επιβολής ποινής προστίμου. 

Άρθρο 50 

Καταλογισμός ζημίας. 

1. Ζημιά που προκλήθηκε στην ΕΡΤ από υπαίτια πράξη ή παράλειψη 
μισθωτού της μπορεί να του καταλογιστεί ολικά ή μερικά και άσχετα 
από την ποινική ή πειθαρχική δίωξή του. 

2. Μετά την πρόκληση της ζημιάς, ο προϊστάμενος της υπηρεσιακής 
μονάδας οπού υπηρετεί ο μισθωτός, ζητά από την αρμόδια Υπηρεσία 
της Διεύθυνσης Οικονομικών Υπηρεσιών τη σύνταξη έκθεσης αποτίμη¬ 
σης της ζημιάς, μετά από έρευνα που πραγματοποιείται με κάθε πρό¬ 
σφορο τρόπο. Η έκθεση αποτίμησης παραδίδεται στον προϊστάμενο της 
μονάδας, ο οποίος τη διαβιβάζει μαζί με εισήγησή του και όλα τα 
στοιχεία που μπόρεσε να συγκεντρώσει στο Διοικητικό Συμβούλιο της 
εταιρείας. 

3. Το Διοικητικό Συμβούλιο σταθμίζοντας το ύψος της ζημιάς, τις 
εν γένει συνθήκες μέσα στις οποίες προκλήθηκε και το βαθμό υπαιτιότη¬ 
τας του μισθωτού, έχει το δικαίωμα είτε να τον απαλλάξει οριστικά 
από κάθε ευθύνη είτε να κινήσει τη διαδικασία καταλογισμού, μέσω 
της Διεύθυνσης Διοικητικού. 

4. Η Διεύθυνση Διοικητικού, μόλις λάβει τη σχετική εντολή από το 
Διοικητικό Συμβούλιο, παραπέμπει την υπόθεση στο Υπηρεσιακό Συμ¬ 
βούλιο της υπηρεσιακής μονάδας στην οποία υπηρετεί ο μισθωτός. 

Κατά τη δίκη καταλογισμού στο Υπηρεσιακό Συμβούλιο εφαρμόζο¬ 
νται ανάλογα οι διατάξεις των άρθρων 39 παρ. 4,40 παρ. 2,3,4 και 
5 και 42 του παρόντος Κανονισμού. . 

Τα ποσά που καταλογίστηκαν παρακρατούνται ή εισπράττονται σύμ¬ 
φωνα με τις διατάξεις της παρ. 2 του άρθρου 47 του παρόντος Κανονι¬ 
σμού. 

5. Κατά της καταδικαστικής απόφασης του Υπηρεσιακού Συμβου¬ 
λίου επιτρέπεται έφεση από εκείνον που δικάστηκε και από το Διευθυντή 
Διοικητικού. Κατά της απαλλακτικής απόφασης του Υπηρεσιακού Συμ¬ 
βουλίου επιτρέπεται έφεση από το Διευθυντή Διοικητικού και από 
εκείνον που δικάστηκε, μόνο αν η απόφαση περιέχει αιτιολογία που 
θίγει, χωρίς να υπάρχει λόγος, την υπόληψή του. 

Η έφεση εκδικάζεται από το Κεντρικό Υπηρεσιακό Συμβούλιο. Στην 
κατ’ έφεση δίκη εφαρμόζονται ανάλογα οι διατάξεις των άρθρων 40 
παρ. 2 περιπτώσεις α και γ, 3 εδάφιο πρώτο, 4 και 5, 43 παρ. 2,3,4,5 
και 6 και 44 παρ. 4 και 5. 

6. Το δικαίωμα καταλογισμού ζημιάς σύμφωνα με τις διατάξεις 
του παρόντος άρθρου παραγράφεται πέντε (5) χρόνια μετά την πρό¬ 
σκλησή της, ανεξάρτητα από το αν ο μισθωτός εξακολουθεί ή όχι να 
υπηρετεί την εταιρεία. 

ΚΕΦΑΛΑΙΟ Δ’ 

Άρθρο 51 

Νομικός Σύμβουλος - Δικηγόροι. 

1. Ο Νομικός Σύμβουλος, οι βοηθοί νομικοί σύμβουλοι και οι δικη¬ 
γόροι, συνδέονται με αυτήν με σχέση έμμισθης εντολής αόριστου χρόνου 
και υπάγονται στις διατάξεις του ν. 3026/54 «περί του Κώδικος των 
Δικηγόρων», όπως έχει τροποποιηθεί ή συμπληρωθεί και ισχύει κάθε 
φορά, στις λοιπές διατάξεις που ρυθμίζουν θέματα δικηγόρων και στις 
ακόλουθες διατάξεις του παρόντος. 

Ευνοϊκότεροι για τους δικηγόρους όροι που προβλέπονται στον παρό¬ 
ντα Κανονισμό, σε νόμους, διατάγματα, υπουργικές αποφάσεις, διαιτη¬ 
τικές αποφάσεις ή συλλογικές συμβάσεις εργασίας υπερισχύουν και 
δεσμεύουν την ΕΡΤ. 

2. Οι διατάξεις των άρθρων 5 παρ. 10, 9, 10, 12, 14, 23 παρ. 
3, 4, 5, 6 και 7, 24, 25, 26, 27, 28, 29, 32, 33, 35, 36 του 
παρόντος Κανονισμού έχουν ανάλογη εφαρμογή και για το Νομικό 


1ΏΜ 

Σύμβουλο, τους βοηθούς νομικούς συμβούλους και τους δικηγόρους 
της ΕΡΤ με την επιφύλαξη της προηγούμενης παραγράφου. 

3. Οι δικηγόροι προσλαμβάνονται με το βασικό μισθό του 29ου 
μισθολογικού κλιμακίου του τακτικού προσωπικού της ΕΡΤ και εξελίσ¬ 
σονται μισθολογικά μέχρι το Ιο μισθολογικό κλιμάκιο. Κατά τα λοιπά, 
για τη μισθολογική εξέλιξη των δικηγόρων ισχύει το άρθρο 11 του 
παρόντος Κανονισμού. 

Οι ασκούμενοι δικηγόροι προσλαμβάνονται με το βασικό μισθό του 
30ου μισθολογικού κλιμακίου. 

4. Οι αποδοχές του Νομικού Συμβούλου ορίζονται με απόφαση του 
Διοικητικού Συμβουλίου της ΕΡΤ. 

5. Για να προσληφθεί κάποιος ως νομικός σύμβουλος πρέπει: 

α) να είναι δικηγόρος πέντε χρόνια στον Άρειο Πάγο, 

β) να γνωρίζει άριστα την αγγλική ή γαλλική γλώσσα και πολύ 
καλά μια άλλη ξένη γλώσσα, 

γ) να έχει ειδικές γνώσεις σε θέματα πνευματικής ιδιοκτησίας ή 
εργατικού δικαίου ή δικαίου ραδιοφωνίας και τηλεόρασης, 

δ) να γίνει επιλογή με βάση τους τίτλους σπουδών, την εξειδίκευση 
και τα εν γένει προσόντα μεταξύ των υποψηφίων. 

Η πρόσληψη και η καταγγελία της σύμβασης του νομικού συμβούλου 
γίνεται με απόφαση του Διοικητικού Συμβουλίου της ΕΡΤ. 

Ως νομικός σύμβουλος μπορεί να τοποθετείται, με απόφαση του 
Διοικητικού Συμβουλίου, ένας από τους υπηρετούντες δικηγόρους ή 
βοηθούς νομικούς συμβούλους της ΕΡΤ, με την προϋπόθεση να έχει 
τουλάχιστον δετή υπηρεσία στην ΕΡΤ ως δικηγόρος ή βοηθός νομικός 
σύμβουλος, καθώς και τις λοιπές πιο πάνω προϋποθέσεις για το διορι¬ 
σμό Νομικού Συμβούλου. 

6. Για την πρόσληψη κάποιου ως δικηγόρου απαιτείται: 

α) άσκηση της δικηγορίας σε Εφετείο για δύο χρόνια, 

β) επαρκή γνώση μιας από τις ξένες γλώσσες αγγλικά, γαλλικά, 
γερμανικά ή ιταλικά, 

γ) κατοχή ειδικών γνώσεων σε έναν από τους ακόλουθους κλάδους 
του δικαίου: εργατικού, πνευματικής ιδιοκτησίας, τύπου, ραδιοφωνίας 
και τηλεόρασης, ανάλογα με τις ανάγκες της Νομικής Υπηρεσίας της 
ΕΡΤ, 

δ) ηλικία μικρότερη των 40 ετών. 

7. Για τη διαδικασία πρόσληψης δικηγόρου, κατά τα λοιπά εφαρμό¬ 
ζονται οι διατάξεις του Ν. 1649/86. 

8. Η διάρθρωση της Νομικής Υπηρεσίας, οι οργανικές θέσεις, η 
κατανομή τους και οι αρμοδιότητές της προβλέπονται στον Υπηρεσιακό 
Οργανισμό. 

9. Οι βοηθοί νομικοί σύμβουλοι τοποθετούνται από τους υπηρετού¬ 
ντες στην ΕΡΤ δικηγόρους με απόφαση του Διοικητικού Συμβουλίου 
μετά από σύμφωνη γνώμη του Νομικού Συμβούλου. 

Για τη λήψη της σχετικής απόφασης λαμβάνεται υπόψη η υπηρε¬ 
σιακή αρχαιότητα, ο χρόνος άσκησης του επαγγέλματος του δικηγόρου, 
η υπηρεσία του ως δικηγόρου στο Εφετείο ή στον 'Αρειο Πάγο, η 
εξειδίκευση και γενικά τα υπόλοιπα τυπικά και ουσιαστικά προσόντα. 

10. Οι δικηγόροι υπάγονται στον πειθαρχικό έλεγχο του αρμόδιου 
πειθαρχικού οργάνου του Δικηγορικού Συλλόγου Αθηνών. 

11. Καταγγελία της σύμβασης των δικηγόρων και των βοηθών 
νομικών συμβούλων γίνεται με απόφαση του Διοικητικού Συμβουλίου 
μόνο: 

α) όταν επιβληθεί η ποινή της προσωρινής παύσης από το δικηγορικό 
λειτούργημα τουλάχιστον έξι (6) μηνών ή της οριστικής παύσης από 
το αρμόδιο πειθαρχικό όργανο, 

β) όταν αποδειγμένα ο δικηγόρος αρνείται την παροχή των υπηρε¬ 
σιών του ή αδικαιολόγητα απουσιάζει για χρονικό διάστημα μεγαλύ¬ 
τερο από ένα μήνα, γεγονότα που βεβαιώνει το αρμόδιο πειθαρχικό όρ¬ 
γανο, 

γ) όταν ασκεί και άλλο επάγγελμα, ασυμβίβαστο με το δικηγορικό 
λειτούργημα, κατά τις σχετικές διατάξεις του Κώδικα περί δικηγόρων 
και βεβαιωθεί τούτο από το Δ.Σ.Α. 

12. Ο νομικός σύμβουλος, οι βοηθοί νομικοί σύμβουλοι και οι 
δικηγόροι προσφέρουν τις υπηρεσίες τους κατά τους όρους των συμβά- 
σεών τους. 

13. Οι υπηρετούντες δικηγόροι εντάσσονται σε τομείς της Νομικής 
Υπηρεσίας, όπως ορίζεται στον υπηρεσιακό Οργανισμό, κατατάσσονται 
στα μισθολογικά κλιμάκια με εισαγωγικό το 28ο μισθολογικό κλιμάκιο 
και καταληκτικό το Ιο και επανακατατάσσονται ως εξής: 


ά) Οι δικηγόροι στον Άρειο Πάγο εξελίσσονται σε 20 μισθολογικά 
κλιμάκια, με εισαγωγικό το 20ό και καταληκτικό το Ιο. 

β) Οι δικηγόροι στο Εφετείο εξελίσσονται σε 24 μισθολογικά κλιμά¬ 
κια με εισαγωγικό το 24ο και καταληκτικό το Ιο. 

γ) Οι δικηγόροι στο Πρωτοδικείο εξελίσσονται σε 28 μισθολογικά 
κλιμάκια με εισαγωγικό το 28ο και καταληκτικό το Ιο. 

Η επανένταξη γίνεται με ανάλογη εφαρμογή των διατάξεων των 
παρ. 6 έως 17 του άρθρου 55 του παρόντος Κανονισμού που ισχύουν 
για το προσωπικό της ΕΡΤ. 

ΚΕΦΑΛΑΙΟ Ε' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 52 
Γενικές διατάξεις. 

1. Το τακτικό και έκτακτο προσωπικό της ΕΡΤ που υπηρετεί κατά 
τη δημοσίευση του παρόντος Κανονισμού και διέπεται από τον προϊσχύ- 
οντα Γενικό Κανονισμό Προσωπικού της εντάσσεται σε κλάδους και 
ειδικότητες και κατατάσσεται σε βαθμούς και μισθολογικά κλιμάκια 
σύμφωνα με τις ρυθμίσεις του παρόντος Κανονισμού με αποφάσεις του 
Κεντρικού Υπηρεσιακού Συμβουλίου. 

2. Η ένταξη σε κλάδους και ειδικότητες, η κατάταξη και επανακατά- 
ταξη στα μισθολογικά κλιμάκια και η κατάταξη σε βαθμούς μπορεί 
να γίνουν με την ίδια ή με χωριστές αποφάσεις και πρέπει να ολοκληρω¬ 
θούν από το Κεντρικό Υπηρεσιακό Συμβούλιο μέσα σε δύο (2) μήνες 
από την έναρξη ισχύος του παρόντος Κανονισμού. 

3. Οι αποφάσεις της προηγούμενης παραγράφου γνωστοποιούνται 
μέσα σε 15 το αργότερο ημέρες από την έκδοσή τους στους ενδιαφερομέ¬ 
νους, οι οποίοι έχουν το δικαίωμα να τις προσβάλλουν στο Διοικητικό 
Συμβούλιο της Εταιρείας, με προσφυγή που υποβάλλεται στη Διεύθυνση 
Διοικητικού μέσα σε 15 ημέρες από την κοινοποίησή τους. Η Διεύθυνση 
Διοικητικού εισάγει για εκδίκαση τις προσφυγές μέσα σε 15 ημέρες 
από την άσκησή τους στο Διοικητικό Συμβούλιο, το οποίο αποφασίζει 
τελεσίδικα μέσα σε 30 ημέρες από την εισαγωγή τους σ’ αυτό. 

4. Οι διατάξεις του παρόντος Κανονισμού που σχετίζονται με το 
θεσπιζόμενο απ’ αυτόν νέο μισθολογικό καθεστώς αρχίζουν να εφαρμό¬ 
ζονται σε ολόκληρο το προσωπικό αυτοδίκαια από την πρώτη του 
επόμενου μετά τον καθορισμό των βασικών μισθών των μισθολογικών 
κλιμακίων μήνα, σύμφωνα με τα οριζόμενα στο άρθρο 11 παράγραφος 
4 του παρόντος Κανονισμού. 

5. Μέχρι την πλήρη, κατά τις διατάξεις της προηγούμενης παραγρά¬ 
φου, ένταξη στο νέο μισθολογικό καθεστώς, το προσωπικό εξακολουθεί 
να αμείβεται σύμφωνα με το προηγούμενο μισθολογικό καθεστώς. 

Άρθρο 53 

' Ενταξη Τακτικού και Έκτακτου. 

Προσωπικού σε ειδικότητες. 

Το Τακτικό και Έκτακτο προσωπικό, που υπηρετεί κατά τη δημο¬ 
σίευση του παρόντος και διέπεται από τον προηγούμενο Γ ενικό Κανονι¬ 
σμό της ΕΡΤ, εντάσσεται σε ειδικότητες σύμφωνα με τους επόμενους 
κανόνες: 

1. Το Τακτικό Προσωπικό εντάσσεται στην ίδια ή, σε περίπτωση 
κατάργησής της, σε παρεμφερή ειδικότητα που προβλέπεται στον Υπη¬ 
ρεσιακό Οργανισμό, ανάλογα με τα τυπικά προσόντα του και σε αντί¬ 
στοιχο με αυτά κλάδο. 

Το Τακτικό Προσωπικό που κατείχε, σύμφωνα με τις διατάξεις του 
προηγούμενου Κανονισμού, ειδικότητα Κλάδου ανώτερου από τα τυ¬ 
πικά προσόντα του, εντάσσεται στην ίδια ή, σε περίπτωση κατάργησής 
της, σε παρεμφερή ειδικότητα του Υπηρεσιακού Οργανισμού, στάθμης 
αντίστοιχης του Κλάδου από τον οποίο προέρχεται. 

Το Τακτικό Προσωπικό που κατείχε ειδικότητα, της οποίας η 
στάθμη του Κλάδου διαφοροποιήθηκε σύμφωνα με τις διατάξεις του 
Υπηρεσιακού Οργανισμού, εντάσσεται στην ίδια ειδικότητα, ανεξάρτητα 
από την κατοχή των προσόντων που ορίζονται από τον Υπηρεσιακό Ορ¬ 
γανισμό. 

2. Το Έκτακτο Προσωπικό, ανεξάρτητα από τα τυπικά προσόντα 
του, εντάσσεται σε όμοια ή σε περίπτωση κατάργησής της, σε παρεμ¬ 
φερή ειδικότητα με αυτή που κατείχε και στον αντίστοιχο με αυτήν 
Κλάδο. 

3. Το Τακτικό ή' Εκτακτο προσωπικό, το οποίο ασκούσε καθήκοντα 
διαφορετικά από την ειδικότητα που κατείχε, έχει το δικαίωμα να 

ενταχθεί στην ίδια ή, σε περίπτωση κατάργησής της, σε παρεμφερή 
ειδικότητα με εκείνη της οποίας τα καθήκοντα ασκούσε, εφόσον έχει 
τα τυπικά προσόντα που ορίζονται από τις σχετικές διατάξεις του 
Υπηρεσιακού Οργανισμού. 

4. Οι δημοσιογράφοι που υπηρετούν με σχέση εξαρτημένης εργασίας 
κατά ημερομηνία έναρξης ισχύος του παρόντος Κανονισμού, εντάσσο¬ 
νται σε θέσεις της αντίστοιχης ειδικότητας. 

Άρθρο 54 

Κατάταξη του προσωπικού σε βαθμούς. 

Το Τακτικό και Έκτακτο προσωπικό που υπηρετεί κατά τη δημο¬ 
σίευση του παρόντος, κατατάσσεται στους βαθμούς που προβλέπονται 
από το άρθρο 17 του παρόντος Κανονισμού σύμφωνα με τους ορισμούς 
της παραγράφου 5 του άρθρου αυτού. 

Η κατάταξη θα γίνει με βάση τον πραγματικό χρόνο υπηρεσίας 
στην ΕΡΤ-1, την προϋπηρεσία που έχει αναγνωρισθεί στο Δημόσιο, 
Ν.ΓΙ.Δ.Δ. και ΟΤΑ, καθώς και τον πρόσθετο χρόνο υπηρεσίας, που 
έχει αναγνωρισθεί σύμφωνα με τις διατάξεις του προϊσχύσαντος Γενικού 
Κανονισμού Προσωπικού για τη βαθμολογική εξέλιξη του τακτικού 
προσωπικού ή για την απόληψη τριετιών του έκτακτου προσωπικού. 

Ως αφετηρία για τον υπολογισμό του πραγματικού χρόνου υπηρε¬ 
σίας, νοείται η ημέρα δημοσίευσης του παρόντος στην Εφημερίδα της 
Κυβερνήσεως. 

Άρθρο 55 

Κατάταξη και επανακατάταξη του προσωπικού 
στα Μισθολογικά Κλιμάκια. 

1. Το Τακτικό και Έκτακτο προσωπικό που εντάσσεται σε ειδικότη¬ 
τες σύμφωνα με τις διατάξεις του άρθρου 53 του παρόντος και κατέχει 
τα τυπικά προσόντα που ορίζονται κατά περίπτωση στον Υπηρεσιακό 
Οργανισμό, κατατάσσεται στο εισαγωγικό Μισθολογικό Κλιμάκιο που 
αντιστοιχεί στα τυπικά προσόντα της ειδικότητας ένταξής του και 
εξελίσσεται σύμφωνα με όσα ορίζει το άρθρο 11 του παρόντος. 

2. Το Τακτικό και Έκτακτο προσωπικό που δεν κατέχει τα τυπικά 
προσόντα της ειδικότητας ένταξής του, κατατάσσεται στο εισαγωγικό 
Μισθολογικό κλιμάκιο που αντιστοιχεί στα τυπικά προσόντα της ειδικό¬ 
τητάς του και εξελίσσεται μέχρι το καταληκτικό κλιμάκιο που αντιστοι¬ 
χεί στα τυπικά προσόντα του, το οποίο δεν μπορεί να είναι κατώτερο: 

α. Από το 6ο μισθολογικό κλιμάκιο, προκειμένου για προσωπικό 
που εντάχθηκε σε ειδικότητα τριτοβάθμιας εκπαίδευσης. 

β. Από το 11ο μισθολογικό κλιμάκιο, προκειμένου για προσωπικό 
που εντάχθηκε σε ειδικότητα δευτεροβάθμιας εκπαίδευσης. 

3. Το Τακτικό και Έκτακτο προσωπικό με πτυχίο Μέσων Τεχνικών 
Σχολών που καταργήθηκαν με το Ν. 576/77, εξελίσσεται σε 28 
μισθολογικά κλιμάκια με εισαγωγικό το 33ο και καταληκτικό το 6ο 
μισθολογικό κλιμάκιο. 

4. Το Τακτικό προσωπικό του μεταβατικού κλάδου Μ.Α., εξελίσσε¬ 
ται ως εξής: 

α. Όσοι κατέχουν πτυχίο ραδιοτεχνίτη σχολής Ραδιοηλεκτρολόγων, 
εξελίσσονται σε 30 μισθολογικά κλιμάκια με εισαγωγικό το 33ο και 
καταληκτικό το 4ο μισθολογικό κλιμάκιο. 

β. Όσοι δεν κατέχουν τα προσόντα αυτά, εξελίσσονται σε 30 μισθο- 
λογικά κλιμάκια, με εισαγωγικό το 34ο και καταληκτικό το 5ο μισθο- 
λογικό κλιμάκιο. 

5. Το Τακτικό προσωπικό ειδικότητας ΜΕΔ2 οδηγών αυτοκινήτων 
και το έκτακτο της ίδιας ειδικότητας, εξελίσσονται σε 24 μισθολογικά 
κλιμάκια με εισαγωγικό το 34ο και καταληκτικό το 10ο μισθολογικό 
κλιμάκιο. 

6. Μετά την κατάταξη ή ταυτόχρονα μ’ αυτή γίνεται επανακατάταξη 
του προσωπικού στα μισθολογικά κλιμάκια που έχει το δικαίωμα να 
εξελιχτεί σύμφωνα με τις διατάξεις του άρθρου 11 του Κανονισμού 
αυτού και με βάση το συνολικό χρόνο υπηρεσίας του, που καθορίζεται 
με το συνυπολογισμό: 

α. Του συνόλου της υπηρεσίας με οποιαδήποτε σχέση στην ΕΡΤ- 
ΕΙΡΤ-ΕΙΡ, που έχει αναγνωρισθεί ή υπολογισθεί μέχρι σήμερα για τη 
βαθμολογική εξέλιξη στο τακτικό προσωπικό ή για τη χορήγηση τριε¬ 
τιών στο έκτακτο προσωπικό, με εξαίρεση το χρόνο που υπολογίζεται 
επιπλέον του κανονικού για την παροχή υπηρεσίας σε παραμεθόριες 
περιοχές και το χρόνο στρατιωτικής θητείας. 

β. Της πραγματικής προϋπηρεσίας στο Δημόσιο, Ν.Π.Δ.Δ. και ΟΤΑ. 
Και 


γ. Του πρόσθετου χρόνου υπηρεσίας 2, 3, 4 ετών, όπως έχει ανα- 
γνωρισθεί με τις διατάξεις του προηγούμενου Γενικού Κανονισμού ή 
με Σ.Σ.Ε. 

7. Ο χρόνος υπηρεσίας που πλεονάζει μετά την επανακατάταξη του 
εργαζομένου σύμφωνα με τις διατάξεις της προηγούμενης παραγράφου, 
θεωρείται ότι διανύθηκε στο μισθολογικό κλιμάκιο επανακατάταξης 
και υπολογίζεται για την εξέλιξή του στο επόμενο μισθολογικό κλιμά¬ 
κιο. 

8. Στην περίπτωση που ο βασικός μισθός του μισθολογικού κλιμα¬ 
κίου επανακατάταξης του υπαλλήλου, υπολείπεται του βασικού μισθού 
που είχε την προηγούμενη μέρα της ισχύος των νέων μισθολογικών 
ρυθμίσεων, ο υπάλληλος εντάσσεται σε μισθολογικό κλιμάκιο του 
οποίου ο βασικός μισθός προσεγγίζει το μέχρι τότε βασικό του μισθό. 

9. Στην περίπτωση που ο βασικός μισθός του μισθολογικού κλιμα¬ 
κίου της επανακατάταξης σύμφωνα με τις προηγούμενες παραγράφους, 
μαζί με τα ποσά των επιδομάτων ή άλλων ρυθμίσεων που προβλέπονται 
από τις διατάξεις του παρόντος Κανονισμού υπολείπονται των συνολι¬ 
κών αποδοχών που δικαιούτο την προηγούμενη ημέρα της ισχύος των 
νέων μισθολογικών ρυθμίσεων, η προς εξίσωση διαφορά ποσοστοποιεί- 
ται και το ποσοστό υπολογίζεται στο βασικό μισθό του κατεχόμενου 
μισθολογικού κλιμακίου το οποίο διατηρείται ως προσωπικό επίδομα. 

Για την εφαρμογή της διάταξης αυτής ως συνολικές αποδοχές νοού¬ 
νται εκείνες που διαμορφώνονται από το άθροισμα του βασικού μισθού 
και κάθε είδους επιδόματος συμπεριλαμβανομένου και του ποσού της 
Α.Τ.Α., όπως διαμορφώθηκε μέχρι την έναρξη της ισχύος των νέων 
μισθολογικών ρυθμίσεων. 

10. Θετικές διαφορές αποδοχών που θα προκύψουν από την εφαρ¬ 
μογή του νέου μισθολογικού συστήματος, όπως προσδιορίζεται από 
τον παρόντα Κανονισμό, σε σχέση με τις αποδοχές που έπαιρνε ο 
υπάλληλος την προηγούμενη της ισχύος του νέου μισθολογικού συστή¬ 
ματος ημέρα, θα καταβληθούν σύμφωνα με τους όρους Ειδικής Συλλο¬ 
γικής Σύμβασης Εργασίας που θα συναφθεί κατά τις διατάξεις της 
παρ. 4 του Αρ. 11 του παρόντος Κανονισμού. 

11. Διαφορές αποδοχών που θα προκύπτουν από την αλλαγή της 
υπηρεσιακής, οικογενειακής και προσωπικής κατάστασης του προσω¬ 
πικού μετά την έναρξη της εφαρμογής του νέου μισθολογικού συστήμα¬ 
τος κατά τις διατάξεις της παρ. 4 του Άρθ. 52 του παρόντος, δεν 
εμπίπτουν στις ρυθμίσεις της προηγούμενης παραγράφου. Οι διαφορές 
αυτές θα υπολογίζονται με βάση τις νέες ρυθμίσεις και θα καταβάλλο¬ 
νται κανονικά. 

12. Τα ποσά της Α.Τ.Α., όπως έχουν διαμορφωθεί ή διαμορφώνο¬ 
νται με τον παρόντα Κανονισμό, εξακολουθούν να καταβάλλονται και 
να αναπροσαρμόζονται σύμφωνα με τις ισχύουσες διατάξεις. 

Ως αποδοχές για τον υπολογισμό της Α.Τ.Α., λαμβάνονται υπόψη 
κάθε φορά ο βασικός μισθός του μισθολογικού κλιμακίου, το χρονοεπί¬ 
δομα, το οικογενειακό επίδομα, το επίδομα παιδιών, το επίδομα σπου¬ 
δών, το ποσό της προηγούμενης ΑΤΑ και το προσωπικό επίδομα κατά 
τις διατάξεις της παρ. 9 του παρόντος άρθρου. 

13. Όσα από τα επιδόματα του προηγούμενου μισθολογικού καθε¬ 
στώτος διατηρούνται με τον παρόντα Κανονισμό, εξακολουθούν να 
χορηγούνται, εφόσον δεν προβλέπονται διαφορετικά στον παρόντα Κα¬ 
νονισμό. 

14. Τα επιδόματα: εργαστηριακό, στολής, στολής και χλαίνης, 
Ταμειακής Διαχείρισης, ειδικών συνθηκών εργασίας και δακτυλογρά- 
φων, εξακολουθούν να καταβάλλονται στο προσωπικό και μετά την 
έναρξη της ισχύος του Κανονισμού αυτού ως επίδομα ειδικών συνθη¬ 
κών, με τους ίδιους όρους, μορφή και προϋποθέσεις που ίσχυαν με το 
προηγούμενο μισθολογικό καθεστώς. 

15. Διατηρούνται μέχρι την οριστική, σύμφωνα με τις διατάξεις του 
άρθρου 12, ρύθμισή τους τα επιδόματα, προσαυξήσεις κ.λπ. που έχουν 
χαρακτήρα επιδόματος θέσης. 

16. Καταργούνται και ενσωματώνονται στο νέο μισθολογικό σύ¬ 
στημα τα επιδόματα: 

α. Εθνικής Αντίστασης, που προβλέπεται από τη Διαιτητική από¬ 
φαση αριθμ. 113/1981. 

β. Ειδικό, που προβλέπεται από την Υπουργική Απόφαση αριθμ. 
36531/7583/11.8.1975. Και 

γ. Ειδικών συνθηκών για τους υπηρετούντες εκτός περιοχής τέως 
Διοικήσεως Πρωτευούσης. 

Οι όροι και οι προϋποθέσεις χορήγησης του επιδόματος αυτού θα 
ρυθμιστούν με ειδική Σ.Σ.Ε. 

17. Καταργούνται και ενσωματώνονται στο νέο μισθολογικό σύ¬ 
στημα τα επιδόματα: 
α. Τεχνικό 

β. Ειδικό Εικονοληπτών 
γ. Προσωρινό Κλάδου ΑΤΤ και 
δ. Υπαλλήλων Κλάδων ΜΕ-ΣΕ. 

Στο τακτικό και έκτακτο προσωπικό που λαμβάνει τα επιδόματα 
αυτά, χορηγείται «επίδομα εξομάλυνσης» αντίστοιχου ποσοστού υπολο¬ 
γιζόμενο στο βασικό μισθό του κατεχόμενου μισθολογικού κλιμακίου. 
Το επίδομα αυτό συμψηφίζεται με ενδεχόμενη χορήγηση ή αύξηση με 
νέες ρυθμίσεις, των ειδικών επιδομάτων, όπως αυτά καθορίζονται και 
διαμορφώνονται από τον παρόντα Κανονισμό. 

Άρθρο 56 

Συνταξιοδοτική ρύθμιση του πρώην 
μόνιμου.προσωπικού του ΕΙΡΤ. 

1. Για τον υπολογισμό των εισφορών, την αναγνώριση υπηρεσίας 
και προϋπηρεσίας και τον κανονισμό της σύνταξης του πρώην μόνιμου 
προσωπικού του ΕΙΡΤ που εξακολουθεί να διέπεται, σύμφωνα με το 
Ν. 394/76 (ΦΕΚ 199), από τις διατάξεις του Ν. 3163/55, όπως 
ισχύουν κάθε φορά, λαμβάνεται υπόψη ο βασικός μισθός και τα επιδό¬ 
ματα που υπολογίζονται κάθε φορά στις συντάξιμες αποδοχές των 
δημόσιων πολιτικών υπαλλήλων. 

2. Τα μισθολογικά κλιμάκια των ανωτέρω υπαλλήλων που υπηρε¬ 
τούν κατά τη δημοσίευση του παρόντος στους κλάδους ΑΤ, ΑΡ, ΜΕ 
και ΣΕ και στο μεταβατικό κλάδο ΜΑ, καθώς και στη μεταβατική 
ειδικότητα ΜΕΔΜ, ορίζονται σε 28 και η κατάταξη και εξέλιξη στα 
κλιμάκια αυτά γίνεται σύμφωνα με τις επόμενες παραγράφους κατά 
την αντιστοιχία που προβλέπεται από το άρθρο 3 του Ν. 1505/84 
(ΦΕΚ 194). 

3. Οι υπάλληλοι του κλάδου ΣΕ, εξελίσσονται σε 13 μισθολογικά 
κλιμάκια με εισαγωγικό το 28ο και καταληκτικό το 16ο. 

4. Οι υπάλληλοι του κλάδου ΜΕ, εξελίσσονται σε 19 μισθολογικά 
κλιμάκια ανάλογα με τα έτη φοίτησής τους ως εξής: 

α. Με απολυτήριο τριταξίου γυμνασίου με εισαγωγικό το 26ο και 
καταληκτικό το 11ο. 

β. Με απολυτήριο λυκείου ή εξαταξίου γυμνασίου ή πτυχίο μέσης 
τεχνικής σχολής με εισαγωγικό το 24ο και καταληκτικό το 9ο. 

γ. Με πτυχίο μέσων τεχνικών σχολών που καταργήθηκαν με το Ν. 
576/1977 (ΦΕΚ 102) ή άλλο ισότιμο, με εισαγωγικό το 23ο και 
καταληκτικό το 8ο. 

5. Οι υπάλληλοι του κλάδου ΑΡ, εξελίσσονται σε 18 μισθολογικά 
κλιμάκια ανάλογα με τα έτη σπουδών τους ως εξής: 

α. Με πτυχίο δύο ετών σπουδών, με εισαγωγικό το 19ο και καταλη¬ 
κτικό το 4ο. 

β. Με πτυχίο τριών ετών σπουδών, με εισαγωγικό το 18ο και 
καταληκτικό το 3ο. 

γ. Με πτυχίο τεσσάρων ετών σπουδών, με εισαγωγικό το 17ο και 
καταληκτικό το 2ο. 

6. Οι υπάλληλοι του κλάδου ΑΤ, εξελίσσονται σε 16 μισθολογικά 
κλιμάκια ανάλογα με τα έτη σπουδών τους ως εξής: 

α. Με πτυχίο τεσσάρων ετών σπουδών, με εισαγωγικό το 16ο και 
καταληκτικό το Ιο. 

β. Με πτυχίο πέντε ετών σπουδών, με εισαγωγικό το 15ο και 
καταληκτικό το Ιο. 

γ. Με πτυχίο έξι ετών σπουδών, με εισαγωγικό το 14ο και καταλη¬ 
κτικό το Ιο. 

7. Οι υπάλληλοι του μεταβατικού κλάδου ΜΑ, εξελίσσονται σε 19 
μισθολογικά κλιμάκια με εισαγωγικό το 24ο και καταληκτικό το 9ο. 

8. Οι υπάλληλοι της μεταβατικής ειδικότητας ΜΕΔΜ, εξελίσσονται 
σε 19 μισθολογικά κλιμάκια με εισαγωγικό το 26ο και καταληκτικό 
το 11ο. 

9. Οι υπάλληλοι που κατά την έναρξη της ισχύος του παρόντος 
ανήκουν στον κλάδο: 

α. ΜΕ και δεν κατέχουν απολυτήριο γυμνασίου ή λυκείου, εξελίσσο¬ 
νται στα μισθολογικά κλιμάκια της περίπτ. α της παραγρ. 4. 

β. ΜΕ και έχουν πτυχίο κατώτερης τεχνικής σχολής ή ορισμένη 
ειδικότητα ή εμπειρία, εξελίσσονται στα μισθολογικά κλιμάκια της 
περίπτ. β. της παραγράφου 4. 


γ. ΑΡ με απολυτήριο λυκείου ή εξαταξίου γυμνασίου, εξελίσσονται 
σε 16 μισθολογικά κλιμάκια με εισαγωγικό το 22ο και καταληκτικό 
το 7ο. 

δ. ΑΡ και έχουν πτυχίο ενός έτους σπουδών, εξελίσσονται σε 16 
μισθολογικά κλιμάκια με εισαγωγικό το 20ο και καταληκτικό το 5ο. 

ε. ΑΤ με απολυτήριο λυκείου ή εξαταξίου γυμνασίου, εξελίσσονται 
σε 16 μισθολογικά κλιμάκια με εισαγωγικό το 22ο και καταληκτικό 
το 7ο. 

στ. ΑΤ που έχουν πτυχίο δύο ή τριών ετών σπουδών, εξελίσσονται 
σε 16 μισθολογικά κλιμάκια με εισαγωγικό το 18ο καικαταληκτικό 
το 3ο. 

10. Για την εφαρμογή των ανωτέρω, ως έτη σπουδών λαμβάνονται 
υπόψη τα προβλεπόμενα για κάθε σχολή από τη νομοθεσία που ισχύει 
κατά τη δημοσίευση του παρόντος. 

Στις περιπτώσεις υπαλλήλων που ανήκουν σε κλάδο ανώτερο από 
τα τυπικά τους προσόντα λαμβάνεται υπόψη η ισοτιμία των τυπικών 
τους προσόντων προς τίτλο σπουδών ορισμένης στάθμης εκπαίδευσης, 
ο οποίος χορηγείται*Χατά την ισχύουσα νομοθεσία διαφορετικά εφαρμό¬ 
ζονται οι διατάξεις της παραγράφου 9 του παρόντος άρθρου. 

11. Για τη μισθολογική εξέλιξη και κατάταξη των ανωτέρω υπαλλή¬ 
λων, από μισθολογικό κλιμάκιο σε μισθολογικό κλιμάκιο, απαιτείται: 

α. Για υπαλλήλους του κλάδου ΣΕ υπηρεσία διόμιση (2 1/2) ετών 
σε κάθε μισθολογικό κλιμάκιο. 

β. Για τους υπαλλήλους των κλάδων ΜΕ και ΜΑ, ΑΡ, ΑΤ και της 
μεταβατικής ειδικότητας ΜΕΔΜ υπηρεσία δύο (2) ετών σε κάθε μισθο- 
λογικό κλιμάκιο. 

Για τη μισθολογική εξέλιξη από κατώτερο μισθολογικό κλιμάκιο 
στο αμέσως ανώτερο, απαιτείται να έχει συμπληρωθεί ο καθορισμένος 
χρόνος υπηρεσίας στο κατώτερο μισθολογικό κλιμάκιο. 

12. Το προσωπικό της παραγρ. 1, κατατάσσεται από την 1η Ιανουά¬ 
ριου 1987 σύμφωνα με τις παραπάνω διακρίσεις με βάση το χρόνο 
της πραγματικής και συντάξιμης υπηρεσίας του άρθρου 16 του Ν. 
1505/84. 

Η κατάταξη και η εξέλιξη στο ανάλογο μισθολογικό κλιμάκιο, καθώς 
και ο υπολογισμός του ποσοστού επιδόματος χρόνου υπηρεσίας του 
άρθρου 9 του Ν. 1505/84, γίνεται από την ημέρα που συμπληρώνεται 
ο απαιτούμενος σύμφωνα με τις προηγούμενες διατάξεις χρόνος υπηρε¬ 
σίας, με απόφαση της Διεύθυνσης Διοικητικού. 

13. Οι ανωτέρω ρυθμίσεις έχουν εφαρμογή και στους τακτικούς 
υπαλλήλους οι οποίοι υπάγονται συνταξιοδοτικά στην παράγρ. 1 και 
αποχώρησαν από την υπηρεσία από την 1η Ιανουάριου 1984. 

Από την εφαρμογή των ανωτέρω διατάξεων δεν δημιουργούνται 
δικαιώματα καταβολής αναδρομικών διαφορών. 

14. Προσωπικό της ΕΡΤ (τακτικό και έκτακτο) που μετακινείται 
ή μετατίθεται από τις κεντρικές υπηρεσίες σε επαρχιακές υπηρεσίες 
της ΕΡΤ συνεχίζει να ασφαλίζεται στα ασφαλιστικά ταμεία που ήταν 
ασφαλισμένο όταν υπηρετούσε στις κεντρικές υπηρεσίες. 

Άρθρο 57 

Διατάξεις διαχρονικού, δικαίου. 

1. Ο χρόνος υπηρεσίας, προϋπηρεσίας και πρόσθετος χρόνος που 
έχει αναγνωρισθεί μέχρι την έναρξη ισχύος του παρόντος για τον 
υπολογισμό των Κλιμακίων στο Έκτακτο και χρονοεπιδόματος στο 
τακτικό Προσωπικό, όπως ακριβώς έχει υπολογιστεί, εξακολουθεί να 
ισχύει για την απόληψη του χρονοεπιδόματος, που καθορίζεται από 
τον παρόντα Κανονισμό. 

2. Μέχρι την ένταξη όλου του προσωπικού σε ειδικότητες και κατά¬ 
ταξή του σε βαθμούς, το προσωπικό εξακολουθεί να συνδέεται με την 
Εταιρεία με την ίδια σχέση εργασίας και την ίδια ειδικότητα. 

3. Οι εκκρεμείς υποθέσεις που αφορούν θέματα προαγωγών ή κρί¬ 
σεων και δεν έχουν οικονομικές επιπτώσεις για το προσωπικό, αρχειο- 
θετούνται.Εκκρεμείς υποθέσεις ή δικαιώματα που έχουν γεννηθεί από 
διατάξεις του προηγούμενου Γενικού Κανονισμού ή Σ.Σ.Ε. ή διαιτητι¬ 
κών αποφάσεων ή αποφάσεων του Διοικητικού Συμβουλίου της ΕΡΤ, 
εκδικάζονταικαι οριστικοποιούνται σύμφωνα με τις διατάξεις αυτές, 
όπως ίσχυαν πριν τον παρόντα Κανονισμό. 

4. Μετά την ολοκλήρωση κατά τις διατάξεις της παρ. 3 του Άρθρου 
52 του παρόντος Κανονισμού των διαδικασιών ένταξης και μέσα σε 
τρεις (3) μήνες, όλοι οι Προϊστάμενοι των οργανικών μονάδων θα 
επαναξιολογηθούν, σύμφωνα με τα οριζόμενα στις διατάξεις της παρ. 
10 του άρθρου 17 του παρόντος. 

Για την επαναξιολόγηση και μέχρι να ισχΰσουν οι νέοι Πίνακες 
Αξιολόγησης Προσωπικού, οι όροι και οι άλλες προϋποθέσεις ρυθμίζο¬ 
νται από το Διοικητικό Συμβούλιο μετά από σχετική εισήγηση του 
Κεντρικού Υπηρεσιακού Συμβουλίου. 

5. Όπου στον παρόντα Γενικό Κανονισμό Προσωπικού αναφέρεται 
Ε.Ρ.Τ. νοείται Ε.Ρ.Τ.-1. 

6. Όπου στον παρόντα Γενικό Κανονισμό Προσωπικού προβλέπεται 
συγκρότηση επιτροπών ή ομάδων εργασίας, αρμόδιος για τη συγκρό¬ 
τησή τους είναι ο Γενικός Διευθυντής, εκτός αν ορίζεται διαφορετικά 
σε διάταξη του παρόντος Γενικού Κανονισμού Προσωπικού. 

7. Ένα έτος μετά την αποφοίτηση από τα ΑΕΙ ή ΤΕΙ πτυχιούχων 
ειδικοτήτων αντίστοιχων των θέσεων των κλάδων Τριτοβάθμιας καλλι¬ 
τεχνικής εκπαίδευσης (ΤΚ), οι θέσεις που κενούνται στους κλάδους 
αυτούς μεταφέρονται αυτοδίκαια σε κλάδους Τριτοβάθμιας Πανεπιστη¬ 
μιακής Εκπαίδευσης (Τ.Π.) ή Τριτοβάθμιας Τεχνολογικής Εκπαίδευ¬ 
σης (Τ.Τ.) αντίστοιχης ειδικότητας. Για τη μεταφορά αυτή εκδίδεται 
διαπιστωτική πράξη του Γενικού Διευθυντή της ΕΡΤ. 

Άρθρο 58 

Ισχύς του παρόντος Γ.Κ.Π. 

1. Η ισχύς του παρόντος Κανονισμού, αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται διαφορετικά 
σε ορισμένες διατάξεις του. 

Από την ισχύ του παρόντος Κανονισμού, καταργούνται οι διατάξεις 
του προηγούμενου Κανονισμού, καθώς και κάθε άλλη ρύθμιση που 
έγινε με απόφαση του Διοικητικού Συμβουλίου της ΕΡΤ ή Διαιτητικού 
Δικαστηρίου ή με Σ.Σ.Ε., εκτός από τις αναφερόμενες στον παρόντα 
Κανονισμό εξαιρέσεις, εφόσον είναι αντίθετες ή ρυθμίζουν θέματα που 
αντιμετωπίζονται με τον παρόντα Κανονισμό. 

2. Ο ανωτέρω Γ.Κ.Π. αφορά αποκλειστικά την ΕΡΤ-1 της σημερι¬ 
νής μορφής. Η εφαρμογή των διατάξεων του Γ.Κ.Π. που συνεπάγονται 
οικονομική επιβάρυνση θα γίνει μετά τη λήξη των περιορισμών της 
Πράξης Νομοθετικού Περιεχομένου για την εισοδηματική πολιτική (Ν. 
1584/86, ΦΕΚ 16 τ. Α ). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαρτίου 1987 

Ο ΥΦΥΠΟΥΡΓΟΣ 
I. ΚΑΨΗΣ 

